
Multa disseruimus, altera in thesi*, de scriptoribus 
litteratisque hominibus qui apud imperatores gratia 
floruerunt, quosque favor praemiis omuibus, honori- 
bus, coronis, donis cumulavit. Sed praeter laudantium 
turbam, praeterque illos, quibus nec ira, nec amor 
in Caesares esset, non defecerunt qui principes vel 
acerbissimo et pervicacissimo odio prosequerentur, 
vel eosdem saltem jocis subamaris pungerent. 

Quum tamen Horatii Virgihique, Valerii Maximi, 
Paterculi, Statii, Martialis, Plinii Junioris, Claudiani, 
Ausonii, multorumque aliorum qui vel bonos principes 
honeste laudaverunt, vel pessimis foedas adulationes 
adhibuerunt^ libros prae manu hodie nunc habeamus, 
paucissima scripta eorum supersunt, quibus impera- 
tores lacessendi libido fuit, sive iniqua fortuna perie- 
runt, sive senatus consultis penitus abolita sunt, sive, 
— idque plerumque incidisse arbitror, — temporum 
odiis orta, caducaque, mox in oblivione jacuerunt. 
Hoc enim vitium habent libelli famosi, maledicae 
satirae, versus in foro nocte positi, ceteraque illius 
modi, quod, hodie approbatione maxima, in poten- 

1. Les Gens de lettres et leiirs protecteurs d Rome^ liv. III el V. 



PR/EFATIO. 

tium invidiam, excepta, cras exolescant, ac memoria 
excidant. 

Quamvis quae parum reverenter in Caesares scripta 
sunt, orationesque a philosophis, causidicis, juven- 
tutis praeceptoribus, in scholis vel apud judices, libe- 
rius habitae, fere disperierint, non ardui tamen laboris 
erit, nisi suscepto negotio faUimur, multa indicia in 
medium aflerre, quibus ostendatur litteratos homines 
cum romanis imperatoribus simultates assiduas exer- 
cuisse. 

Ad id opusculum, qualecumque futurum est, exaran- 
dum, libris recentioribus modice usi sumus^ illudque 
pene totum ex antiquitatis auctoribus, iis praecipue 
qui romanorum principum acta retulerunt, confeci- 
mus. Quanquam vero D. G. Boissier, in suo iibro 
quem inscripsit : rOpposition soiis les Cesars^ hauc nos- 
tram materiam videtur tractasse, attamen admodum 
pauca, ut cuilibet legenti patebit, ex ilio excellen- 
tissimo opere desumpsimus, quum aliud D. Boissier 
ac nostrum scribendi institutum, librique concinnandi 
oeconomia et ratio fuerit. 



1. Ad calcem hiijus libn subjiingemus indicem librorum recentiorum 
qui maxime ad noslrum argumentum pertinent. 



PARS PRIMA 



DE 

SGRIPTORIBIJS HOHINIBVSOVE LITTERATIS 

QUI MALE IN IMPERATORES ANIMATI FUERUNT 



De faceto et maledico Romanorum ingenio. 

Primo rcrum adspectu, nihil Romano rigidius ac magis 
tetricum, cui etiam cantandi saltandique studia obscoena 
videantur*. Si \ero dignitatem suam orisque gravitatem 
forte seposuit, tunc effrenate in jocos immodestos effun- 
ditur. Apud nobiles obversabantur morionum gregcs et 
ludionum, quibus unus labor erat, ut dominum ejusque 
convivas sannis, mimicis ineptiis, et ridicuie dictis oblec- 
tarent. Feriis praecipue popularibus, ut Fioralibus, Compi- 
talibus, Ludis Saturnalitiis, Minervae quinquatriis minori- 
bus.scurriie quiddam admisceri mos antiquitus invaiuerat. 
Agricolae minio suffusi, capitique corticeas personas prae- 
tendentes, rudia carmina, choros incompositos et solutis- 
simos risus per rura ducebant*. Quis nescit triumphos 
facetis probrosisque militum cantilenis saepius contami- 
natos esse ? Ne a funeribus quidem jocus aberat. In 



i. Seneca, Controv., i, Prsef. Cf. Macrob., Saturn.^ iii, 14. 

2. Tibull., Carm., 11,1, 53: Virg., Georg., ii, 386 sqq. ; Hor., Ep., U,i, 146. 

Vespasiani exsequiis, Favor archimimus os habitumque et 
ingressum, ut consuetudo erat, defuncti gerens, sub ornatu 
imperatorio, a procuratoribus quseritavit quanti appara- 
tus funeris constaret ; quumque audiisset « sestertium 
centies», querukis exclamavit : « centum sibi sestertia 
darent, ac se vel in Tiberim projicerent ))\ Multa Roma- 
norum nomina, eorum vero intelligo quos partae victorise 
acceptique magistratus honoratissimos fecerunt, nihii aliud 
ac ridicula vel turpia cognomenta prius fuisse constat*. 
Facetiarum tandem amor adeo latinis ingeniis insitus erat, 
ut id magna artis oratoriae pars haberetur. Oratores enim 
dicendi peritissimi diu ac diiigenter in salibus bene atque 
opportune ponendis laboraverant; festive dicta colligeban- 
tur eorum qui urbanitate vel dicacitate excelluissent, Cice- 
ronisque amicus de ea re tres libros edidit ; ac rhetores de 
risu et jocandi generibus piurima dividebant, disserebant- 
que quid lascimim^ quid salsiim, quid hilare^ quid coiitu- 
meliosum^ quid asperum esset^. 

Qui vero facetiis valde delectantur, ii plerumque detrac- 
tores omnium esse solent et derisores, ac libenter potentis- 
simos dicteriis vellicant; nec immerito Livia? scribebat 
Augustus : « Praebenda materia deridendi nos non est 
hominibus (Txw7rr£tv -/at injy.vfi^llevj eio)067iv^. )) Quamdiu 
prisca reipublicae forma viguit, licentia quae velies apud 
senatum, populum et judices dicendi, partium civilium 
dissidia odiaque, perpetuae qusestiones, quibus cuiiibet 
civiumin consularesipsosinquirerelicebat, ea omnia poten- 
tium virorum reverentiam atque observantiam pene abo- 
ievere. Omni probrorum genere Tullius Clodium, L. Piso- 
nem, Anloniumque infamavit. Postea, conviciis in impera- 
tores Romani non abstinuerunt, quodque ante in consules, 

1. Suetonius, Vesp.y 19. 

2. Quintil., i, 4, 25; Cic, De Orat., ii, 54 sqq.; Ep. ad Attic, xiv, 14; 
Macrob., Satum., i, 6. 

3. Cic, loco cit.; Quint., vi, 3, '< De Risu » ; Macrob., Sat.. ir, 2 sqq. 

4. Sueton., Claud., 4. Cf. Treb. Pollio, Gallien., 9; Cic, Pro Coilio, 
16; Hor., Satir.^ I, vii, 32; Amm.Marcell., xvi, 10. 

provinciarum praefectos ac duces exercituum, iilud iu prin- 

cipes, eadem prope libertate, commissum est. Augustum 

ipsum, quamvis factionibus ac discordiis civiiibus pacem 

altulisse videretur, nihilominus dicteriis offenderunt. Sub 

atrocissimis quoqne imperatoribus, tum quum aliquid 

libere dictum produxisse vaide periculosum csset, tyrannis 

non pepercerunt. Nequc velim milii objicias notissimum 

hunc Taciti locum, ubi queritur Romam quindecim Domi- 

tiani annos, « longum vita humana spatium », /?^r silen- 

tium transiisse*. Sub Domitiano etiam multos audacter 

locutos esse facile convincemus. Homines erant, vel pessi- 

mis tcmporibus, qui capitis periculum subibant, ne in 

principem facete vel probrose dictum compescerent*. 

Quum Tibcrius legata qua^ Augustus moriens plebi reli- 

querat nondum reddidisset, scurra, praitereunte funere, 

accessit, et mortuo quiddam in aurem insusurravit ; in- 

terrogatus vero quid dixisset, respondit se illi homini 

defuncto mandavisse ut Augustum moneret nondum sua 

legata persolvi ; Tiberiusque jussit scurram statim suum 

recipere debitum, dein occidi, « ut ipse id Augusto nun- 

tiaret »'. Caracalla, Geta^ fratris interfector, sibi ridicule 

Germanici^ Alemannici, Arabici, Parthici titulos adscripse- 

rat; idque Helvii Pertinacis joco amarissimo locum fecit; 

nam Caracallaedixisse fertur : « Tuis nominibus addeetiam, 

si placet, Geticus^.» Gallienus imperator, quanquam id 

temporis pater Valerianus a Sapore custodia inhonesta 

tenebatur, triumphum tamen sibi decerni prseceperat, 

perinde ac si Persarum copias bello devicisset. Quid vero 

hoc turpi triumpho actum sit accepimus ex Trebellio 

Pollione, cujus verba ipsa ponemus : « Quum grex Per- 

sarum, quasi captivorum, per poinpam duceretur, quidam 

scurrse miscuerunt se Persis, diligentissime scrutantes 



1. Agncola^ 3. 

2. Cf. Senec, Controv., ii, 12. 

3. Dio Cass., lvii, 14; Suet., Tiber.^ 57. 

4. Spartian., Carac^ 10. Cf., Geta^ 6. 

omnia atque uiiiuscujusque vultuiii mira inhialione mi- 
rantes. A quibus quum quaereretur quidnam agerent ilia 
solertia, illi responderunt : Patrem piniicipis quaeriyiuis. 
Quod quum ad Gailienum pervenisset, scurras jussit vivos 
exuri*.)) 

Fuerunt igitur qui romanos principes libere perstrin- 
gerent, eosque odio ingenti consectarentur, ut iile Corel- 
lius Rufus qui, sub Domitiano. longo et atrocissimo 
morbo correptus, ac cruciatus incredibiies perferens, Pli- 
nio Secundo, familiarissimo suo, dicebat : t( Cur me putas 
hos tantos dolores tamdiu sustinere? Ut scilicet istilatroni, 
vel uno die, supersim*. » 

In civitate vero litteris omnibusque disciplinis exculta, 
ubi declamandi, recitandi, carmina pangendi libido pluri- 
mos tenebat, ac per scholas poetarum, coelus eruditorum, 
convivia et circulos, scriptitandi contagio grassabatur^, 
necesse fuit ut plerique eorum apud quos principes male 
audiebant, de litteratorum hominum grege fuerint. Multis 
enim ac diversissimis modis romanos imperatores a phi- 
losophis, oratoribus, dicendi magistris, historiae scripto- 
ribus, ac pra^cipue poetis aut joculariter perslrictos fuisse, 
aut graviler lacessitos manifcstum faciemus ; nullumque 
omnino Caesarem, per ducentos annos, reperias, quem 
illa^sum rdiquerint. 



1. Trebell. Po!l., loco cU. 

2. Plin., Epist., i, 12. 

3. Ilor., Episl,, II, I, 108 s<|q. ; Persius, Sfl/., I, pasvim^hwen., vii, 51 ; elc. 



HOMINIBISQUE LITTERATIS. i3 



De Philosophis. 

Usque ad Trajani tempora^ Csesares vel cum philosophis 
gessere inimicitias, \ei saltem eos parum approbarunt. 
Non tamen negav^erim a plerisque imperatoribus phiioso- 
phos toleratos esse, imo paucos eorum apud principes con- 
versatos fuisse. Nero sapientise doctores, in hidibrium, post 
epulas, ut eorum discordiis delectaretur, ad se advocabat; 
« nec deerant qui, ore vultuque tristi, inter oblectamenta 
regia spectari cuperent^ » At Ncro idem Thraseam, Ba- 
ream Soranum, RubelUum Plautum, Musonium Rufum, 
Cornutum, Helvidium aiiosque morte afficiebat, vel in 
exsilium agebat*. 

Stoici enim, qui primas, inter philosophos romanos, 
partes tenuerunt, id in primis decretum habent : solum 
bonum esse honestum, mala tantum quae foeda sunt, nobi- 
litatem vero, ignobiiilatem, divitias, paupertatem, poten- 
tiam, exsilia, supplicia esse indifferentia^ scilicet neque 
interbona, neque inter mala ponenda esse\ Sunt igitur 
homines qui persuadere volunt se feriri quidem posse, 
vulnerari non posse*, omnia qua3 mala a vulgo dicuntur 
sibi toleranda esse, ut « hiemis rigorem, morbos, ceteraque 
forte accidentia*^ » ; principes ipsis neque vere bonum, 
neque malum afferre posse, ac minimi interesse utrum ab 
eis honorifice an injuriose habeantur; virum sapien- 
tem intra se sibi stabilire regiam quamdam potestatem, 

1. Tac, Annal., xiv, 16. Cf. Senec, E^ist. ad Luc^ 29. 

2. Vide infra, Parte //«, § 3o. 

3. Tacit., Hist.j iv, 5; Seneca, Ep., 82; Epict., passhn. 

4. Seiieca, De Constantia Sapient.^ 3. 

5. Ibid., 9. 



i4 DK SCRIPTORIBUS 

a Caesaris dominatu sejunctam ac solutam, a qua nemo 
eum deturbare valeat. Epicteti libelli, qui Enchii^idion 
inscribitur, finis fere totus in eo est, ut animumnostrum 
in hanc naturalem libertatem vindicemus, ad quam a Deo 
parente et auctore nostro facti sumus, nec quidquam ultra 
formidemus*. 

Hffic autem quantum Ca^sarum potentiai refragentur quis 
non videat? Haud diffitemur quidem plerosque stoicos, 
prajcipue romanos, non sic arroganter sua placita propo- 
suisse, sed, pro temporum necessitate, temperamento mi- 
tigasse, ne potentium aures asperarent. Ea tamen, velint 
nolint, stoicse disciplinai sectatores asseruisse certum est; 
neque bono animo principes intueri eos poterant, qui 
alienum a Caesarum auctoritate imperium in se ipsis habere 
profiterentur. 

Praeterea stoici, se extra fortunae ictus positos, ac tutos 
a cujusvis injuria, neque aliquid de sua libertate dimi- 
nui posse credebant; principum non favores appetebant, 
neque timebant iras ; nulla igitur vi armorum aut poenarum 
formidine cogipoterantutimperatorum voluntati cederent. 
Recordare id Demetrii ad Neronem dictum : a Tu mihi 
mortem minaris, tibi natura';» illudque ad Calignlam 
supplicia minitantem Theodori philosophi responsum : 
« Habes cur tibiplaceas; hemina sanguinis intua potestate 
esf^! » Isque ab Epicteto refertur Helvidii et Vespasiani 
dialogus : « Ne ingredere in curiam. — Te penes me non 
esse senatorem; sed quamdiu ego sum, me in curiam in- 
gredi necesse est. — Ingredere igitur, sed taceto. — Ne 
me roga sententiam. — Rogare debeo. — Et ego quid 
sentiam enuntiare debeo. — At si enuntiaveris, te mori 
jubebo. — Numquid unquam dixi tibi me esse immor- 
talem*? » 



1. Siraplic, Comment.^ PraBf., 2. 

2. Epictet., DisseiH.^ i, 25. 

3. Seneca, De Tranq. animi^ 14. 

4. Epictet., Disserl.^ i, 2. Cf. ii, 6; iv, 1; etc. 

Stoici, quum omnia suis praeceptis inferiora esse cre- 
derent, ac reliquos homines plerumque contemnerent*, 
sapientiam saepe intempestivam superbiamque incommo- 
dam prae se ferebant, omnium vitia procaciter, etiam 
inter spectacula et convivia, adoriebantur, atque in petu- 
lantiam erumpebat eorum male dispensata Ubertas^. Non 
modestiore in principes lingua utebantur, quanquam 
Epictetus voiebat virum vere sapientem, in conspectu po- 
tentium, neque abjectum et humilem esse, ncque ferocem 
et contumeliosum, sed eos modice laudare de his quaj 
forte bona fecerint, ut meliora suadeant'. Piura inveniun- 
tur, apud auctores, philosophorum erga principes animi 
arrogantioris indicia, ita ut Seneca merito dixerit multis 
phiiosophiam periculi causam fuisse, insolenter tractatam et 
contumaciter*, ac nonnuliorum procacitatem Vespasianus, 
quamvis patientissimus esset, vix ferre posset*. Demetrius 
Caligulae donum superbe respuebat®; Isodorus cynicus eo 
impudentiae veniebat, ul Neronem transeuntem, coram po- 
pulo, corriperet « quod Nauplii mala bene cantaret, sua 
bona maie disponeref ». Nero in animum suum induxe- 
rat res Romanorum gestas amplissimo carmine digerere, 
atque litteratorum hominum concilium vocaverat, qui 
componendum opus ordinarent, ac deliberarent quot 
libris argumentum tractandum esset. Unus ex illis, tan- 
quam se principi venditaturus, dixit haud minus qua- 
dringentis libris opus esse, ut tanta materies absolve- 
retur : cc At, mehercule, multo nimis est, » ait Cornu- 
tus philosophus, qui concilio intererat. — « Chrysippus 
tamen tuus plures composuit. — Sane quidem, inquit. 



1. Quintil., V, 11, 39; xiii, 3, 12. Cf. xii, 2, 6; D. Cass., lxvi, 13. 

2. Seneca, De Benef.^ i, 10; Dio Cass., lxvi, 15; Tlin., Epistolae, viii, 21; 
Lucian., passim. 

3. Vide Simplicii Coimn., in cap. xxxiii. 

4. Epist. ad Lwc, 103. Cf. 14; Tacit., Annal., iv, 20. 

5. Siieton., Vesp.^ 13 et 15; D. Cass., lxvi, 12, 13 et 15; elc. 

6. Seneca, De Ben., vii, 11. 

7. Sueton., Nero^ 39. 

sed Chrysippi libri ad hominLim utilitatem proficiunt^ » 
Id etiam periculosius quibusdam philosophis, sub Ne- 
rone, Vespasiano ac Domitiano praesertim, objectum est, 
sive verum, sive faiso inventum crimen erat% quod sci- 
licet reipublicse statum ab Augusti dominatu receptum 
concuterent, principum auctoritatem elevarent, novas res 
molirentur, aurae popuiaris appetentes essent, ac ju- 
venum animos, seditiosis orationibus, foverent. Alia 
Cossutianus crimina, apud Neronem verba faciens, in 
Thraseam cumulabat : eum « principio anni vitare solemne 
jusjurandum, nuncupationibus votorum non adesse, quam- 
vis quindecimvirali sacerdotio praditum; assiduum olim 
et indefessum, qui vulgaribus quoque Patrum consultis 
semet fautorem aut adversarium ostenderet, triennio non 
introiisse curiam; secessionem jam id, et partes, et, si 
idem multi audeant, bellum esse. Te, Nero, et Thraseam 
avida discordiarum civitas loquitur. Spernit religiones; 
abrogat leges. Diurna populi romani per provincias, per 
exercitus leguntur, ut noscatur quid Thrasea non fecerit. 
Aut transeamus ad iila instituta, si potiora sunt; aul nova 
cupientibus auferatur dux et auctor. Ista secta Tuberones 
et Favonios, veteri quoque reipublica) ingrata nomina, 
genuit. Utimperium evertant, libertatem prseferunt. Frus- 
tra Cassium amovisti', si gliscere et vigere Brutorum aemu- 
los passurus es*. » 

lUi crimini proximum erat viros stoica sectse principes, 
inanibus disputationibus absconditos, nomen sapientiae otio 
infami pratendere, philosophorum scholam ut otii diver- 
sorium habere*, a reipublicse administratione secedere, 



1. D. Cassius, lxii, 29. 

2. Vide Senec, Epist.^ 73 : « Errare milii videntur, qui existimant pliilo- 
sophiaj fideliter deditos contumaces esse ac refraclarios, et contemptores ma- 
gistratuum ac regum, eorumve, per quos publica administrantur, etc. » 

3. VideTacit., Ann.y xvi, 9. 

4. Tac, Jbld., xvi, 22. Cf. 28; xiv, 57; D. Cass., lxvi, 12 et 13; etc. Vide 
quae infra dicentur, Parte II^, § 3». 

5. Seneca, Epist.^ 108. 

ac suo exemplo equites romarios incitare ut publica munia 
despicerent, vel, consulatum majoresque magistratus 
adeptos, deinceps senatum deserere, hortis et praediis 
curas daturos * . 

Denique philosophorum tristio?' ac psedagogi vultns^ 
videbatur publicae feiicitati insultare. Prisci temporis lau- 
datores erant, praesentis vituperatores, omnia depiorantes, 
quibus (( nulla non causa in querelas placebat' ». Os mo- 
rosum habitumque a ceterorum dissentientem affectabant, 
quasi reiiquis hominibus luxum et lasciviam exprobra- 
rent. Theatra et convivia plerumque vitabant ; vel, si forte 
spectaculis adessent, eos pallio barbaque sepultos, in gra- 
vitatem compositos, raro victoribus assurgentes, non ludis, 
sed funeribus interesse credideris; eaque vox proverbii 
locum obtinebat : « philosophos in convivio male esse, ut 
canem in balneo*. » Id vero malis principibus injucundum 
erat, crimenque magnum, sub Nerone, philosophis fuit, 
quod vultu austero et tristi ejus libidines veiuti accusarent ^ 

Multas igitur causas imperatores afferebant, cur philo- 
sophiam parum probatam haberent. Maecenas ipse dice- 
batur Augusto suasisse ne, praeter Areum et Athenodorum, 
phiiosophis, tanquam reipublicae exitialibus, faveret^; 
atque Agrippina, ut quidem apud Suetonium legitur, 
Neronem a sapientiae disciplina deterruerat, monens eam 
« imperaturo contrariam », ac male sedulum negotium 



esse' 



1. Quiiit., XI, 1, 35; Tac, Jilst.^ iv, 5; Ann.^ xvi, 22 et 27; D. Cass., lxii, 
26; Lxvii, 13. Cf. Senec, Ep., 19; A. Gellius, xiii, 8; etc 

2. Suet., NerOy 37. Cf. Quint., i, Prasf.; xii, 3, 12; Simplic, CoynmenL^ 
in cap. XXXII ; Tacit., Ann.^ xiv, 16; xvi, 22 et 28; Senec, Epist.^ 123. 

3. Seneca, De TranquUlitate animi^ 7. 

4. Lucian., Paras.^ 51. 

5. Suet., Nero, 37; Tac, Ann.^ xvi, 22. 

6. D. Cass., Lii, 36. 

7. Snet., Ibid.y 52; Philostr., Vita ApoU., iv, 35. Cf. Vulc Gallic, Avid. 
Cass.y 13; Capit., Anton. Phil.^ 23. 

De Oratoribus et Rhetoribus. 

Yix credibilem orandi licentiam, durn Respublica stetit, 
in forensibus causis patroni usurparunt. Nulla est fere 
contumelia sive in partem adversam, sive in testes, imo 
vero in judices ipsos, cui M. Tullius non indulserit*. Etsi 
Augusti discipiina, ut ferunt, eloquentiam, sicut omnia 
alia, pacavit*, mansere tamen antiquse libertatis plurima 
vestigia, ita ut causidicma a studium caninum », ac patroni 
iatratores causarum, non defensores, vulgo appeliarentur^. 
Nam protervi ct dicaces, in saies effusi amaros, ab omnibus 
formidati, patrocinium ut latrocinium exercebant. li quoque 
qui verecundius linguae parcebant, libere ac si^e impedi-' 
mento forensem operam exercendam esse contendebant, 
nec facile patiebantur defensionis arbitrium quoquo modo 
constringi. Principes tolerarunt patrouos libera uti lingua, 
nisi forte fuerint extrema servitutis tempora, quibus vo-, 
cem parum cautam inconsultius edere periculum fecerit*. 

Albutius Silus homo erat summse probitatis, qui nec 
facere injuriam, nec pati posset*. Quum Mediolani, sub 
Augusto, reum defenderet, cohibentibus lictoribus ne 
judicium immodicis laudantium plausibus turbaretur, ita 
excanduit ut, deplorato Italiae fato, Marcum Brulum, 



1. Pro QuintiOj 1 ; In Vatin.^ 1; elc. 

2. Dial. Orat., 38. 

3. Quintil., xii, 9; CoUiinella, i, Praef.; A. iMarcell., xxx, 4. Cf. Lucian., 
Piscator.^ 29. 

4. Vide Pliiiii Epist., i, 5. 

5. Seneca, Controvers., iii, Praef., et passim. 

libertatis assertorem, invocarct*. Cassius Sevenis, de quo 
uberius infra*, c( omissa modestia et pudore verborum, » 
non pugnabat, sed rixabatur^ Licinius Murena, Primi 
causam agens, in Augustum praesentem quaedam irre- 
verenter dixit ; postremo : « Quare ibi ades ? Quid te huc 
vocavit? » Cui princeps, voce comi et placida respondit : 
« Cura boni publici*. » 

Hoc Yespasiani moderationis argumentum praecipue 
produnt : eum causidicorum obliqua dicta, figiiras et cavil- 
lationes lenissime tulisse^ Claudius imperator, juris diii- 
gentissimus custos, saepissime, in foro sedens pro tribunaii, 
judiciaipse reddidit. At Suetonius auctor est® causidicos 
(( adeo ejus patientia soiitos abuti, ut descendentem e tri- 
bunali non solum voce revocarent, sed et lacinia togae 
retenta, interdum pede apprehenso retinerent ». Graeculus 
litigator adeo petulans fuit, ut Claudio diceret : « Tu, 
medius fidius! senio debilis es, et insanus! » !nde Seneca, 
in suo de Claudii morte ludo, quem Apocolocyntosin 
vocant, principem finxit querentem apud Hercuiem de 
causidicorum contumacia : (( Tu scis, inquit, quantum 
miseriafum pertulerim, quum causidicos audirem ; in quos 
si incidisses, valde fortis licet tibi videaris, maluisses 
cloacas Augiae purgare ; multo plus ego stercoris ex- 
hausi'. » 

Neque in senatoria eloquentia hbertatis exempla desunt. 
Augusto jam principe, Labeo Antistius, in jure valde 
doctus, incorrupti animi, ac memor conditionis in qua 
natus erat, nihil ratum habebat, nisi quod justum vide- 
batur; simulandi nescius, et qui veritatem nullo adula- 
tionis condimento temperaret. Saepenumero adversus 



1. Suel., Rhetor., 6. 

2. Parte //«, § 2o. 

3. Dial, Orat., 26. Cf. Quint., x, 1, 116. 

4. D. Cas3., Liv, 3. Cf. SueL, Octav.^ 56. 

5. Sueton., Vesp.^ 13; A. Victor, Epit.j 9. Cf. Spart., Septim. Sever.y 14. 

6. Claud.f 15. 

7. Seneca, Apokol.^ 7. Cf. Ibid.^ 12. 



20 DE SCRIPTORIBUS 

principis sententiam ore libero locutus est, nimiam et 
vecordem arrogantiam ostentans*. 

Quum Tiberius in Granium Marcellum, reum majesta- 
tis quia sinistros de principe sermones jactabat, Jiabe- 
batque suam statuam aitius quam Cajsarum erectam, 
exarsisset, dixissetque se velie, contra consuetudinem, in 
ea causa opinari, Cneius Piso de dedecore facti eum his 
verbis monere ausus est : « Quo ioco censebis, Caesar? Si 
primus^ habebo quod sequar ; si post omnes, timeo ne 
imprudens dissentiam*! » Permotus Tiberius, ac sua im- 
prudentia perspecta, Granium permisit dimitti absolutum 
majestatis crimine. Piso quoque Lucius, avitaj ferocitatis 
haeres, coram Tiberio increpabat « corrupta judicia, saevi- 
tiam oratorum accusationes minitantium, abire se et cedere 
urbe, victurum in aiiquo abdito et longinquo rure testa- 
batur ; simul curiam relinquebat^ ». 

Sed eorum numero qui non in commune servitium 
ruebant, pra^sertim adscribi oportet PoBtum Thraseam, 
aequalibus prope deum visum, ejusque generum Priscum 
Helvidium, alterum iilum consularem, alterumpraetorium. 
Uterque vero stoica disciplina firmatus adversus formidi- 
nem, in senatu pro honestate verbo dimicavit; eo tamen 
discrimine, quod nihil in Thrasea modice laudes, Helvi- 
dius vero ultramodum justae libertatis interdum progressus 
fuerit * . 

Ad senatum deferebantur causae majestatis, horum tem- 
porum llebilis calamitas ; quae tamen, subtili invento, adver- 
sus imperatores ipsos nonnunquam conversa est. Nam, 
per speciem veritatis detegenda3, palam producebantur 
contumeliosa testimonia, valde principibus odiosa*. Mon- 



1. Suet., Octav., 54; Tacilus, Ann.^ iii, 73; Appius, apud A. Gell., xiu, 12; 
Schol. ad Horat. Satir., I, iii, 82. 

2. Tacit., Annal., i, 74. Cf. D. Cass., lvii, 2. 

3. Tac, Ibid., ii, 34 ; iv, 21. Cf. vi, 8 et 9. 

4. De Thrase» et Helvidii verbis apud senatum, vide prtTDsertim D. Cass., 
Lxi, 13; Lxvi, 12; Tacil., Hist., ii, 91; iv, 4. Cf. Ann., xvi, 23 et 26. 

5. Vide Dion. Cass., lxi, 16. 

tanus Yotienus orator, homo perargutus, reus erat ma- 
jestatis, quod contra Tiberium pienos convitiorum ser- 
mones habuisset. In causa promptus est testis jEmiiius, 
miles, oris ingenui, prsetereaque ad hoc instructus, non 
tam ut Montanum opprimeret, quam ut principem laederet. 
Quum enim prsefatus esset se, pro more militari, ambages 
missurum, et sine fuco et fallaciis qua3 comperisset locu- 
turum, singulatim maledicta et probra quae Montanus in 
Tiberium injecerat, diligenter persecutus est. Et quan- 
quam obstrepebant aulici, perditum jam pudorem gemen- 
tes, Tiberiusque fremebat, tamen eam ignominiam susce- 
pit ut, coram senatoribus, audiret contumelias quibus in 
occulto lacerabatur. Yotienus quidem ad poenas majestatis 
damnatus est, vulneri principis imbelie remcdium. Mgre 
ipsius animos adulatio et preces amicorum placarunt ; 
senatus vero vitandi consilium cepit, ne voces liberiores, 
quae ibi saepius ipsum offendebant^ in posterum pateretur*. 
Yix dubium est quin magna pars oratorum ex rhetorum 
prseceptis libertatis amorem hausissent. Certis enim docu- 
mentis compertum habemus multos ex latinis rhetoribus, 
qui ante Quintiiiani tempora claruerunt, declamandi liber- 
tate insignes fuisse. Scholastici gregis facile princeps 
Seneca major frequenter in ore habebat Ciceronem, Cas- 
sium Severum, Cremutium Cordum, Mamercum Scaurum, 
potentibus invisos aut molestos *. Timagenes historiaj scrip- 
tor, idemque dicendi magister, propter amarulentam dica- 
citatem, et sales quibus orationes suas respergebat, cathe- 
dra decidit^ Titus Labienus, ut qui « pompeianos spiritus 
nondum in pace posuisset », immodica libertate decla- 
mabat*; Cestius Pius, mordacissimus rhetor, ejusque 
dictus simius Argentarius, quia omnibus insistebat Cestii 



1. Tacit, Annal.y iv, 42. 

2. Controv. et Siiasor., passim. 

3. Suida3, ^. V.; Sen., Conlrov.^ v, 34; Pliit., De Adul. et amic^ 27; 
Schol. ad Hor. Ep., [, xix, 15. — Vide infra, Parte 11'^, § 2o. 

4. Seneca, Controv.^ v, Prxf. 

\estigiis, orationibus nuilta contumeliose interponebant*. 
Sextus Ciodius ut male oculatus metuebatur*. Porcius 
Latro, audiente Augusto, Agrippae tum temporis praepo- 
tenti natalium humiiitatem exprobrabat; quumque, iilis 
diebus, Augustus Agrippa} filios adoptaturus videretur, 
Latro improbe declamabat « multos adoptione tantum 
nobilitatos fuisse' ». 

Forte incidebat ut homo rebus prosperis depulsus, 
redactusque ad extremas necessitates, scholam victum 
quaesiturus aperiret, ac se de hominibus et fortuna in ora- 
tionum exordiis acerbe vindicaret ; ut ille Valerianus Lici- 
nianus, cujus calamitatem belle narrat Plinius Secundus ; 
qui, quum Romae inter eloquentissimos causarum actores 
esset habitus, ira Domitiani suscepta, rhetor de senatore 
factus est, atque in Sicilia artem professus, declamatio- 
num prooemia querelis infarciebat*. 

Ulud genus hominum, quemque obvium maledico dente 
rodere soliti, haud sibi temperabant quin de ipsis Caesa- 
ribus immodesta loquerentur. Tiberius Nicetis ingenio 
offensus est'^ ; Carinas sub Caiigula occisus^ ; sub Domi- 
tiano rlietor Maternus damnatus, ideo quod in tyrannos 
quaedam imprudenter dicta jactasset, quae inprincipem de- 
flecti possent'. Quum Nero, post Pisonis conjurationem 
detectam, cives pene innumeros vel supplicio afficeret, vel 
ageret in exsilium, relegatus est rhetor Verginius Flavus, 
eo crimine quod studia juvenum eloquentia foveret^ 

Nihil est vero quod mireris, si declamationes adversus 
imperatoriam auctoritatem vertebantur. Ita enim, plerisque 
in scholis, artis oratoriae parabatur institutio, ut magistri 



1. Seneca, Controv.^ iv, 26. Cf. iii, Praef.; Suas.y 7 ; elc. 

2. Suel., IViet., 5. Cf. Cic, Philipp., ii, 47. 

7. D. Cass., Lxvii, 12. 

8. Tac, Ann.y xv, 71. 

alumnos advocarent ad veteres reipublicse oratores, \elut 
ad excellentissima dicendi exempla. Cicero in primis com- 
mendari, esse in omnium manibus, lectilari, revolvi*. Id 
vero esse non poterat, quin juvenum generosis animis 
desiderium inculcaretur horum temporum, quibus « splen- 
dor rerum et magnitudo causarum..., accusationes poten- 
tium reorum, assignat» etiam domibus inimicitiae, assidua 
senatus adversus plebem certamina, etsi distrahebant rem- 
publicam, exercebant tamen eloquentiam* », et necessi- 
tate, fama, pra^miis ingenium stimulabant. 

Accedit ut, in scholasticis argumentis, ssepe libertas 
moriens regno incipienti, et jam sui vires praetentanti, 
obiuctaretur. Tirunculus orator Suilse dabat consiiium 

Privalus ut altum 
Dormirel', 

vel TulHum monebat, ne Antonio, post Philippicas Ora- 
tiones^ sese excusaret ; imo vero Silus Albutius conclu- 
debat moriendum esse Ciceroni, etiamsi nemo proscriberet, 
quum patriae pater et vindex libertati perditae superesse 
non posset*; optimumque existimabatur suasoriad genus, 
Catonis Uticensis jamjam morituri, ac Ca)saris clementiam 
declinaturi, ultima verbaretexere^ 

Tyrannum acriter insectabatur scholastica juventus®, 
verbis pasta ingentibus et magnificis, dum ordine quisque 
suo belluam istam telis insequuntur, et 

Perimit ssevos classis numerosa tyrannos, 

praemiumque expostulant patrise Hberatori, qui pestem 



1. Attamen, quibusdam ia scholis, Cicero modice probabalur (Vide Senec, 
Suas., 7; Dialog, Orator., 22 et 23). 

2. Dial. Oraior., 36 el 37. 

3. Juven., i, 16. 

4. Seneca, Suas., 6. 
a. Pers., III, 45. 

6. Vide Juven., vii, 151; Dial. Oralor.^ 35; Petron., Satyric^ 1 ; elc. 

hanc exstinxerit. Quisnam porro est nequissimus tyran- 
mis, edicta foeda scribens, caede respersus civium, vitiis 
et flagitiis omnimodis inquinatus, qui muiieres stupro 
corrumpit. virginum Yestalium nuptias concupiscit, jubet- 
que parentes a iiberis occidi? Dicemusne tyrannos illos, 
apud rhetorum scholas infames, nihii aliud fuisse ac malos 
principes, qui urbem et imperium vexavissent? Nequid- 
quam credimus ; num permitteret Domitianus Caiigulse ac 
Neronis carpi vitam * ? Ne patientissimi quidem imperatores 
hanc turbulentam scholarum licentiam tulissent, factio- 
num nutricem. Fictum igitur quiddam et commentitium, 
nomen mere lusorium erat ilie tyrannus^, ut is quem Plato 
in suis De Republica libris effinxit. Attamen, quum juve- 
nes ardentissimi , praetereaque periculorum incuriosi , 
splendidis verbis iu tyrannum debaccharentur, quomodo 
non ictu obliquo veriores tyrannos attigissent, si qui 
Nerones rempublicam lacessissent'? 



1. Vide Plin., Paneg. Traj., 53. 

2. Cf. Pers., iii, 35 sqq. 

3. Vide locnm D. Cass. (lxvii, 12), siipra laudatum. 

§iv 

De historiad scriptoribus. 

Ilistoria inimicitiis ssepius eorum inserviit, qui se impe- 
ratorum obtrectatores esse jactabant. Etenim \ei ad defen- 
dendum, vei ad accusandum facta se accommodant, ac, pro 
scribentis voluntate, decora aut turpia videntur. Apud 
priscos annalium conditores, major erat veri diligentia, 
quia factionis minus. Ubi \ero bella civilia exarserunt, 
animosque in partes sibi invicem infensissimas distraxe- 
runt, veritas retro abiit^ multisque cura fuit ut res ad 
sectae suae laudem deformarent. Neque, postquam Augustus 
omnia pace composuit, facta sincere scripta sunt, quum 
alios adulatio prava traheret, alios offensio in principes. 
Insuper, republica immutata, pieraque occulte, in secretis 
imperatorum consiliis, agi coBperunt; hinc factum est ut 
scriptoribus historiarum non plurimum auctoritatis adde- 
retur, velut non satis cognita narrantibus, ac multa vulgo 
referrentur, quse facta non essent*. Ceterum, non apud 
veteres, ut apud nos, inquirendse veritatis praecipuum, in 
rebus scribendis, studium erat; sed plerumque historia 
habebatur ut alterum quoddam eloquentiai genus, affecta- 
baturque magis narrandi venustas, quam rerum incor- 
rupta fides^ 

Certos auctores habemus priorum Caesarum Flaviorumque 
historiam vel obsequio, vel ira saepe corruptam esse. Ta- 
citus semel atque iterum, suos Annales atque Historias 



1. Seneca philos., Vita palris. 

2. Dio Cassius, liii, 19. Cf. Tacit., Histor.^ i, 1, infra cil. 

3. Cic, De LegibuSy i, 2; Brutus^ 11; etc. Cf. Quintil., x, 1, 31 ; « Histo- 
ria est proxima poesis, et quodam modo solutum carmen. » 



26 DK SCRn»TORlBUS 

incipiens, lectorem monitum voluit, netemere crederet iis 
quos adulandi vei vituperandi studium ad scribendum 
pepulit : cc Veritas, inquit, pluribus modis infracta, pri- 
mum inscitia reipublicte, ut aliense, mox libidine assen- 
tandi, aut rursus odio adversus dominantes ; ita neutris 
cura posteritatis, inter infensos vel obnoxios. Sed ambi- 
tionem scriptoris facile adverseris; obtrectatio et iivor 
pronis auribus accipiuntur ; quippe adulationi foedum 
crimen servitutis, malignitati falsae species libertatis inest... 
Tiberii, Caiique et Claudii acNeronis res, florentibus ipsis, 
ob metum falsae ; postquam occiderant, recentibus odiis 
compositae sunt\ » Nullus fere eorum qui Neronis histo- 
riam scribere aggressi sunt non a vero erravit ; nam alii, 
propter beneflciorum memoriam, rebus dedecoris speciem 
honestatis obduxere; alii vero, propter simultates cum 
principe susceptas, in eum mortuum indecenter menda- 
ciis invecti sunt^ 

Piurima Lampridius, Trebellius Pollio, Capitolinus, imo 
Dio Cassius Suetoniusque ipse collegerunt, quse adeo irri' 
probe absurda swit^^ ut ex malevolis auctoribus deprompta 
esse videantur. Nemo enim, nisi sensu communi plane 
caruerit, credat Liviam, quo subtilius Augustum enecaret, 
flcus ex arbore pendentes veneno oblevisse, viroque obtu- 
lisse carpendas ; parum abfuisse quin Claudius edicto 
solemni daret licentiam crepitus ventris per convivium 
emittendi, « quum periclitantem quemdam prae pudore 
ex continentia reperisset » ; Galbam hujus sordidse parci- 
monise fuisse, ut dispensatori suo, tabulas privatarum im- 
pensarum exhibenti^ leguminis patinam, pro diligentia?. 
mercede, daret; Commodum nanos gibberosos in lance 



1. Tac, Annal.^ i, 1; IIisto7\, i, 1. 

2. Joseph., Antiq. jud., xx, 8. — Tacitus, in Ann., iv, H, pelit ab eis 
qiiorum in nianus liber venerit, « ne divnlgata atque incredibilia, avide excepta, 
veris non in rairaculuni corruptis, antehabeant. » — Cf. Ilistor., ii, 101 ; Piin., 
Epist., v, 8; IX, 27; Vulc. Gallic, Avicl, Cassiiis, 3; Spart., Carac, 8; 
Sueton., Claudiusy 41. 

3. Aur. Vicl., Caesares, 20. 

sibi sinapi perfusos afferri jussisse, ac eosdem statim hono- 
ribus et divitiis ornasse; Gallienum ex pomis castella 
fecisse ; Maximinum sudores suos excepisse, ac duos vel 
tres sextarios sudoris ostendisse, et alia quae ineptiam 
simul ac malignitatem redolent*. 

Praeter improbos scriptores qui ha3C insulsa ex vulgi 
rumoribus avide acceperunt, vel ipsi confinxerunt, alii 
plures, nequaquam spernendi, ita libero animo res populi 
romani composuerunt, ut potentes offenderint. Quomodo 
vero Labienus, Cremutius Cordus, Hermogencsque% ac 
forsan Junius Saturninus, Vipstanus Messala, Marius Maxi- 
mus^, in factiosi animi suspicionem venerint, non satis 
certum habemus ; nam eorum libri perierunt. 

Id quoque sajpissime imperatores inter gravissimas 
offensiones habuerunt, si quis vitam iilustrium virorum, 
cujus fama memoriaque apud ipsos injucunda erat, 
composuisset, eorumque laudavisset fortem constantemque 
animum. Nam hujusmodi libelli, quum historiis atque 
annalibus breviores essent, ac facilius circumferrentur, nec 
difficulter paterentur ca ambigua verba quae, sub umbra 
praeteriti temporis, in praesentem horam cadere videantur, 
avidissime in circulis lectitabantur. Sic Cato Uticensis a 
Poeto Thrasea, Thraseaque ipse a Rustico, a Senecione 
Priscus Helvidius, a Secundo Julius Asiaticus laudatus est\ 
ut eos omittam qui, sub ultimis Reipublicae temporibus, 
Bruti, Catonis, Pompeii ac Ciceronis vitam et laudationem 
ediderunt^ 

Qua vero voluntate, quoque animo Corn. Tacitus Agri- 
colae soceri vitam memoriae prodiderit, non plane liquet ; 

1. D. Cassius, lvi, 30; Siiet., Claud.,32; Gafba, 12; Lampridius, Comm.^ 
11 (Cf. Ibid., 10 et 13); Treb. Pollio, GalL, 16; Capilol., Maxim., 4. Cf. 
Anlon. PhiL^ 15; etc. 

2. De Labieno, Cremutio et Hermogene vide infra, Part, II^, § 2«, 3« 
et 4°. 

3. Sueton., Octav,^ 27; Tacit., Hist., iii, 25; etc. 

4. Plnt., Calo Min,, 37; Dial. Orat., 14; Tacit., Agric.y 2; Sueton., Do- 
mit., 10; IMin., Epist., vii, 19; D. Cassius, lxvii, 13; etc. 

5. Plut., Cic, 41 et 49; Brutus, 13, 23, 48 et 51 ; DiaL Orat., 17; elc. 

quanquam nonnulli conjectarunt hunc librum ad id maxime 
scriptum esse, ut Domitiani tyrannidem incusaret. Hoc 
quidem non approbamus. Attamen, qualecumque fuit 
Taciti consiiium, nihil profecto magis Domitiani nomini 
notam inussit infamiae, quam liber aureus iile, quo con- 
spicias consulares acervatim occisos, nobiles feminas in 
exsiiium actas, delatores spoliis bonorum divites factos, 
virum Britanniae victorem eumdemque ordinatorem, ulti- 
mos annos silentio ac tenebris transeuntem, ne principi, 
omnis meriti invido, suspectus infensusque fieret. 

Quidam ex Piinii junioris amicis ordine perscribere 
coeperat exitium eorum quos Nero morte vel exsilio mul- 
ctaverat. Ferunt res ab ipso exaratas fuisse diligenter, sine 
verborum ambitu, sermone puro ac sincero. Jam tres libros 
absolverat; necdum operis finis erat. Eo usque animum 
opera distentum habebat, ut noctu, per somnium, sibi vi- 
dere visus sit Neronem cubiculum subeuntem, sedentem 
in lecto, ac libros singulos, de ipsius sceleribus editos, 
devolventem*. 

1. Plinins, Epist., v, 5. Cf. viir, 12. 

§ V 
De libellis ac testamentis famosis. 

Aspero et maledico Romanorum ingenio consentaneum 
erat suos inimicos probrosis consectari libellis, quorum 
plurimi, vel alieno nomine, vel sine nomine, a clanculariis 
auctoribus edebantur. Juris interpretes istud contumeliae 
genus non omiserunt, habesque mDigestis Ulpiani responsa 
de famosis libellis^ ad infamiam alimjus pertinentibus^ . 

Ne antiquissima tempora rcpetamus, haud a re nostra 
alienum erit, si breviter quae in novissimis status popularis 
annis facta sint attingamus. Tum enim libeilis mordacibus, 
tanquam armis, acriter dimicatum est, quibus factiones 
sibi sua crimina invicem objiciebant. Non semel Varro 
Terentius partes civiles insectatus est; in ea vero praeser- 
tim menippea satira, quam Tpr/apyjvo; sive Tina Capita 
inscripserat, Crassi, Pompeii ac Julii Ca)saris foedus illici- 
tum videtur perstrinxisse*. Quum Cicero Brutusque Catonis 
Minoris res praeclare gestas coUaudassent , mox exoriri 
coeperunt Anti-Catones^ Caesarque, duobus libris integris, 
atrociter in Catonem mendaciis debacchatus est% id inter 
multa ipsi ridicule exprobrans, quod fratris cineres col- 
lectos cribrasset, nc paucas auri particuias perderet*, atque 
alias calumnias Hirtius et Scipio Metellus superingesse- 
runt^; neque fllio Catonis, viro ceteroquin ingenii socordis 



1. Digest., L. XLVII, T. X, 5, § 9; Cf. Ibid,, 15, § 29 : « Si quis libello 
dato principi vel alicui famam alienam fuerit insectatus, injuriarum erit agen- 
dum. » 

2. Appian., Bella Civil.^ ii, 9. Cf. Cic, Acad., i, 2. 

3. Suet, CaBs.^ 56. Cf. Juven., vi, 33; etc. 

4. Plut., CaBsar, 54; Cato Min., 36, 52 et 54. Cf. Plin., Epist., iii, 12. 

5. Cic, Ad AUic, xiii, 40, 41, 44, 45 et 47; Plut., Cato Min., 57. 

et mulierosi, pepercerunt^ Caesar vero ipse scriptis vehe- 
mentibus laedebatur. Aulus Caecina eum criminosissimo libro 
lacessebat*, Curioque dialogum composuerat, ubi se exeun- 
tem e senatu cum filio suo et Pansa coUoquentem faciebat, 
interrogatusque quid in senatu actum esset, multum in 
Caesarem invehebatur^ 

Primus omnium Augustus, quamvis scribendi libertati 
non libens contrairet, ac sparsos de se probrosos libellos 
diu contempsisset, quaestiones tandem de libris famosis 
haberi jussit, ad id praecipue pulsus Cassii improbitate, 
qui nobiiissimos viros diffamaverat. Libris tamen con- 
tumeliosis Tiberius petitus est*; Claudiusque et ipsius 
liberti eadem perpessi sunt. Quum Claudius, suorum liber- 
torum aviditate exhaustus, pecuniarum inopia laboraret, 
famoso elogio^ ad irrisionem scripto, vulgatum est satis ei 
auri fore, si a Pallante Narcissoque in societatem recipe- 
retur^ Claudius verodolebat, quoda Tiberio et Caio tantas 
contumeiias acceperat, ut merum ludibrium in domo Caesa- 
rum diu fuisset^ Testatus est igitur se, ut veterem illum 
Brutum Tarquinii insidias ficta stoliditate effugientem, 
sub Caio stultitiam simulasse, ne principis invidiam su- 
biret; neque id Romanis persuasit, sed « libellus edi- 
tus est, cujus argumentum erat, neminem stultitiam fin- 
gere\ » 

Postquam Claudius veneno periit, memoria ejus ab- 
jecta est ad omne probrum, ac nullus sibi temperavit quin 
miserabilem principem facetiis omnimodis vellicaret. Haec 
autem Nero Agrippinaque indulgenter ferebant, quamvis 
ingentem doloris fastum prae se ferrent. Lucius Gallio, 

1. Pliil., Cato Minor, 13. 

2. Suet., Csesar^ 75. 

3. Cic, Brutus^ 60. 

4. Vide infra, Parte II^, § 2° et 3°. 

5. A. Victor, Epitome^ 4. 

6. Cf. Sneton., Ctaudius^ 8 : « Quoties post cibum addorniisceret, oleanim 
ossibus incessebatur ; interduni ferula flagrove, velut per ludum, excitabatur a 
copreis. » 

7. Sueton., Claudius^ 38. 

Senecae philosophi frater, quoddam urbane dictiim de 
Claudio, quem Agrippina} boleli deum fecerant, invenit : 
nempe Claudium iinco ad coelum tractum esse^ ; ex eo die 
Nero ipse fungos deorum cibum, inter familiares,*appellare 
consuevit. At Seneca, memor exsilii*, quamvis, necessitate 
coactiis, funebrem Claudii laudationem, in curia pronun- 
tiatam a Nerone, composuisset, ac magnifica mendacia de 
mortuo digessisset', suam 'ATroxoicxuvrojo-tv edidit, quo 
Claudii ridicula flagitiaque lepidissime ac verissime des- 
cripsit : tetricas scilicet principis de philologia disputatio- 
nes, libertorum insolentiam, causidicinae aviditatem, poe- 
nasque ad arbitrium feminarum frequenter habitas*. Ubi 
Claudius decessit, atque Olympi forcs pulsavit, ac Jovi 
Herculique nuntiatum est venisse « quemdam bene canum, 
nescio quid illum minari, assidue enim caput movere », 
interrogatum vero, balbe respondisse et voce confusa : 
« Medius fidius ! ait Hercules, mihine decimus tertius labor 
incumbif^? » 

Proferebantur in vulgus, plerumque per occultum ac sine 
aucloribus, dialogi famosi, ut superius de Curione me- 
moravimus, vel simulatae adversus imperatores eorumque 
amicos nobilium virorum orationes, vel falsa Patrum con- 
sulta, vel litterae mendaces. Agrippae juvenis nomine vul- 
gata est asperrima epistola, ubi multa parum modesta de 
Augusto declamitabat^ Jn Sejanum etiam composita) sunt 
mentitse consularium conciones, ac lusoria senatus con- 
sulta; unde ilii ira violentior concepta, et plures apud 
Tiberium accusandi reperta materies''. 

At multo ssepius testamentis sive veris, sive infamandi 



\. D. Cass., Lx, 33. 

2. Tacil., Ann., xiii, 42; Scholia ad Juven.j v, 109; D. Cass., lxi, 10. 

3. Non sine senalorum risu. Vide Tac, Annal.j xiii, 3. Cf. Sueton., 
NerOy 9. 

4. Apokolok., 5; 7; 10; 12; 13 et 14. 

5. /6irf., 5. 

6. Suet., Octav.^ 51. Ct. Plut, Cato MJn., 51 ; D. Cass.,Lix, 4. 

7. Tac, AnnaL, v, 4. Cf. Suelon., Nero, 57. 

causa confictis, probrosa in principem, aut senatores 
sacerdotesque verba infarciebantur. Sic Fulcinius Trio, a 
delatoribus accusatus, antequam moreretur, supremas 
tabulas confecit, quibus atrocia in Tiberii libertos injecit ; 
sic Veiento, sub Neronis principatu, codicilios coutume- 
liosos scripsit, « conquisitos et lectitatos, donec cum peri- 
culo parabantur ; mox licentiahabendi oblivionem attulit*.» 
Annsei Melae, patris Lucani, testamento, post mortem ejus 
addita sunt, ut quidem creditum est, acerba verba, quibus 
in Crispinum Aniciumque Cerialem invehebatur*. Id ma- 
gnae Augusti clementise indicium afferunt, eum testamen- 
torum insolentiam aequo animo tulisse^ 

Neminemsane praeterit quam de Nerone supremam ultio- 
nem ceperit C. Petronius. Is, quum proconsul Bithyniae 
provinciam diligenter tractasset, neque in consulatu se 
negotiis imparem exhibuisset, mox luxuria^ et vitiis se 
corrumpendum tradidit. « Ilii dies per somnum, nox offi- 
ciis et oblectamentis vitae transigebatur, utque alios in- 
dustria, ita hunc ignavia ad famam protulerat; habeba- 
turque non ganeo et profligator, sed erudito luxu; ac 
dicta factaque ejus quanto solutiora et quamdam negli- 
gentiam praeferentia, tanto gratius, in speciem simplici- 
tatis, accipiebantur. » In amicissimorum cohortem a Nerone 
cooptatus, atque omnium munditiarum arbiter et judex 
apud ipsum electus, adeo gratia crevit, ut nullam jam 
voluptatem princeps vellet, nisi quae Petronii suffragio 
probaretur. 

Hunc pessumdedit invidia Tigellini, timentis ne ab 
homine scientiae deliciarum peritissimo vinceretur. C. Pe- 



1. Tac, Ibid.^ vi, 38, xiv, 50. 

2. Ibid.y XVI, n. 

3. Sueton. , Oct.^ 55. Cf. Caes.j 20. — Eo iisque is jocandi genus apud Ro- 
manos invaluit, ut confictum sit Jovem ultimas suas voluntates scripsisse, ac 
etiam nunc habeamus Grunnii porci testamentum, quo nescio quis jurisconsul- 
torum irrisor eorum cavillationes et capliunculas ridicule imitari voluisse 
videatur. (Vide apud Brissonium, De Formurts, vii, p. 677. Cf. S. Jer., Coji- 
tra Riifinumy i, 17.) 

tronio igitiir objicit Scaevini amiciliam, qui, inter con- 
jurationis pisonianae conscios adscitus, principem ferro 
aggrediendi partes susceperat; jamque unus e Petronii 
servis pretio corruptus erat, ut testimonio suo dominum 
opprimeret. Ne mulla, Petronius sibi venas prsecidit, 
exspiravitque inter amicos, non philosophorum coiioquiis, 
sed facilium carminum auditione occupatus. Neque in suo 
testamento, ut pereuntium plerique, Neroni blanditias 
adhibuit, «sed flagitia principis, sub nominibus exole- 
torum feminarumque perscripsit, atque obsignata misit 
Neroni*. » 

1. Tac, Anti., xvr, 17 sqq. 

§ VI 

De Satiris, carminibus famosis ac maledicis 

versiculis. 



Satiram, sale sabino romanaque malignitate perfiisam, 
adversus imperatores non nunquam adhibitam esse pro 
certo sestimamus. Attamen pauca sunt nomina quae secure 
proferamus. Etenim de Julii Flori, Maniii Vopisci et Silii 
satiris nihii omnino explanatum habemus^ Turnum, am- 
bitione ad honores provectum, quique apud Fiavios mul- 
tum gratia floruit, non facile credam contra Caesares 
quidquam scripsisse, etsi Martialis ipsius ingentia pec- 
tora iiberaliter laudavit*. Versus vero qui Sulpicise, Caleni 
uxori% vulgo adscribuntur, libens tribuerim scholarum 
alumno, neque in primis industrio, qui odio summo effe- 
ratus in Domitianum, tyrannum jamdiu jacentem adortus 
est. Superest igitur ut de Persio et Juvenale aliquid sub- 
jungamus. 

Aulus Persius, philosophia imbutus ab Annaeo Cornuto, 
sodales apud magistrum nactus Claudium Agalliemerum 
et Petronium Aristocratem acriter philosophanteSj atque 
unice dilectus a Poeto Thrasea, ita ut ipsi peregrinanti 
quandoque comes fuerit, conversatus est cum viris et 
feminis stoicae sectae, quorum placita Caesaribus tum tem- 



1. Statius, Si/f., I, iir, 103; Porphyr., Schol. in Horat. Epist., I, ii, 1; 
Schol. in Jiivenalem, i, 20; Rutil., Itinerariiim^ i, 599 sqq. 

2. Schol. in Juv.y lococit.; Martial., xi, 10; Sid. ApoU., Carmina^ ix, 
266; Rnlilius, Itiner., i, 603. 

3. Mart., x, 38; Sid. Apoll., Carm., ix, 262. Cf. Sulpic, Satira, 62. 

poris imperium obtinentibus non probabantur. Ipse versus 
de Arria, Poeti Csecinae uxore, quae se aute \irum, mortis 
exemplum et incitamentum datura, occiderat, scripsisse 
fertur. Verumtamen vix in Persii satiris pauca reperias, 
quibus principes offendi possint. Eas enim, ne cuiquam 
periculum afferrent, antequam Caesio Basso, Persii amico, 
commilteret edendas, accurate Cornutus expurgavit*, ver- 
sibus praecipue ademptis quibus studia Neronis poetica 
irrideri videbantur. Quum enim Persius sic scripsisset : 
« Auriculas asini Mida rex habet, » in hunc modum, 
inepte quidem, sed prudentcr, a Cornuto is locus est 
emendatus : « Auriculas asini quis non habet*?» Ita ille 
satirarum libeilus excussus est, ut innoxie jam in pu- 
blicum prodire posset. Non tamen abolendum Cornutus 
censuit unum vel alterum Neronis versum haud reve- 
renter a Persio prolatum*. Quidam crediderunt Nero- 
nem csse hunc hominem quem Persius in suam De votis 
satiram induxit deos his verbis precantem : 



Pupillumve utinani, quem proximus haeres 
Impello, expungam! Namque est scabiosus et acri 
Bile tumet* ! 



Quod si pupillus misellus ille, ut ingeniose conjecerunt, 
non alius fuerit ac Britannicus, quem Nero veneno ex- 
pimxity id profecto temere et periculose dictum est. Sed 
haec subtilius quam verius excogitata esse arbitror. 

Fama est, auctore iucerto, Juvenaiem versus in Pa- 
ridem pantomimum, Domitiano amatissimum, occulte 
composuisse*, ac multo post satirarum libris eosdem 
inseruisse; venisse igitur in suspicionem quod histrionem 



1. Vita Persii (auctore inccrto). 

2. Persius, i, 121. 

3. I, 93-95; 99-102; Schol. inPers.^ ibid. — Neque jocos Coruutus delevit 
de centurionum hircosa et varicosa gente (iii, 77; v, 190). 

4. II, 12-14. 

5. « Quod non dant proceres, dabit histrio, etc. » (Juven., vii, 90 sqq.) 

alterum, apud Caesarem tunc prsepotentem * , figurate nota- 
\isset^ et statim, quanquam oetogenarium, per speciem 
honoris et praefecturaj cohortis, extorrem factum, mox an- 
gore et taedio consumptum, periisse^ 

Perobscura ea \el confutare, vel diligentius perpendere 
non mihi in animo est. Quidquid est de ea re, Juvenalis, 
plurimis sub imperatoribus, vitam longam, inter scho- 
larum declamationes, tute degit, ita periculi timidus, ut 
diutius ne modico quidem auditorio versus recitare ausus 
sit*. Non igitur Juvenalem in eorum numero posuerim 
qui Caesares abrupta contumacia et inexorabili odio consec- 
tabantur. Is sane principibus non adversabatur, qui Tra- 
janum vel Hadrianum magnifice iaudavit, quod iristes hac 
tempestate Camcenas fovebat, ac litteras alebat*. Si vero 
prsesentia tempora acriter insequitur, nihiique prorsus illi 
in suo sa3Culo placet, istas querelas, apud historicos et 
philosophos forte pro seditiosis habendas, satirarum scrip- 
tores sine damno sibi permittebant ; hinc enim exsistebat 
carminis hujus maledici materies, ^o^farrago libelli^. Licet 
igitur Juvenalis immodico tumore turgescat, et iracunde 
clamitet : 

Nil erit ulterius, quod nostris moribus addat 
Posteritas^! 

Attamen ex Domitiani imperio ingens in calviim Nero- 
nem'^ odium conceperat. Nemini memoria excidit immor- 
talis illa satira de senatoribus semnisomnis, nocte ad cu- 
riam de pisce capto vocatis, 

In quorum facie miserae magnaeque sedcbat 
Pallor amicitiees. 

1. Siib Hadriano, iit multis placet. 

2. ViiaB Juvenalis. Cf. Sidon. ApoU., Carmina^ ix, 267 sqq. 

3. Vit. Jiiven. 

4. Sat., VII, 1-21. 

5. I, 86. 

6. I, 147. 

7. IV, 38. 

8. IV, 74. 

Pegasus, urbi praefectus, male cineta properat toga, et 
Montanus ventre tardus, et Crispinus matutino unguento 
sudans, Catullusque, caecus adulator, qui conversus in 
laevum, piscem miratur dextera positum *. 

Atque utinam his potius Dugis tota illa dedisset 
Tempora saevitiae, claras quibus abstulit urbi 
Iliustresque animas, impune et vindice nuUo*. 

Poterat quidem Juvenalis, sine capitis discrimine, Tra- 
jano imperante, ineptias tyranni irridere ; ne credas tamen 
velim seram hanc ultionem inutilem fuisse. Post Domitia- 
num alios posse exsurgere Domitianos multa documenta 
convincebant, neque nihii proderat « in futurum sub exem- 
plo prsemonere, nullum locum, nulium esse tempus quo 
funestorum principum manes a posterorum exsecrationibus 
conquiescant' ». 

Carminibus prfesertim levissimis inimicitiae in Csesares 
gerebantur. Namque nemo prope tam illitteratus Romae 
erat, qui paucos versiculos maligne concinnatos nequiret 
factitare, ut Sabellus ille, quem Martialis eleganter per- 
strinxit : 

Quod non insulse scribis tetrasticha quaedam, 

Disticha quod belle pauca, Sabelle, facis, 
Laudo, nec admiror; facile est epigrammata belle 

Scribere*. 

Si quis vero forte litterarum plane rudis esset, carmina 
tamen, pro munere saturnalitio empta ex cliente, habebat 
quae familiaribus, tanquam sua, recitaret, 

Nam quod emas, possis dicere jure tuum^! 

Mos erat ut illae nugae in celebri convivio, vel in schola 

1. Sat., IV, 76 sqq. Cf. Plin., Epht., iv, 22. 

2. Sa/., IV, 150-152. 

3. Plinius, Panegyr. Trajani^ 53. 

4. Epigr.^ vn, 85. 

5. Ibid., II, 20. 

poetarum^ iii doctorum hominum circulis, aut apud fe- 
minas nobiies recitarentur, inde mox per totam urbem 
fama divnlgandae *. Ibi enim colloquia liberius conferri, ser- 
mone mutuo acui ingenium, res pubiicse tractari*, vitia 
corrigi, provinciarum pra)fectura3 dari, dicteria omni- 
moda misceri, viri potentes jocis lacessi petulantibus. 
Quando igitur aliquis Ca^sarum apud elegantiores offensio- 
nera susceperat, versiculis plerumque carpebatur, quamvis 
metus esset ne rumigeimli clandestinP ^ circulis et epulis 
admixti, sermones incautorum improbe captarent. Quum 
Rufus, vir ordinis senatorii, inter pocula dixisset se optare 
ne Augustus salvus rediret ex expeditione quam tunc 
parabat, fuerunt qui illa hominis ebrii dicta diligenter 
audirent, atque ad principem referrent*. 

Julium Caesarem epigrammata maledica laeserunt. Non 
ibi nobis propositum est memorare Calvi et Pitholaei aspera 
in Caesarem carmina, aut CatuIIi de foedis amoribus Julii 
et Mamurrae versus atrociter compositos*, aut militum 
lusus triumphales. Quum vero in consulatu Bibulum colle- 
gam haberet, ac nihilominus omnia in republica ita solus 
administraret, ut quidam, per jocum, non ex Bibulo et 
Caesare, sed ex Julio et Caesare consulibus annum actis pri- 
vatis scriberent, illi versus per circulos sparsi sunt : 

Non Bibulo quidquam Duper, sed Cffisare factum est; 
Nam Bibulo fieri consule nil memiui*. 



1. De conviviis et circulis lege praesertim Cic, Ad Atlicum^ ir, 18, et pas- 
sim; Tacit., AnnaL^ iii, 49; vi, 7; xiv, 4S ; lUstor.^ iii, 54; Seneca, Ep. 
ad Luc^ 44; De Const. Sap., 11; Mart., ii, 86; xii, Praef. ; Paneg. Piso- 
nis^ 114 sqq.; A. Gell., iv, 1; xvji, 18 eipassim; Capit., Pertinax^ 13; Amm. 
Marc, xxviii, 4; etc — De schola poetariim mentionem habet Martialis, ni, 
20, et IV, 61. 

2. T. Liv., xui, 22 : « In omnibns circulis et conviviis sunt qni exercitns 
in Macedoniam ducant. » — Tiberius, apud Tac, Ann.^ in, 54, queritur in 
conviviis et circulis incusari quaj a^untur. 

3. Sic apud Am. Marc, xiv, 1. Cf. xv, 3. 

4. Seneca, De Benef.^ iii, 27. At Rufo Casar Augustus, pro sua clementia, 
imprudentioi veniam dedit. 

5. Catullus, 29 et 57; Sueton., Caesar, 73. 

6. Suet., Caes., 20. Cf. 80. 

Nemo imperatoriim Romanis dilectior quam Augustus 
fuit; neque alium tamen frequentius locis lacerarunt. Belio 
Siciiiensi, classis Octaviana, cladem perpessa, his versibus 
locum dedit : 

Postquam bis classe victus naves perdidit, 
Aliquando ut vincat, ludit assidue aleam*; 

rumor enim erat Octavium, quum haec in Sicilia ageren- 
tur, per mollitiem et ludum \itam degere ignavam. Maii- 
gnorum fabulis cavillationibusque materiam quoque prae- 
buit coena sacrilega, quse ^o)^ey.ckdeog appellata est. Nam 
Octavium atque undecim alios convivas, sub deorum dea- 
rumque majorum cultu et veste discubuisse dictum est, 
Octavium ipsum Apollinis habitu. Omnium indignationem 
auxit magna tum in urbe annonae caritas, ac propemodo 
fames, « neque niirum esse, aiebant, si frumentum desset, 
quandoquidem dii plebis romanse cibos comederant » ; 
moxque clancularius auctor hos versus, statim per totam 
civitatem publicatos, factitavit : 

Quumprimum istorum conduxit mensa choragum, 

Sexque deos vidit Mallia*, sexque deas, 
Impia dum Phoebi Gaesar mendacia ludit, 

Dum nova divorum coenat aduiteria; 
Omnia se a terris tunc Numina declinarunt, 

Fugit et auratos Juppiter ipse thronos'. 

Plures apud Suetonium supersunt mordaces versiculi 
contra Tiberium compositi, quibus principi sa^vitia, vini- 
que appetentia, ac modica erga Liviam matrem reverentia 
crimini dabantur. Eos vero, quum Tiberio Rhodiensem 
sub Augusto secessum, ac pene exsilium, exprobrarent, 
illi magnopere molestos fuisse credimus : 

Adspice felicem sibi, non tibi, Romule, Sullam, 
Et Marium, si vis, adspice, sed reducem. 



1. Suet., Octav.y 70. 

2. Erat aiileni ista Mallia ineretrix. 

3. Clamabat populus C»sarein esse vere ApolUnem, sed Tortorem « quo 
cognomine is deus quadam in parte urbis ceiebratur ». (Suet., loco cit.) 

Necuoa Antoni civilia bella moventis 

Non seiuel infectas adspice caede manus ; 
Et dic : Roma perit. Regnabit sanguine viulto 

Ad regmnn quisquls venit ab exsilio^. 

Multa quoque in Neronem graece et latine produeta sunt, 
ut iliud : 

Nsovu[X90<; Nspwv IStav jxtiTspa (xtcsxtsivsv. 

idque multo lepidius, post Agrippinae occisionem, inven- 
tum : 

Quis neget iEueae magna de stirpe Neronem? 
Sustulit hic patrem ; sustulit ille matrem* ! 

Sed quse hoc modo in reliquos primi saeculi Ca^sares com- 
missa sunt' praetereo. 

Altero ac tertio saeculo, quanquam furor poeticus jam 
valde deferbuerat, atque ad alia studia se prope omnes 
converterant, non defuerunt tamen qui principes asperis 
versiculis aggrederentur. In Macrinum praecipue invecti 
sunt, ejusque fllium Antoninum Diadumenum, de quo non 
stulte latino et graeco carmine dictum : eum in somno 
unum ex Antoninis fuisse. 

Nonnuliis imperatoribus ea carmina carmine confutasse 
placuit. Idem iUe Macrinus contra eos qui se lacessissent 
iambos fecit*; necnon Alexander Severus, a malo poeta 
petitus, quasi venustatem oris ac leporem haberet ex 
lepore comeso, his ineptiis versibus graecis respondit^ 



1. Tiberius, 59. 

2. Nero, 39. 

3. « Coraii in Capitolio elocuta est : "fiTcai irivxa ita>iw;. Nec defuit qui 
ostentum sic interpretaretur : 

Nuper Tarpeio quae sedit culmiae cornix, 
Est bene non potuit dicere; dixit Erit. » 

(Suet., Domit., 23. Cf. Ibid., 14; Otho, 3; etc). 

4. Capit., Macrin., 11 et 14. 

5. Lamprid., Alex. Sev., 38. 

Quum autem Hadrianus plurimos in provinciis imperii 
romani peragrandis annos consumpsisset, atque ideo ex 
Floro cavillationes eas suscepisset : 

Ego nolo Caesar esse, 
Ambulare per Britones, 
Scythicas pati pruinas, 

jocum statim joco ita repunxit : 

Ego nolo Florus esse, 
Ambulare per taberuas, 
Latitare per popinas, 
Calices pati rotundos'. 

Carmina maledica non tantum per eruditorum coetus 
circumferebantur, sed etiam in circis ac theatris, et quo- 
cumque plebs conflueret, vulgo canebantur. Ha)c in Cae- 
sarem, qui Gallorum viros principes, vix debellatos, ac 
barbarisB rubigine sordidos adhuc, in ordinem senatorium 
legisset, modulatis sonis producta sunt : 

Gallos Csesar in triumphum ducit, idem in curiam; 
Galli bracas deposuerunt, latum clavum sumpserunt*. 

Contra Neronem cantilenae acerbiores vulgatae sunt^ Post- 
quam Commodus interfectus est, adeo ejus morte populus 
laetatus est, ut efFusus in theatrum, quae carmina ad vivi 
honorem cantare solebat, eadem per irrisionem, ac sensu 
verborum subtiiiter immutato, vociferans concineret*. 

Scripta quoque famosa basilicarum et templorum co- 
lumnis, forive parietibus affigebantur, quamvis id se- 
natus consultis prohiberetur*, ac principum constitutio- 
nibus edictum fuisset, « ea quae infamandi alterius causa 

1. Spart., Hadr.f 16. 

2. Suet., Caesar^ 80. 

3. Plut., Galbay 4. 

4. Dio Cassius, Lxxm, 2. — Vide etiam, de cantilenis maledicis, Suet., 
CaBsar, 49; Nero, 42 ; Galba, 13. Cf. Ibid,,6; VitelL, H ; Octav., 57. 

5. Dig., L. XLVII, T. X, v, § 10 : « ... Poena tenetur ex S.C. is qui emypafi- 
{lara, id est, inscriptiones, aliudve sine scriptura, in notam aliquorum pro- 
duxit. » 

in moniimenta publica posita essent, toili de medio*». 
Ssepenumero his pi^oscriptionibiis principes carpti sunt. 
Quuin Julius Caesar multorum invidiam subiisset, quod 
peregrinos, Gallos praisertim, ut supra diximus, in se- 
natum aggregarat, isle propositus est libellus : « Bonum 
factum. Ne quis senatori novo curiam monstrare velit;» 
Brutique simulacro quidam subscripsere : « Utinam vi- 
veresM» Ad Augusti vero statuam adscriptum est: 
«Pater argentarius, ego corinthiarius, » eo quod Au- 
gustus nonnuUos homines, ut opinio erat, inter proscrip- 
tos referri curaverat, corum vasa corinthia direpturus'. 
Post Germanici mortem, quia credebatur Tiberium hujus 
viri mortis conscium fuisse, frequentissimis locis inscri- 
bebatur : « Redde Germanicum * ! » Ubi Viteliius edicto 
jussit ut intra calendas octobris astrologi urbe et Italia 
excederent, statim libellus est nocte proscriptus, quasi 
Chaldsei contra cdicerent « ne Vitellius intra eumdem 
calendarum diem usquam esset*.» Ne vero sim longior, 
ac singula diutius persequar% unum tantum proscrip- 
tionis versu composita^ exemplum afferam. Nero ma- 
gnam urbis partem everterat, ut Domnm Auream ma- 
gnificentissime exstrueret; muris igitur inscriptum fuit : 

Roma domus fiet; Veios migrate, Quirites, 
Si non et Veios occupat ista domus"'. 

Praeter ea quai in medium attulimus, atque aiia plura quae 
afferre in promptu fuisset, multos homines, apud rerum 
romanarum auctores, reperiuntur in principes deliquisse, 
quod « maledicentissima carmina * » , « detestanda car- 



1. Ihid., L. XLVII, T. X, 37. 

2. Suet., Caesai% 80. 

3. Octav.y 70. 

4. Tiber., 52. 

5. Quo die, ut narrant, re vera occisus est. {VitelL^ 14; D. Cass., lxv, 1.) 

6. Cf. Suet., Nero, 45; Dom., 13; D. Cass., lxvi, 11 ; Capit., Macrin., 11. 

7. Suet., Nero, 39. 

8. Suet., Caesar^ 75. 

mina * » , « famosa carmina * » , aprob^^osa ca?mi7ia ' » 
commisissent. Fuerintne vero illa carmina satira^, an epi- 
grammata, vel comoediai, vel limis saturnalitii, vei can- 
tilenae, non satis apparet. Non igitur explorabo cujus 
modi fuerint contumeliosi versus quibus a Paconiano, 
^lio Saturnino, Cominio, Montano, Sosianoque Tiberius 
ac Nero laesi sint*, neque quid esset famosum id carmen 
quo Lucanus tum Neronem, tum potentissimos ejus amicos 
gravissime proscidisse dicitur^ Saepius tamen, ut ego 
quidem ex Quintiliani loco suspicor, carmina cc aspera et 
maledica » iambis grassabantur^ 



1. Tac, Annal., xvi, 28. 

2. Ibid., XVI, 29; Siiet., OcL, o3; r/6., 28. 

3. Tac, Ifjid., IV, 31; xiv, 48; xv, 49; xvi, 14. Cf. i, 72; vi, 39; D. Cas- 
sius, Lvii, 22 ; etc 

4. Cf. infra, Parle //«, § 3«. 

5. Vita Lucani. 

6. Quinl., IX, 4. Cf. Plut., Cato Minor^ 7; Capit., Macrinus^ 14; elc 

§ VII 
De tragoediis et comoediis. 

Scenicum opus se commode flectebat ad ea significanda 
quae temporum opportunitas caperet, sive homines litteris 
exculti, atque in circulos adsciti, recitatam fabuiara audie- 
bant, sive vulgus, in theatro, spectaculo intererat. 

Novissimis status popularis diebus, ludicra) commissio- 
nes ssepissime fecerunt occasionem animadvertendi qua) 
in res praesentes incidere videbantur^ quamvis plerumque 
id auctores minime cogitassent. Pauca exempla producere 
satis erit. -^sopus tragOBdus, Attii poetai Eiirysacen agens, 
Ciceronis tuni exsulantis causam apcrte tractabat, et revo- 
cabatur a spectantibus, quum ea declamaret : « Re dubia, 
nec dubitavit vitam ojfferre, nec capiti pepercit... in- 
grati Argivi, immemores beneficiiM » Atquc in ejusdem 
Attii Binito^ ex regis TuUii nomine alludens oratori Marco 
TuUio, ingentes plausus ibi movebat : « TullinSy qui liber- 
tatem civibus stabiliverat ^ » 

Refert Suetonius cantata esse verba quaedam, post Cae- 
saris occisionem, ad commovendam miserationem caedis 
ejus, accommodata ex Pacuvii Armorum Judicio : 

Men' me servasse, ut essent qui me perderents! 

Observatum est, inter aha signa quae Neroni exitum por- 



1. Cic, Pro SextiOy 56 et 57. Cf. Ilid. : « Quanto cum gemitu populi romani 
in eadem fabula : pater! Me ille absentem patrem deplorandum putabat, 
quem multi sa^pe in senatu patriae parentem nominaverant. » 

2. Ibid., 58. 

3. Sueton., Csesar^ 85; Appian., Bella civ,, ii, 14. Cf. Cic, Ad Atiicum, 
xvr, 5. 

tendebant, eum ultimam publice fabulam egisse GEdipo- 
dem exsidem^ atque hunc novissimum versum recitasse : 

©avsTv [jl' avwY£ auYvajxo;, jxT.TTip, 7raTT,p^. 

Muitis aegre ferentibus Pertinacem, tenui genere natum, 
ad consulatus honorem esse proyectum, tantummodo ob 
res praeclare in bello gestas, de illo pronuntiarunt quod 
Euripides, in Feminis Siipplicaritibus^ dixit : « Haec sunt 
belU flebilis emolumenta^ » 

Sed frequenter ipse auctor fabulae interponebat quse 
vellet, inflexo sensu, de rebus praesentibus intelligi. An 
tamen Senecae in animo fuerit, suis in tragoediis, romanos 
principes impetere incertum est; quanquam Neronis ma- 
gister, irrita praecepta recordans, haec scripsisse videtur : 

Nec me fugit quam durus et veri insolens 
Ad recta flecli regius nolit tumor^. 

Nonne Tiberium, principem popularis aurae fastidiosum, 
qui Romanorum utrum amorem an odium in se concieret 
parvi faciebat, his verbis Seneca expressit? 

Regnare non vult, esse qui invisus timet. 
Ista simul mundi conditor posuit Deus 
Odium atque regnum; regis hoc magni reor 
Odia ipsa premere *. 

Conjectare licet Cornutum stoicumetPersium satiricum, 
qui tragoedias feruntur composuisse*, non se tenuisse 
quominus in tyrannos quaedam injicerent. Utcumque est, 
multi aUi certe non abstinuerunt obUquis in principes con- 
tumeUis. Si Agamemnona in A treo probris auctor petiverat, 
auditores regem superbum et arrogantem, Tiberium sciU- 
cet, stalim agnoscebant ; si Cato in tyrannum quidquam 

1. Suet., Nero^ 46; D. Cassius, Lxir, 28. Cf. Suet., Calig.y 57. 

2. D. Cassiiis, lxxi, 22; Eurip., SuppL^ 119. 

3. Seneca, Hippol., 136. 

4. Phaen.^ 654.— Cf., si vis, Herculem fw\, 511, cum Siielon., Tib., 61 ; etc. 

5. Vita Persii. 

declamaverat, optime noverant quem Cato dixisset. Id 
quidem sine periculo non erat ; namque accidebat ut Aga- 
memnon his ludis commoveretur, atque auctores, haud 
aliter atque ille insolens dux Argivos, sceptro plec- 
teret. At periculum ipsum voluptatis non nihil afferebat, 
magnamque ea temeritas famam auctoribus afferebat : 
(( Hinc ingentes exsistebant assensus, haec in ipsis audito- 
riis praecipue laudabantur, et mox omnium sermonibus 
fiebant * . » 

Sub Tiberio, Scaurus Mamercus, antiqua ^miliorum 
gente ortus, licentiai experimentum suo damno fecit. 
Vir erat eloquentia insignis, uberrimus ea setate orator. 
Nihii eo venustius, si paratus ad dicendam causam acce- 
deret : « Ipse vultus habitusque corporis mire ad oratoriam 
auctoritatem aptatus. » Sed neglectae plerumque actiones, 
in quibus tamen aliquid eminentis ingenii superabat*. 
Alioquin, vita probrosus, et qui, Silanum senatorem accu- 
sando, nomen iilustre dehonestaverat^ Septem orationes 
edidit, plenas contumeliarum, ut videtur, qu» ex senatus 
consulto combusta» sunt*. Jamdiu Tiberio invisus^ pos- 
tremo majestatis postulatus est. ServiKus et Cornelius 
accusatores palam ipsi objiciebant adulterium cum Liviila 
et magicas artes; at occulta et verior cognitionis causa 
erat denuntiatum argumentum tragoedia) Atrei a Mamerco 
scriptae ; in fabula enim homo erat qui amicum hortaretur 
ut sui regis siiperbiam et libidinem sequo animo ferret. 
Suadente Sextia uxore, Mamercus sententiam anteivit, et 
sibi ipse mortem adscivit*. 

Neronis ac Vespasiani temporibus, Curiatius Maternus\ 

1. Dialog. OraL^ 10. 

2. Seneca, Controv., v, Pi^sef. Cf. Ibici.^ i, 2; Tacilus, Ann., iii, 31. 

3. Tac, Ann., iii, 66. 

4. Seneca, loco cil. 

5. Tacit., Annal.^ i, 13; vi, 9. 

6. Tac, Ann.^ vi, 29; D. Cassius, Lviir, 24; Suet., Tiber., 61. Cf. Senec, 
Suas.y 2. 

7. Forsan idera est ac Maternus rhetor a Doniitiano occisus. (D. Cassius, 

LXVII, 12.) 



HOMINIBUSQUE LITTRRATIS. 47 

patroniis causarum non ignobilis, a forensi laboro pcnc 
destilit, ut ad tragicas fabulas se tolum convertcret, inde 
famam ampliorem consecuturus. Paulo post Neronem ever- 
sum, c< improbam potentiam, et studiorum quoque sacra 
profanantem » ultus est*. Sexto rursum Vespasiani anno, 
recitato suo Catone, principem graviter laesit. Vespasianus 
enim^ initio dominatus, parum probabiiis fuit gentibus pa- 
triciis, quippe qui, ex humili loco advectus ad superiora, 
nullam majorum imaginem in atriis ostentare posset*. 
Catonis ofFensse animos vario studio distraxerunt, ac per 
urbem, in conviviis et circulis, de eare sermo frequens ha- 
bebatur ; alii enim hominis viriliter factum admirabantur, 
plurimi Maternum vituperabant, cur ultro et inconsultus 
pericula adiret. Secundus, ipsius amicus, suadebat ut sal- 
tem suam tragoediam diligenter retractaret, antequam 
librariis traderetur edenda, et, circumcisis locis qui pravam 
interpretandi materiam dederant, Catonem securiorem 
emitteret. Maternus vero obsistebat, ac Secundo respon- 
debat : « Leges, si volueris, et agnosces quae audisti ; 
quod si qua omisit Cato^ sequenti recitatione Thyestcs 
dicet; hanc enim tragoediam disposui jam, et intra me for- 
mavi. Atque ideo maturare hujus libri editionem festino, 
ut, dimissa priore cura, novae cogitationi toto pectore in- 
cumbam'. » 

Una superest praetexta fabula, quae Octavia inscribitur. 
Multo post Neronem, procul dubio, contexta est, quando 
jam tyranni'' flagitia et scelera detestari absque periculo 
licebat. Britannico et Agrippina interemptis, Nero uxori 
Octaviae, Claudii filiae, repudium remittit; quo divortio 
plebem exacerbatam et tumultuantem muha strage caedit; 
Octaviamque in exsihum ejectam, mox jubet occidi. Ea 



1. Locus forte corruplus; alii tragoediam in Neronem, alii vero in Vatinium 
intelligunt. 

2. Suet., Vespas.j 1. Cf. 15. 

3. Dialog. Orator., 2, 3, 10 et H. 

4. Vide Oclav., 87, 110; elc. 

est totius fabulse summa, sceleribus insuper insertis quse 
Nero passim in proceres admisit * ; ex quo suspicamur Octa- 
viam a cliente domus nobilis scriptam esse. lUe, quisquis 
est, qui fabulam condidit, potissimum in eo incubuit, ut in 
Neronem odium ingens commoveret, eumque tanquam 
immanissimum humani generis hostem effingeret. Octavia 
nullum habet finem allatrandi Neronem, vovendique inferis : 

Utinam nefandi principis dirum caput 
Obruere flammis Coelitum Rector paret! 
... Poena nam gravior nece est 
Videre tumidos et truces miserae mihi 
Vultus tyranni, jungere atque hosti oscula, 
Timere nutus*. 

lUae quidem limatissimae fabulse, in recitationem ple- 
rumque allatse, aures eruditorum illiciebant, qui subti- 
liter et apparate dictis praecipue permulcebantur. Plebi 
urbanitatis minus, plus virium opus erat ; at scenae spec- 
tacula comica suppeditabant unde multitudo ipsa oblecta- 
retur. !bi enim « plurima vulgi licentia^ »; ibi populus 
velut perpetuos agere dies saturnalitios, non tacitus indi- 
gnari, iusolenter dominos suos increpare, adversum prin- 
cipes, si quid deiiquisse ipsi viderentur, liberius conviciari. 
Ex mediocritate fortunse, pauciora plebi pericula erant, ad 
quam, ob humilitatem conditionis, imperatorum ira raro 
descenderet, cujusque petulantiam ferrent patienter*; si 
forte popuhis, in attellanico exodio, facetum quid et Caesari 
contumeliosum apprehendisset, atque assensu compro- 
basset, eam vulgi libidinem Caisares plerumque non tanti 
faciebant, ut vi refringendam esse existimarent. 

Histrione nihii magis spurcum et infame*; sacris certa- 



1. Vide, exempli gratia, vers. 437 sqq. Cf. Tacit., Annal.^ xiv, 57-59. 

2. Octavia, 227; 108; etc. 

3. Tac, Uistor., i, 72. 

4. Vide D. Cass., ux, 26; Tac, Annal.^ xiv, 60; etc. 

5. Vopiscus [CarinuSy 16) eodem numero reponit mimos, meretrices» can- 
tores. Cf. Treb. Pollion., Ti^ig. Tyr.^ 8 ; « Quum Gallienus vino et popinis 
vacaret, quumque se lenonibus, mimis et merelricibus dederet, elc. « Cf. Tac, 
lUst.^ II, 71. 



HOMINIBUSQUE LITTERATIS. 49 

minibus prohibebantur, atque, sub Tiberio, inter crimina 
capitalia Falanio objectum est, quod Augusti cultoribus 
Cassium mimum aggregasset * . Verumtamen histriones 
inter dehcias procerum habebantur% domosque privatas 
et ipsum Palatium foedis amoribus conturbabant^; quanta 
cura laborabatur, « ne cujuslibet pantomimi nomen in- 
tercideretM » Ignominia pariter et favor istos homines 
profligatissimos et amatissimos adversus magna pericula 
tuebantur. Omnium contemptu et gratia defensi, nuUo 
impudentiae ac temeritatis genere abstinebant, adeo ut 
viros feminasque illustres in scena procaciter pelerent*. 

Effrenata theatri licentia in vitium saepius excidebat ; 
inde initia, ut plurimum, habebant turbaft populares. Si 
plebs forte inopia frumenti laboraret, vel moleste ferret 
aliquid sibi injucundum esse factum, vel quaiibet de causa 
gravaretur, in spectaculum ejffusi, ad querelas, mox ad 
seditionem prorumpebant. Sub Tiberio, centurio et milites 
occisi sunt, vulneratus quoque tribunus prsetoriae co- 
hortis, dum vulgi probra in magistratus cohibere aggre- 
diuntur. 

Hanc plebecute fcrocitatem severis edictis coerceri 
necesse fuit. Augustum quidem ei ludicro indulsisse refert 
Tacitus, « dum Maecenati obtemperat; neque ipse abhor- 
rebat a talibus studiis, et civile rebatur misceri volupta- 
tibus vulgi. » Satis habuit Stephanionem togatarium, 
flagellis cfesum, relegasse, et Pyladem Italia submovisse, 
quod spectatorem, a quo exsibiiabatur, digito demons- 
trasset*; is tamen Pylades haud injucunde Augusto dice- 



1. Tac, Ann., xiv, 21; i, 73. 

2. Seneca, Ep. acl Luc^ 41; De Iva^ i, 16; Tac, Annal.^ i, 77; Siiet., 
Claudius^ 4o; Domit,, 15; Mart., ix, 29; A. Gellius, xx, 4; Plin., Epist.^ 
VII, 24 : « Habebat Quadralilla pantomimos, fovebatque effusius, quam prin- 
cipi feminae conveniret »; Caplt., Verus^ 8; etc 

3. Juven., vi, 63 sqq.; Capit., Anton. Philos., 23; Tacit., Annal.^ xi, 28; 
XIII, 19 el 22; etc 

4. Seneca, Quaest. natur.^ vii, 32. 

5. Seneca, Ibid.^ i, 16; Minucius Felix, Ociav., 34; Tacit., Ann., xi, 13. 

6. Tac, Ann., i, 54; Suet., Octav., 45. 

bat : « Tibi expedit^ Caesar, populum circa nos scurras et 
histriones occupari^ » 

Primo tiberiani principatus anno, ludos Augustales tur- 
bavit discordia ex histrionum certamine orta; hanc tamen 
petulantiam moUiter Tiberius refregit, quippe qui, nondum 
imperii securus, populum jampridem ab Augusto comiter 
tractatum, non auderet durius increpare. Sed anno poste- 
riore, quum plebis et comoedorum intemperantia gravius 
erupisset, ac theatra seditione ac csedibus miscuisset, de 
re apud Patres actum. Prsetores poscebant ut histriones 
virgis, pr(3 suo arbitrio, castigandi jus penes se haberent. 
Id quidem, renuente Tiberio, ipsis non concessum; sed, 
ne histriones magnos spiritus sibi sumerent, eorum mer- 
cedes recisae sunt, et constitutum praeterea a ne domos 
pantomimorum senator introiret; ne egredientes in publi- 
cum equites rbmani cingerent; aut ahbi quam in theatro 
spectarentur ; et spectantium immodestiam exsilio mulc- 
tandi potestas praetoribus fieret* ». 

Ea tamen ad coercendam histrionum arrogantiam pa- 
rum profecerunt, ac sine ulla intermissione magistratus 
querebantur irrita esse quae adversus theatri libertatem 
edicta fuerant; iterumigitur ad Patres Tiberius retulit de 
castiganda histrionum nimia hbertate : cc Multa ab iis in pu- 
blicum seditiose, foeda per domos tentari ; Oscum ludicrum 
eo flagitiorum et virium venisse, ut sit omni modo aucto- 
ritate publica reprimendum. » Histriones, propter quos 
discordia erat, et factionis principes urbe et Italia pulsi 
sunt, neque ut eos revocaret ullis unquam popuii precibus 
Tiberius flectipotuit^ Eadem severitate de theatri licentia 
a divo Claudio sancitum; is enim populi iasciviam gra- 
viter retudit, quoniam, occasione scenicae fabulse, in Pom- 



1. Dio Cassius, liv, 17; Macrob., Saturn,^ ii, 7. 

2. Tacit., Ann.^ i, 54 et 77. Cf. D. Cass., lvi, 47; lvii, 11. 

3. Tacit., Ihid., iv, 14; vi, 13; Suet., Tiberius, 34 et 37. Cf. Vell. Paterc. : 
« Repressa (a Tiberio) theatralis seditio. » [Uist.^ ii, 126.) 

ponium, consularem virum, et feminas primi ordinis vul- 
gus maledictas jecerat^ 

Quamdiu Seneca plurimum auctoritatis apud Neronem 
retinebat, in theatri factiones aspero more consulebatur, 
relegatis histrionum fautoribus, ac miUtibus ad severam 
custodiam adhibitis, ne piebs effrenatius in tumultum 
abiret. Ubi vero princeps nihil antiquius habuit quam ut 
artem ludicram ipse exerceret, atque Herculem furiosum, 
CEdipodem exsuleui, Orestem matricidam, Canacen par- 
turientem% spectaculo datus^ ageret, comoedorum et spec- 
tantium licentiam reliquit inuitam. Imo vero Suetonius 
narrat, quod vix crediderim, quum in theatro « ad manus 
ventum esset, lapidibus et subselliorum fragminibus de- 
cerneretur, multa et ipsum jecisse in populum, atque 
etiam caput praetoris consauciavisse. » Impune, spretis 
magistratibus, histriones et aurigae urbem factionibus im- 
plebant, donec, gliscente discordia, ct gravioris tumultus 
metu, non aliud tanto malo remedium repertum est, quam 
ut histriones incontinentissimi rursus Italia renioverentur, 
milites arctius in theatro excubias agerent, ac praetor iis 
qui comocdorum partibus favebant in vincula duceret^ 

Galba, ubi primum imperii compos factus cst, statim 
disquisitionem instituit de iis scenicis qui dona ex a?rario 
sub Nerone cepissent, idque causa fuit cur vulgi odium 
in se concitarel*. Domitianus histrionibus scena publica 
interdixit, copia tamen facta ut intra privatas domos 
exercerent fabulas^ Ne longum sit, imperatoribus crebro 
de theatri libertate consultum est, comoedis modo ejectis, 
modo in scenam revocatis^ 

1. Tac, Ibicl., XI, 13. 

2. Quum quidam quaeritaret quod negotiura tunc ageret imperator, facete 
responsum est : « Parturit. » (D. Cass., lxiii, 9.) 

3. Tacit., Ann., xni, 24, 25 et 28; Suet., Nero, 16, 21 et 2G; D. Cassius, 
Lxi, 8. Cf. Tac, Ibid., xiv, 15 et 21; xvi, 21; D. Cass., lxiii, 9; Lucian., 
Salt.^ 9; etc 

4. Plut., Galba, 16. 

5. Sueton., Doinil., 7. 

6. Plin., Pan. Traj., 46; Suet., Caligula^ 27; Capit., Anton. Phil.^ 11; 
Lamprid., Comm.., 3. 

Qui fieri poterat ut, in tanta theatri insolentia, histriones 
et plebecula se continerent quominus imperatores ipsos 
velUcarent? Multa contra Cajsares faccte vel contume- 
liose dicta reperias apud historia) romanse auctores, sive 
atellanus vel mimographus probrum in principem con- 
sulto fabulse inseruerat, sive comcedus c\ tempore ali- 
quid joculariter in Csesarem repererat, sive pantomimus 
X^.ipc^o^fo;^ «loquente gestu, linguosis digitis etloquacissi- 
mis manibus* » aliquid imperatori dedecorum aut mo- 
lestum expresserat, seu denique ipse populus, ut acutus 
erat, versum ambiguum ad principem petiilanter dever- 
terat. 

Quis non meminit quanta licentia Decimus Laberius, 
quum senex et eques romanus a Julio Csesare quasi coac- 
tus esset ut prodiret in scenam, et suum mimum ipse 
ageret, dictatorem in fabula adeo momorderit, ut populo 
vindicem libertatis, ac Caesari interfectorem pene proedice- 
ret^? Augusto quidem spectante ludos, ac histrione dicente : 
(( dominum aiquum et bonum!» id, ut verissime de 
principe pronuntiatum, exsultans plebs assensu magno 
comprobavit\ Eadem vero, in contumeliam Augusti, quia 
ille minus bene audiebat, quod pronus in venerem esset, 
subtiliter accepit hunc locum de Cybeles lascivo sacerdote 
tympanum pulsante prolatum : 

Viden' ut cincedus orbem digito temperets! 

Quum Tiberius Malloniam quamdam, feminam illus- 
trem, stupri commercium pati recusantem, accusatoribus 
tradidisset, et illa^ relictis judicibus, domum aufugisset, 
atque, ut altera Lucretia, se gladio confodisset, populus, 

proximo ludorum solemnium die, in atellanico exodio 
versum arripuit, qui ad principis libidinem spectare vide- 
retur, eumquc, cum magna Tiberii ignominia, iterato 
decantavit^ Caligula poetam, qiii atellanam histrionibus 
agendam dederat, ob dubium jocum cremasse dicitur*. 
Neque populus abstinebat quin in Ca3saris amicos aut 
libertos versus ambiguos conferret. Nam, ubi vulga- 
tum iiiud, in scena, sub Claudio, dictum est : ccRes non 
ferenda, verbero opibus et potentia florens,» statim om- 
nium oculi ad Polybium conversi sunt. llle vero, nequa- 
quam animo confusus, statim retorsit ab eodem poeta esse 
dictum : « Reges quoque fuisse de caprariis^ \^) quasi 
contumeliose in Claudium injiceret, quod^ inter Claudiae 
gentis Csesares, Tiberius exsul ilie Capreensis exstitisset. 

Id autem multo atrocius in Neronem, jam nutantem et 
imperio labefactum, ab histrione commissum est. Quum 
is enim in atellana} cantico pronuntiaret : « Salve^ paterln 
ita bibentem effinxit, ut omnes se videre crederent istud 
poculum quod, Ilaloto spadone porrigente, Claudius ul- 
timum exhausit; quumque diceret : <k Salve^ materlyi 
Agrippinam comoedus egit fluctus natatu eluctantem. At in 
novissima cantici clausula : cc Orcus vobis pedes diicit^ » 
senatum speratamque ex eo ultionem gestu indicavit*. 

Galba, qui successor Neroni datus est, vaide probus 
imperator fuit. Vulgo tamen displicebat, ipsius sordes 
incusanti; nam de avaritia ejus sermones perplebem lia- 
beri solebant absurdi : «Galbam scilicet, apposita lautiore 
coena, ingemuisse, » ac quinque denarios cuidam cho- 
raulae dedisse, sua manu productos ex crumena, aliaque id 
genus inepta^ Unde factum est ut etiam quae recte agebat 
in reprehensionem venirent*. Insuper scenicis hominibus 

1. Suet., Tiber., 45. Cf. 66; D. Cass., lviii, 19. 

2. Siiel., Calig., 27. 

3. D. Cassius, lx, 29. 

4. Suet., Nero, 39. Cf. 42. 

3. Sueton., Galba^ 12. Cf. supra, § 4". 
6. Sueton., Ibid., 14; Plut., GaWa, 18. 

haud acceptus erat, eo quod in histriones qui a Nerone 
dona immodica acceperant inquisitionem, ut superius 
diximus, fieri jussisset*. Quare, proximo post Galbae ad- 
ventum spectaculo, histrionibus (cnotissimum canticum 
exorsis : 

Venit io simus a villa, 

cuncti simul spectatores, consentiente voce, reliquam par- 
tem retulerunt^ ac saepius versu repetito egerunt, » quasi 
rusticum hominem et parcissimum, pro imperatore, rece- 
pissent^ 

Sub Domitiano, Helvidius fllius accusatus est^ sive verum 
crimen erat, sive falso objiciebatur, quod in exodio adreci- 
tationem vel ad spectaculum composito, principis divortium, 
sub aiienis personis, figu.rasset^ Sed, ne diutius iii his 
immorer*, duo tantum, his qua3 supra congessi exemplis, 
superaddam. 

Maximinus, ob magnitudinem corporis et robur, se prope 
immortalem putabat; mimus igitur versus in hunc modum 
graece dixisse fertur : « Qui ab uno non potest occidi, 
a multis occiditur. Eiephas grandis est, et occiditur; leo 
fortis est, et occiditur ; tigris fortis est, et occiditur. Cave 
multos, si singuios non times. » Maximinus vero, linguae 
graicae minime gnarus, unum ex amicis interrogavit quid 
scurra ille mimicus dixisset : « Sunt, ait, versus contra 
homines truculentos scripti antiquitus! » et iiie, ut erat 
barbarus, credidit^ 

Marcus Aurelius gravissimam injuriam a mimis accepit. 
Nam rumor erat eum, plus quam satis esset, uxoris malis 
moribus indulgere^ imo Tertidlum quemdam, Faustinae 

1. Plut , Galba, 16. Cf. Sueton., Galba, 15. 

2. Suetonius, /6/rf., 13. 

3. Suet., Domit.^ 10. 

6. Ulruin vera sint an falsa, quse de FaustinsD moribus dicta sunt, expiorandi 
non est locus. 

amasium, honoribus auxisse, et per circulos de ea re multa 
jactabantur. Quum ergo ab uxore sua,deceptus Stupidits^ 
(nam illo actore, quanquam erat tantum secundarum par- 
tium, vulgus multum delectabatur) in scenam processisset, 
ac nomen ejus hominis quocum uxor moechata esset quse- 
siisset, et jam ter a servo dictum esset : ccTulius vocatur, » 
illi tamen iterum idem interroganti servus tandem res- 
pondit : « Jam dixi ter, Tullus dicititr^, » 



1. Vide Orelli, 2645 (cf. 2608); Arnobius, Adv. gentes, vu, 33. 

us 



I 



An imperatores cum scriptoribus maledicis cle- 
menter egerint, quibusque adversus eos legi- 
bus uti possent. 

Scriptores oratoresque ssepissiirie cum imperatoribus 
gessisse inimicitias^acprincipes modo dictis jocularibus ac 
facetiis, modo minacibus petivisse contumeliis, satis colli- 
gilur ex his quae superius retuli. Superest ut dicam quo- 
modo publica auctoritas se gesserit erga philosophos, cau- 
sidicos, juventutis praeceptores, scriptores historise, poetas, 
qui, per pcricula, contumaci temeritate, potentes lacesse- 
bant. 

In otiosorum vero circulis, atque in forensibus col- 
loquiis, inter fabulandum, disceptari solebat, ulrum 
melius esset cuilibet concedere quse sentiret liberum arbi- 
trium dicendi, an expediret loquendi scribendique licen- 
tiam poenis castigare. Notabant optimos principes cle- 
menter rempublicam tractasse, ac litteratorum hominum 
jocos sine ira suscepisse. Attamen imperatores qui nequa- 
quam in deterrimorum numerum reponi possunt, ut Sep- 
timius Severus, Aurelianus, Constantiusque ferendarqm 

injuriarum impatientes fuerunt^ neque sibi maledicentium 
peccata inulta reliquerunt*. Severus, \ir asperior et truci 
supercilio% cetcroqui tolerabilis, concione apud senatum 
habita, Marium SuUamque laudavit, quod opportune suos 
hostes oppresserant, at intempestivam et reipublicai noci- 
vam, in Mio Caesare, imperandi lenitatem vituperavit'. 
Quisque ad deforme servitium pronissimus, assentato- 
rum turba, quadruplatores lucri cupiditate ad accusandum 
incensi, pro more clamitabant : nimia facilitate vim domi- 
natus resolvi, concidere auctoritatem, probris cam iner- 
mem objici ; lacessentium petulantiam nonnisi clementia 
nutriri ; principem vel timeri, vel contemni oportere ; ho- 
mines potentiorem, quamdiu metuunt, venerari; clemen- 
tia vero factos audaciores, ad omnem insolentiam erum- 
pere, ac de principe molliore vindictam sumere*. 

Cremutius Cordus, quum, in suis Annalibtis, Cassium 
et Brutum immodicis laudibus extulisset, atque ideo ma- 
jestatis crimine, Tiberio imperante, postulatus esset, non 
tam pro se, jam mori parato, quam pro scribendi libertate 
argumenta et exempla protulit, in Imnc fere modum, apud 
senatum, orationem adorsus : « Verba mea, Patres con- 
scripti^ arguuntur, adeo factorum innocens sum. Sed 
neque hsec in principem aut principis parentem% quos 
lex majcstatis amplectitur. Brutum et Cassium laudavisse 
dicor ; quorum res gestas quum plurimi composuerint, 
nemo sine honore memoravit... Antonii epistolaj^ Bruti 
conciones, falsa quidem in Augustum probra, sed multa 
cum acerbitate habent ; carmina Bibaculi et Catulli, referta 
contumeliis Caesarum, leguntur; sed ipse divus Julius, 
ipse divus Augustus et tulere ista, et reliquere ; haud facile 
dixerim, moderatione magis an sapientia ; namque spreta 

1. A. Victor, Epitome, 35; Amm. Marcell., xxi, 16; etc. 

2. Julian., Caesares^ 10. 

3. D. Cassius, lxxv, 8. Cf. Capit., Maxim.y 8 ; « Erat ei persuasum nisi 
crudelitate imperium nou teneri. » 

exolescunt ; si irascare, agnita videntur. Non attingo Graecos, 
quorum non modo libertas, sed etiam libido impunita; aut, 
si quis advertit, dictis dicta ultus est. Sed maxime et sine 
obtrectatore fuit, prodere de iis quos mors odio aut gratiae 
exemisset*. » Cremutii tamen Annales diligenter requisiti 
sunt, ignique deleti. Eos vero Marcia, Cordi filia% plures- 
qiie alii occultatos servaverunt, donec^ Tiberio defuncto, 
in lucem rursus proferrentur ; quod Tacito haec adjiciendi 
occasionem dedit : « Socordiam eorum irridere libet, qui 
praesenti potentia credunt exstingui posse etiam sequentis 
aevi memoriam. Nam contra, punitis ingeniis, gliscit aucto- 
ritas ; neque aliud externi reges, aut qui eadem saevitia usi 
sunt, nisi dedecus sibi, atque illis gloriam peperere^ n 

li ergo, qui ut sibi libere loqui et scribere liceret pete- 
bant, non certis argumentis egebant, quae afferrent : Cur 
enim, aiebant, novissime inducta sunt linguae delicta, 
nostris majoribus ignota? Nam veteres facta tantum argue- 
bant ; dicta vero abire impunita relinquebant*, neque ea 
tanti faciebant, ut ulcisci vellent ; quae si contempseris, 
mox oblivione abolentur; si corripueris, invalescunt. Multi, 
dum levissimos de se sermones cohibere et vindicare ten- 
taverunt, maligniores moverunt^ Etiamsi culpa mani- 
festa sit, poenaque non injusta, id tamen in causis majes- 
tatis esse solet, ut vi oppressi semper injuriam pati 
videantur^ Potius est igitur contumeliam non videre, vel, 
si non vidisse non potes, eam tanquam minimi pretii 
aspernari. Ea ultio maledicenti molestior, ultionem ex eo 
sumere non dignari^ Nihil magis regium est, quam con- 

vicia negligere*. Ut enim, in alveo, apium regi natura 
detraxit aculeum, et iram ejus innoxiam esse voluit, ita, 
in hominum gubernatione, hoc imperantis proprium esse 
debet, injuriam non posse ulcisci, et sine aculeo esse. Si 
vera sunt quae allatrantur, quae nostra imprudentia est, 
auctoribus punitis, ea veluti publicare ! Sin falsa, his fi- 
dem quamdam ct auctoritatem facimus, dum contumelias 
nimis curamus, qua3 mox omnium sermone evulgabuntur, 
ubi populus noverit nos ex illis offensionem cepisse^ 

Quod si securitatis causam obtendis, multo tutius est 
diligi quam metui ; atque, ut recto ille vetus comoediae 
versus : 

Necesse est multos timeat, quem multi timents. 

Experimento accepimus non eos principes longius ac tran- 
quillius regnum obtinuisse, qui nihil antiquius habue- 
runt, quam ut hostium iras suppliciis exstinguerent, 
ignari quantum periculi exoriatur, ubi supra modum odia 
creverunt. « Temperatus enim timor cohibet animos ; assi- 
duus vero et acer, in audaciam jacentes excitat, et omnia 
experiri suadet. Errat enim, qui existimat tutum ibi esse 
regem, ubi nihil a rege tutum est; securitas securitate 
paciscenda est\ » Vera est custodia, civium caritas et 
principis innocentia ; ea est arx inaccessa, hoc inexpu- 
gnabile munimentum, munimento et arce non egcre. Au- 
gustum, Trajanum, Hadrianum, atque Antoninum Pium, 
et quotquot fuere optimi principes, clementia fecit se- 
curos. Nequidquam vero ille se stipatoribus cinget, quem 

suoriim amor non tuebilur; nam odium odio alitur^ 
Ilaec prsesertim Seneca copiose disseruit in suis De Cle- 
mentia libris, quos consulto composuit, ut Neronis, nuper 
imperium exorsi, ac fausta promittentis, animum magis 
ac magis ad mansuetudinem alliceret. Accepimus enim 
Neronem suam clementiam crebris obstrinxisse oratio- 
nibus, quas Seneca a testificando quam honesta pra3ci- 
pcret, vel jactandi ingenii, voce priricipis vulgabat*;» 
quarum unam senatus in columna incidi curavit, ac quot- 
annis, in consulum delcctu^ recitari, ut principem pcr- 
petuo moneret quam optime auspicatus esset imperium^ 
Non tamen enervatam eam atque inermem clementiam Se- 
neca Neroni approbat, quse ad omnem audaciam incita- 
mentum esset, ut philosophi illi, intra scholam abditi, 
rerumque humanarum inexperti, qui bonos et malos pro- 
miscua lenitate tractandos esse arbitrantur. Non eum 
igitur Seneca hominem clementem vocat qui, auctoritate 
veluti ad omne probrum projecta, cunctis inepte ignoscit, 
nequc ullam injuriam poena dignam existimat. IUa potius 
dicenda est clementia «animi temperantia in potestate 
ulciscendi, vel lenitas superioris adversus inferiorem in 
poenis constituendis. Modum tenere debemus; sed quia 
difficile est temperamentum, quiquid sequo plus futurum 
esl, in partem humaniorem praeponderet ; si quando misso 
sanguine opus est, sustinendum est, ne ultra quam ne- 
cesse sit incidas^» Quam scite Neroni Seneca divum 
Augustum proponit, quem clementia gratum omnibus 
fecit, et defendit^ quamvis nondum subactis cervicibus 
jugum imposuisset^! Quarnque industrie homini juveni, 
ac laudis avidissimo, gratulatur hunc primum incipientis 

imperii annum, eamque principis felicissimam vocem, 
quum, animadversurus in latrones, ac scripturus a quibus 
et qua causa poena exigenda esset, Nero exclamasset : 
c( Vellem nescire litteras * ! » 

Is qui prsetextam Oclaviam composuit, Senecam et 
Neronem de utilitate clementiaB contraria disputantes in 
suam fabulam induxit. Nero enim jam adultus, omnis 
sceleris flagitiique factus peritissimus artifex, et eetate 
in hac satis esse consilii^ sibi ratus, magistri mitiora sua- 
dentis dicta arroganter redarguit^ : 

Seneca. Maguum timoris remedium clementia est. 

Nero. Exstinguere hostem maxima est virtus ducis. 

Decet timere Caesarem. Seneca. At plus diligi. 

Pulchrum eminere est inter illustres viros, 

CoDsulere patriae, parcere afflictis, fera 

Caede abstinere, tempus atque irae dare, 

Orbi quietem, saeculo pacem suo. 

Haec summa virtus; petitur hac coelum via; 

Sic ille patriae primus Augustus parens 

Complexus astra est 

Nero. Servare cives principi et patriae graves, 
Claro tumentes genere, quae dementia est, 
Quum liceat una voce suspectos sibi 
Mori jubere* ! 

Qui vero principes hortabantur ut scriptores infestos vel 
nimis liberos frenarent, eorumque licentiam durius casti- 
garent, certasnelegeshabebant,quibus verborum audaciam 
coerceri posse convincerent? lis qui imperant semper prae 
manusunt legesquibussibi opusesse arbitrantur! Vetulum 
illud et sanctum pra^sto erat Duodecim Tabidarum jus, 
quo vetabatur quemquam dictis probrosis describi* : « Si 
quis pipulo occentassit, carmenve condidit quod infame 
faxit, flagitiumque alteri, fuste perito^ » 

Quanquam vero ea lex atrocissima tempore conseHuerat, 
illamque per jocum tantum Trebatius Iloratio maledico 
minabatur\ tamen supererat. Ea enim lege, ut videtur, 
Lucilius Attiusque illos injuriarum egerunt, qui se in scena 
nominatim compellassent^ Tullius arbitratur hanc prohi- 
bitionem de scribentium quoque contumeliis intelligi : 
«Judiciis enim, inquit, propositam vitam, non poetarum 
ingeniis, habere debemus, nec probrum audire, nisi ea 
lege ut respondcre liceat, et judicio defendere^ » Juris- 
periti non commiserunt ut illud delictum prajtermitterent, 
multaque de scriptis probrosis Ulpianus proposuit, quae 
postea Justinianus in Digesta recepit*. 

Principes ipsos, haud aliter ac cives infimos, eae leges 
tuebantur, quae de injuria et conviciis lataj fuerant. Atta- 
men, ut verum dicam, quoties in scriptores ssevitum est, 
idque ssepissirae accidisse non difficulter ostendam, nun- 
quam eo crimine in eos actum est, quod edicta de injuriis 
et famosis scriptis infregissent. Vel nuUa sseviendi causa 
datur, vel, si qua datur, semper majesiatis crimen af- 
fertur in medium. 

Majesiatis ea lex appellabatur, qua sancitum erat, ne 
quidquam adversus populi romani securitatem aut digni- 
tatem fieret. Nihil vero habebat quod plane certum ac de- 
finitum esset, eoque commodius ipsam, si quis tyrannus 
rerum potiretur, ad iram suam accommodabat. Non ab 
imperatoribus instituta erat; sed ii acceptam a Republica^ 
titulo et nomine non immutato^ ad sui vindictam flexe- 
runt. Namque, apud veteres, qui sciens in tabulis publicis 
falsum conscripsisset, coetus nocturnos cum armis in urbe 

agitavisset^ plebem seditionibus movisset, vel foris milites 
sollicitavisset, civitatem prodidisset hostibus, aut denique 
(( male gesta republica, majestatem populi romani minuis- 
set », is lege majestatis reus erat^ 

Ubi vero principatus crevit, mos invalescere coepit ut 
majestas de populo ad imperatorem traduceretur'' ; via sic 
immani crudelitati aperla est, quum satis esset prijici- 
pem vel levissimi dicti acumine ofFendi, ut majestatis cri- 
mini locus esset et materia. Nihil enim inhumanius ea 
lege, qua} omni Neronum et Domitianorum libidini obse- 
queretur; idque pra^sertim inter bonos malosque princi- 
pes intererat, quod illi quidem lege majestatis vel minime 
vel parce utebantur, hi vero delatoribus stimulos addebant. 
Quando princeps novus opinionem conciliare cupiebat, ac 
boni publici diligens videri observator, regnandi exordium 
plerumque faciebat, crimina majestatis abolendo^ 

Quomodo effectum est ut lex majestatis, ultimis Reipu- 
blicae temporibus pene obsoleta, deinceps, nono circiter 
tiberianae auctoritatis anno, vires resumpserit, ac vitam 
cujusque honestissimi potestati delatorum et ludibrio tradi- 
derit? Quum, senatu populoque volentibus vel patientibus, 
Octavius ac Tiberius singulos reipublica) magistratus cum 
ipsis nominibus in se recepissent, rerum summam ad se 
retulerunt*. Pra^terea, Augustus, tribimitise potestatis 
vocabulum finxerat, « ne regis aut dictatoris nomen assu- 
meret, ac tamen appellatione aliqua ceteraimperiapraeemi- 
neret^; » eoque pacto, plebis magnitudini successit, ac 
populiuniversa sicjuraetdignitateminse coUegit^ utquid- 
quid, vel facto, vel dicto, principis majestati adversaretur. 



1. Tac, loco cit.; Paulus, SenlenL, v, 29; Digest., L. XLVIII, T. IV, i, 
§ 1 : « Majeslatis crimen illud est, quod adversus populum romanum, vel ad- 
versus securitatem ejus commillitur. » 

2. Tac, loco cit. et Annal., iv, 34; Suelon., Tiberius, 29; elc. 

3. Vide infra, passim. Cf. iusupcr D. Cass., lxxt, 5; lxxviii, 12; Herod., 
Hist., v, 2; VII, lo; Capit., Periinax, 6 et 7; etc 

4. Vide praeserlim de ea re D. Cassium, liii, 17. 

5. Tacit, Ann., iii, 56. Cf. ibid., i, 2, 7, 9 el 10; HisL, i, 47. 

plebis romanae majestatem minuere videretur, ac poenis 
expiari deberet. Sed insuper imperatores aiigusti erant, 
quasi humana natura ampliores facti, divini numinis 
participes ac sacrosancti, ut, si quis eos vel sermone tan- 
tum laideret, peccatis id genus nomen impietatis adde- 
retur*, atque Ulpianus doceret «proximum sacrilegio cri- 
men esse, quod majestatis dicitur* ». 

Delatorum aviditati, senatus obsequio, jurisperitorum 
industria) ludus fuit ex lege majestatis deprompsisse quid- 
quid ira Caesaris juberet. Quibusdam objectum est quod, 
ante simulacrum principis^ servum flagris cecidissent, aut 
vestes mutassent, quodque per nomen ejus et genium 
nunquam juravissent. Capitale fuit de domo imperatoria 
Chaldeeos astrologos interrogasse, venditis hortis statuam 
Augusti simul mancipasse, efflgiem principis ex argento 
conflatam in communem usum vertisse. Calumniae eo pro- 
cesserunt, ut Metius accusaretur quod servis suis nomina 
Magonis et Annibalis dedisset ; Cassius Longinus, quod, in 
gentili stemmate, C. Cassii, unius e Caesaris percussori- 
bus, imaginem retinuisset; Salvius vero Cocceianus, quod 
Othonis imperatoris, patrui sui, diem natalem celebras- 
set. Nero Tuscum, nutricis sua) filium, ^gyptique prc- 
curatorem, in exsilium extrusit, quia tantum sibi arrc- 
gaverat ut balneis, Alexandriae in imperatoris adventum 
exstructis, lavatus esset; Sulpicium Camerinum interfecit 
qui, quum ille a majoribus suis Pythici cognomen acce- 
pisset, non illud tamen abjecisset^ ex eo die quo princeps 
pythicas victorias in ludis retulerat'. 

Quidalia omiserim, verbaque obscura et inflexa quae- 
sierim, ut dicam quosdam majestatis reos fuisse, qui 
Caesaris effigiem, nummo vel annulo impressam, in latrinas 



i . D. Cassius, Lni, 16 ; lvii, 9 ; lxxviii, 12. 

2. Ulp., apud Digesta, L. XLVm, T. IV, i. 

3. Suet., Tiberius, 58; Calig., 27; Nero, 33 et 37; Domil., 10; Dio Cas- 
sius, Lxm, i8; lxvii, 12; Tacit., Annal., iii, 22 el 'iO; xir, 22. Cf. Amm. Mar- 
cell., XIX, 12; xxi, 16; etc. 

intulissent, vel in eo loco minxissent, ubi statua principis 
erat*? Jureconsulti de quantulacumque in imperatores 
ofFensione sedulo disputabant : an, exempli gratia, crimen 
majestatis contrahat, qui statuas Caisaris reprobatas aut 
vetustate corruptas rejQicit, vel nondum consecratas pr^tio 
vendit*. 

Si ea lex deterrima scriptis dictisve adhibeatur, statim 
in ingenia studiaque atrox quaedam exoritur inquisitio. 
Satis erit, in fabula, quidlibet ambiguum dixisse, in historia 
viros principi odiosos laudasse, vel, inter pocula, versus 
recitasse paulo asperiores^ ut reus fias quod in imperatorem 
populumque romanum detestabile facinus admiseris. Occa- 
sionem enim ex probrosis carminibus Tiberius sumpsit, 
quando legem majestatis, hucusque pene oblitteratam^ 
reduxit% Neroque, simili causa, majestatis queestiones 
renovari jussit*. 

Neque vero, si tamen Dioni Cassio credideris, principibus 
lege majestatis opus erat, aut legibus de injuria et famosis 
libellis, ut scriptores incommodos, pro suo nutu et arbitratu, 
atque etiam indicta caiisa^ occiderent, vel in exsilium 
removerent. Cassius enim asserit Caesares totius reipu- 
blica) gubernandse plenum accepisse imperium, legibus 
solutos esse, ac liberos omni necessitate, nec ulla scripta 
lege teneri ; eosque tribunitia potestate ita inviolabiles esse, 
ut, si quis ipsos facto vel dicto lasserit, eum, quasi se pia- 
culo obstrinxerit, necare queant\ 

\. Suet., Tih., 58; Spart., Caracalla^ 5; Seneca, De Beneficiis^ iii, 26. 

2. At Septimius Severus liberaliter rescripsit, eum majestatis crimine noii 
teueri, qui « lapide jactato incerto, forluilo staluam attigerit! » {Digesta, 
L. XLVIII, T. IV, Ad legem JuHam majestalis, 4 sqq.) 

3. Tacit., Ann.y i, 72. 

4. Ibid.y XIV, 48. 

5. D. Cass., Liii, 17 et 18. Cf. Senecam, De Clem.^ i, 1. 

§" 

De Aug^usto. 

Julio CaBsare, qui primus post SuUam summa rerum po- 
titus est, nemo clementior fuit. Lenitas enim Caesaris, apud 
veteres, omnium laudibus commendataest. Ut erat inge- 
nitse bonitatis, atque injuriarumimmemor, postpartam in 
bello civili victoriam, Romam regressus, offensarum vin- 
dictam remisit, neque se cuiquam eorum qui arma pro se- 
natus partibus gessissent implacabilem praebuit* ; ac merito 
dixit se nullum hominem, nisi armatum, occidisse, odiaque 
cum armis posuisse*. Non satis habuit inimicos impunitate 
donasse, sed multis honores et magistratus detulit. Tradit 
quidem Titus Ampius^ obscurus historiarum scriptor, 
Julium Caesarem, paulo ante mortem, nimia quorumdam 
arrogantia et conviciis exasperatum, palam proclamasse 
« debere homines consideratius jam loqui secum, ac pro 
legibus habere quae dicat » ; Suetoniusque scripsil dicta- 
torem acerbe de se loquentibus denuntiasse, ne perseve- 
rarent*. Nullum omnino serae istius severitatis invenio 
exemplum. Quum enim Calvus et CatuUus, Aulus Caecina, 
Curio et Pitholaeus multique alii in eum epigrammata fa- 
mosa, maledicentissimos libros, dialogos asperis facetiis 
plenos conjicerent, cantilenae contumeliis refertae caneren- 
tur, libelli medio in foro proponerentur, quibus liber- 



1. Nicolaus Damasc, De Caesaris Inslit.y 19; Plul., Vita Cxs., 46; Suel., 
CaBsaVy 15 : » Moderationem clementiamque, tuni in adminislratione, tum in 
beUicivilis victoria, admirabilem exhibuit, etc. »; Vell. Paterc, ii, 56; Cic, Pro 
MarcellOf passim ; Dio Cassius, xliv, passim; etc 

2. Seneca, De Benef., v, 16; Aur. Victor, De Viris iflustr.^ 78. 

3. Apud Sueton., Csesar^ 77. 

4. Ibid., 75. 

tatis assertor ac restitiitor poscebatur, Cajsarisque statuis 
subscriberetur : 

Brutus, quia reges ejecit, consul primus factus est, 
Hic, quia consules ejecit, rex postremo factus est, 

ea omnia civili animo tulit, neque in auctores requisivit*. 
Ciceronis edito libro, quo Catonem magnis laudibus extol- 
lebat, c( nihil aliud dictator Csesar ac rescripta oratione, 
velut apud judices, respondit » ; Calvumque et CatuUum 
in gratiae reconciliationem admisit*. Prse magna sua le- 
nitate, Caesar diis pene similis habitus est% ac templum, 
ad agendas humanitati ejus gratias, Clementiae decretum 
est*. 

Postquam composita sunt bella civilia, resque in unius 
potestatem cessere, id omnium fere opinione acceptum est, 
ut saevitiaj triumviralis invidiam ad Lepidum atque Anto- 
nium averterent, Octavium vero causa « pietatis erga pa- 
rentem, ac necessitudinis reipublicae, in qua nuUus tunc 
legibus locus eratS), absolverent; Velleiusque Patercu- 
lus, eo loco ubi multa in Antonium eructat, nihil fere 
de Octavio meminit*, quanquam ille, sine dubio, pro- 
scriptionis socius fuit et particeps. Imo vero, narrat Sueto- 
nius Octavium Lepido et x\ntonio acerbius stragem incep- 
tam exercuisse ; « namque illis in multorum ssepe personam 
per gratiam et preces exorabilibus, solus magnopere con- 
tendit ne cui parceretur'' »; additque Junius Saturninus, 
« quum, peracta proscriptione^ Marcus Lepidus in senatu 
excusasset prajterita, et spem clementiae in posterum fecis- 
set, quoniam satis poenarum exactum esset, Octavium, e di- 



1. Apud Sueton., CaBsar, 73, 7o et 80. Cf. 49 et 51. 

2. Tacit., Ann., iv, 34; Suet., Caes., 73. Cf. Ihid., 56; Piut., Cxs., 54; 
Piin., Epist.f m, 12; etc. 

3. Laberius, ProL^ apud Macrob., Saturn,^ ii, 7. 

4. Pliit., Cxsar^ 57. 

5. Tac, Ann,^ i, 9. Cf. D. Cass., lvi, 44. 

6. Hist., II, 66. 

7. Suet., Octav.^ 27. Cf. Tacit., AnnaL, i, 10. 

verso professum, ita modum se proscribendi statuisse, ut 
omnia sibi reliqueritlibera*. » 

Post pugnam Philippensem, Antonioque demum apud 
Actium devicto, ita longe alios Octavius mores cepit, ut ad 
ultima usque imperii romani tempora, Augustum se imi- 
tari velle ii principes profiterentur, qui se moderatos haberi 
cuperent. Si quis enim ex Augusti preecepto se imperatu- 
rum promitteret, eo ipso liberalitatem, clementiam, comi- 
tatem afFectabat, nuUumque jusjurandum sanctius ac 
magis verendum quam per Augusti nomen erat*. 

Populus vero romanus hanc Augusti indulgentiam opti- 
mis Liviae monitis adscribebat. Crebris insidiis appetito, ac 
dubio quidnam in conjuratos ageret, quum videret nihilo se 
tutiorem suppliciis fieri, nec vellet inimicos indemnes di- 
mittere, ne eorum audaciam accenderet, Livia Augusto 
consilium dedit ut, quia ssevitia hactenus male ipsi succes- 
serat, clementia uteretur, aversosque animos lenitate ac 
venia flecteret : « Ego enim existimo, inquit, plus in 
clementia quam in severitate virtutis esse ad homines 
conciliandos ; nam mansuetum cuncti revereri solent et 
colerc, sed aspero et ira implacabili struunt insldias, ut 
perniciem vitent. » His Livia verbis probatis, Augustus 
omnes tunc majestatis reos, sermone prius correptos, fecit 
impunes, eoque pacto ita civium comparavit benevolentiam, 
ut et sibi securitatem faceret, et cervicibus jugi impatien- 
tibus obedientiam imponeret^ Pene omnium opinio fuit, 
eum ita unius potestatem clementia et facilitate tempe- 
rasse, ut Romani libertatem suam, popularemque reipu- 
blicae statum, sine tyrannorum injuriis, aut plebeculai 
ferocia, servavisse viderentur*. 

Non cunctorum tamen invidiam Augustus potuit miti- 
gare ; nec abfuerunt qui libertatem pervicacem, ac moles- 



1. Apud Sueton., loco cit. 

2. Suet., Nero^ 10; Claudius, 11. 

3. D. Cassius, lv, 14 sqq.; Seneca, De Clem,^ i, 9 et 10. 

4. D. Cass.,Lvi, 43. 

tam loquendi aut scribendi licentiam ostentarent; ut 
Antistius ille Labeo, jurisconsultus, qui romanae antiqui- 
tatis leges semper in ore habebat, stetitque intra praitu- 
ram, ne ab Augusto consulatum acciperet*. Nobilium 
virorum qui, bello ci\ili, pro servanda libertate cecide- 
rant, res gestas muiti composuerunt, quasi nomina ista 
invisa objicerent Augusto. Is Caecilium Epirotam, rheto- 
rem, ita inimicum habuit ut, inter gravissima crimina, 
Gallo, ^gypti praefecto ac poelae insigni, exprobratum sit, 
se in suorum familiarium societatem Caecilium illum admi- 
sisse*. Anser, Antonii partibus olim addictus, ejus laudes 
scribebat, ideo forsan a Virgilio perstrictus^ Plurimorum 
insuper jocis, epigrammatibus, probrosis testamentis et 
epistolis Augustus laesus est*. 

Augustus vero ista maledicta neglexit et contempsit*. 
Maecenas, ut vulgo ferebatur, verumne an flctum incertum 
est, eum admonuerat ut neminem eorum unquam majes- 
tatis accusaret, qui dictis vel factis ipsum lacessissent : 
c( Te, inquiebat, hujusmodi contumeliis altiorem esse 
decet, neque id animo tuo praesumere, neque alios in eam 
opinionem inducere, esse qui tibi, sua lingua, damnum 
facere possit. Nullum enim hominem laedis, sed omnibus 
benefacis ; haud igitur honestum fuerit te existimare quos- 
dam esse qui te probris consectari voluerint. Id enim tan- 
tummodo credunt pessimi principes^ quos ad credendum 
movet mala sua conscientia. Melius est igitur ea convicia 
dissimulare*. » Philosophus Athenodorus, quem Augustus 
summo amore colebat, non parum valuit ut eum ab 



1. Tacit., Annal., iii, 7o; Dio., L. I, T. II, 2, § 47; Porphyr., Ad Horatii 
Sat.^ I, III, 82 : « Memor libertatis in qua natus erat, multa contumaciler ad- 
versus Caesarem (Augustum) dixisse et fecisse dicitur»; Ateius Capito, apud 
A. Gellium, xiii, 12 : » Agitabat hominem libertas quaelam nimia et vecors. » 

2. Sueton., Gramm., 16. 

3. Vita Virg., 67. Cf. Servium, Ad EcIoq,^ vii, 26; ix, 36. 

4. Vide infra quai de Timagene, Cassio Severo ac Labieno dicturi sumus. 

5. « Probris in se dictis Augustus arrisit. )i (Seneca, De Clementia, ii, II.) 

6. D. Cassius, lii, 31. Cf. lv, 7 : « Ubi Majcenas Augustum ira effervescen- 
lcm videbat, eum ad mansuetudinem reducebat. » 

intemperantia dominandi prohiberet ; nam simplioi et libero 
sermone apud principem uti solitus, ei dictitabat : « Quiim 
forte in eo eris, Caesar, ut alicui te offendenti succenseas, 
hihil prius dixeris aut egeris, quam tecum quatuor et vi- 
ginti orationis litteras ordine volveris*. » Tiberius, tunc 
juvenis ac mente fervidior, per epistolam questus erat 
famosos libellos omnimodasque contumelias Caesari la- 
bem inferre ; ingementi Augustus ita rescripsit : « ^Etati 
tuae, mi Tiberi, noli in hac re indulgere, et nimium indi- 
gnari quemquam esse qui de me male loquatur; satis est 
enim, si hoc habemus, ne quis nobis male facere possit^ » 

NuUum fere reperio indicium quo probari possit Augus- 
tum, multos per annos, cognitionem haberi jussisse de 
scriptis probrosis, quae in domum suam conjiciebantur, ne 
iis quidem requisitis libellorum auctoribus, de se in curia 
ipsa sparsorum, adeo ut tantam principis patientiam omnes 
mirarentur^ Ex tot scriptoribus ac poetis, quorum jocis 
petebatur, Suetonius tantum de Junio Novato meminit, 
pecunia mulctato, quod, Agrippae juvenis nomine, acerbis- 
simam de principe epistolam in vulgus edidisset*. Sero 
tamen, commotus quorumdam audacia qui viros ex primo- 
ribus prosciderant, censuit « cognoscendum posthac de 
iis qui libellos aut carmina ad infamiam cujuspiam, alieno 
nomine, edant ; neque tamen de inhibenda testamentorum 
licentia quidquam a senatu constitui tulit^ » 

Ex graeculis illis disertis, qui ab Augusto liberaliter hos- 
pitio excipiebantur, ac domum palatinam studiis omnibus 
et litteris ornabant, Timagenem fuisse ferunt alexandri- 
num, rhetorem his temporibus prsestantissimum, histo- 



1. Plut., Apophf. Aug.^ 7. Cf. D. Cass., lvi, 4.*); Julian., CaesareSy 22; 
Zonar., Annal.^ x, 38. 

2. Suet., Octav.y 51. 

3. Macrob., Sat.^ ii, 4 : « Soleo in Augnsto magis mirari quos pertulit jocos, 
quam quos protulit. » Cf. Tacit., Annal., iv, 34; Senec. Khet., Controv.^ ^, 
Prsef. 

4. Vita Oct., 51. 

5. Tbid., oj. Cf. Tac, Ann., i, 72; D. Cass., lvi, 27. 

riacque scriptorem haud spernendum, quires Augusti gestas 
et acta conscrip^erat ; hunc Quintilianus laudavit, quod 
« historiam intermissam nova laude » reparaverat* ; quan- 
quamFlavius Josephus videtur incusasse eum fuisse, ut ve- 
terem iilum Valerium Antiatem, in augendis numeris im- 
modicum*. 

Timagenes, in bello captus ac Romam ductus, cmptusque 
a Fausto, Sulte filio, apud dominum tenuissima ministeria 
gessit; nam ex captivo coquus, ex coquo lecticarius factus 
est. Quonam modo, his profectus initiis, ad contubernium 
usque Caesaris et amicitiam pervenerit, non satis constat. 
Erat homo dicax, cujus multa facete, sed improbe dicta 
vulgabantur, et qui « nimis liber erat, quia diu non fuerat». 
Dum enim in conviviis et inter pocula declamabat, quem- 
que obvium, in dicendo, probris vel jocis impetebat^. 
Imo in Augustum ipsum et Liviam multa temere ingerc- 
bat. Neque occasiones deerant ; etenim, in domo Caesaris, 
'sordes et flagitia Timageni copiam criminandi abunde 
suppeditabant. lile igitur, hospitii immemor, dicenda et 
tacenda inconsulto jactabat. Saepe eum Augustus monuit, 
ut lingua parcius uteretur ; quumque Timagenes nihiio 
moderatius ageret, perseveranti domus palatina) aditum 
prohibuit ; nec ab eo ultionem aliam exegit. Ille receptus 
est Pollione, ac postea consenuit in contubernio ejus ; his- 
torias vero de Augusto scriptas insolenter combussit*. 
Tulit hanc etiam Caisar contumeliam, « ne eo quidem 
motus, quod laudibus suis rebusque gestis manus attu- 
lerat. Numquam cum hospite inimici sui questus est ; hoc 
duntaxat Pollioni dixit : &r}pioTpo(f£ig. Paranti deinde excu- 
sationem obstitit, et : « Fruere, inquit, mi Pollio, fruere ! » • 



1. Quintil., X, i, 75. Cf. Ainm. Marcell., xv, 9. 

2. Antiq, Judaic^ xiii, 12. 

3. Suiclas, s. v.; Horat., Epist., I, xix, 15, et Scholia ibid.; Plutarchus 
(Quxst. Conviv., II, i, 13, et De Adul. et amico, 27) Timageni exprobrat 
sales amarulentos et scurriles, jocosque malignitate et contumelia permixtos. 

4. Seneca Rhetor, Contr., v, 34 : « Quasi el ipse Augusto suo iugenio in- 
lerdicereL » 

Et quum PoUio diceret : « Si jubes, Csesar, statim illi 
)) domo mea interdicam. — Hoc me, inquit, putas factu- 
)) rum, quum ego vos in gratiam reduxerim? )) Fuerat 
enim aliquando Timageni PoUio iratus, nec ullam aliam 
habuerat causam desinendi, quam quod Csesar coeperatV » 

Etsi Augustus, per magnam vitse partem, miram im- 
perandi moderationcm multis indiciis ostendit, is tamen, 
aetate jam pene fractus, hominum experientia et taedio 
contusus, quorumdum odio inexpiabiii asperatus, Msecena 
insuper et Agrippa morte ademptis, ex ilia felicissima 
animi mansuetudine pauium excidit, atque in oratores ac 
scriptores non clementer egit, adeo ut Seneca rhetor non 
immerito dixerit « eo sa^culo ingeniorum pcehas coepisse, 
quo et ingenia desierunt* )). Ovidium enim Tomos relega- 
vit, propterea quod nescio quid imprudentiae commisisset, 
tresque artis amatoriae libros', abhinc decem annis, com- 
posuisset. In Cassium quoque Severum et Titum Labienum 
durius animadvertit, vel passus est senatum animadver- 
tere. Ne tamen inhumanitatem Augusti nimis increpes, 
operse pretium erit Cassii et Labieni calamitates haud ini- 
quas accuratius exsequi. 

Cassium Severum inter eos qui ingenio et facundia, Au- 
gusti temporibus, maxime praeceliuerunt non temere po- 
suerim. Eloquentiae vias novas aperuerat; ii etiam qui 
vitam maleficam^^ sales acerbos, et immodestiam ver- 
borum Cassio exprobrabant, non infitiabantur eum vere 
oratorem fuisse, atque in eo praecipue laudabant genus 
dicendi ardens et concitatum, orationem lacertis valentem, 
ingentibusque plenam sententiis; magis placebat in his 
quae ex tempore inveniebat, quam in his quae parata attu- 
lerat. At vir erat cujus eloquentia gladiatoria potius quam 



1. Seneca, De Ira^ iii, 23. 

2. Controv.^ v, Prsef. 

3. Sidoii. Apoll., Carm.^ xxiii, 157 sqq. ; A. Viclor, Epit., l; Ovid., Pont.y 
IV, XIII, 42; Trist., ii, 207, etc. 

4. Tacit., Ann.^ iv, 21. 

civilis esset; adversarios enim jugulabat, vulgoque fere- 
batur Cassium «non pugnare, sed rixari*». Si enim Cas- 
sius, causam dicturus, ad forum accedebat eo corporis 
atque oris habitu quo mirmilloni Armentario haud absimilis 
dicebatur', eaque pronuntiatione quae histrionis posset vi- 
deri, in asperiores prorumpebat jocos, cunctosque passim 
probris proscindebat. Quo magis inteliigatur in quantam 
insolentiam efferri solrret, hoc.tantum Cassii acerbitatis 
exemplum proferam. Cestius Pius rhetor, Cassio Severo 
audiente, in declamando dixerat : « Fateor equidem me, 
in rebus omnibus, ioci principis esse cupidum ; si gladia- 
torem agerem, optarem esse Furius; si pantomimum, Ba- 
thyllus. — Tune, ait Cassius, si cloaca esses, velles esse 
Cloaca Maxima ^ ? » 

Cassius igitur Severus cmnes dicendo laniabat; prae- 
terea domos iilustres procacibus libellis diffamaverat*, 
cunclisque edio erat et formidini, ac graves inimicitias 
sibi conciverat. Quid de Augusto ejusque regimine sen- 
serit vel dixerit, non apparet quidem; verumenimvero 
difficile credas istiusmodi virum dicteriis in principem 
abstinuisse, praesertim quod Cassius Nonium Asprenatem, 
Augusti amicum, veneficii reum facere auderet^ Quare 
Augustus, quando publicis injuriis privatas suas obtegendi 
occasio sese obtulit, in Cassium animadvertere non prse- 
termisit. Quum enim Cassius Severus, spretis edictis 
quibus prohibebatur ne scripta famosa flerent% non 
verecundius egisset, ac libello m.aledico viros feminasque 



1. Seneca, Exc, Controv.^ iii, Praef.\ Dial. Oratorum, 19et26; Quinl., 
X, 1,116. 

2. Plinius, Ilisi. Nat., vii, 10 : « Cassio Severo, celebri oralori, Armentarii 
mirmillonis objecta est similitudo. » Cf. Senec, loco cit, 

3. Sueton., De Gramm.^ 22. 

4. Suspicor ex hujusmodi libellis depromptum esse quod Suetonius, in Vita 
Vitellii^ 2, retulit, auctore Cassio Severo; unum sciiicet ex Vitellii majoribus 
fuisse sutorem, cujus filius, ex muliere vuigari, filia cujusdam Antiochi furna- 
riam artem exercentis, equitem romanum genuerit. 

5. Suet., Octav., 56. Cf. Macrob., Saturn., ii, 4; Senec, loco cit. 

6. Vide paulo supra. 

primi ordinis iaceravisset, de ipso res apud senatum acta, 
atque judicio solemni Cassius Cretam amotus. Sub Tiberio, 
vetera odia refovit, nova sibi suscitavit, bonisque cxutus, 
in saxo Scriphio consenuit, atque in ^umma inopia 
exstinctus est\ 

Seneca rhetor, in suis Controversiarum libris, arte 
mira descripsit ingenium moresque Titi Labieni, excellen- 
tissimi oratoris, «qui per multa impedimenta eluctatus, 
ad famam ingenii pervenerat. Magna autem esse debet 
eloquentia, quae invitis placeat, confitentibus magis homi- 
nibus quam volentibus. » Quum enim homini vitia et in- 
famiam objecisses, oratori tamen plurimum laudis non 
impertiri non poteras, ac fateri cogebaris vix quemquam 
fuisse, qui Titum Labienum eloquentia superasset*. Erat 
homo nuUius originis, summae infamise, qui multomm in 
se odium suscitaverat, c( etiam per vitia ingens, et ad si- 
miiitudinem ingenii sui violentus; libertas tanta, utliber- 
talis modum excederet, ut, quia passim ordines homines- 
que laniabat, Rabienus vocaretur'. » 

Quum aliquando historiam quam de bellis civilibus con- 
texuerat recitaret, magna voluminis parte praetermissa : 
« flsec quae transeo, inquit^ post mortem meam legentur.» 
Facile intelligi potest quanta hnjus libri libertas fuerit, 
quem Labienus ipse recitare integrum non auderet, ac 
posteris tantum legendum traderet! Scripta ejus ad sena- 
tum dclata sunt, ut reipublicai et principi probrosa, edic- 
toque combusta, novum tunc atque inauditum poense genus 
«suppliciade studiis sumi, atque in monumenta discipli- 
narum animadvertiS). Cassius Severus, Labieno summa 



\. Tac, Annal.^ i, 72, et iv, 21; S. Jer., Chron., ad annum 32 : « Cassius 
SeverHs in summa inopia morilur, vix panno verenda conlextus. » Cf. Suet., 
Ociav.^ 55; Calig.^ 16. 

2. « Color oratiunis antiqure, vigor novte. Cultns inter noslrum ac prius sajcu- 
lum, ut illum posset utraque pars sibi vindicare, etc. » (Seneca Rhetor, Contr.^ 
v, Praef.) 

3. Seneca Rlietor, loco cit, 

4. Ibidem. 



76 OUOMODO ROMANl IMPERATORKS 

familiaritate conjunctus, belle diclum tunc nactus est: 
nam quum amici sui iibros ad cremandum lictores inqui- 
rerent : «Me quoque, ait, vivum uri oportet, qui illos me- 
moria teneo. )) Labienus vero hanc ignominiam non tulit, 
ac, ne suis operibus superstes esse videretur, jussit se in 
sepulcro majorum includi. 

Hsec de Cassio Severo etLabieno e Seneca majore Corne- 
lioque .Tacito praecipue desumpsi. Tacitus quidem, fasti- 
dio et arrogantia inductus, non integro fortasse et bono 
animo de Cassio judicavit, nihiii homine, ac sordidae ori- 
ginis, libellorum malignorum auctore, et qui tantum sibi 
sumpserat, ut nobiles contumeliis adoriretur ; licet igitur 
jure suspicari odia procerum, odiis principis insuper 
ingestis, ignominiam Cassii et improbitatem in majus extu- 
lisse. Seneca rursus, oratores sua) memoriae maledico deute 
libentius carpere solet. Concessum sit igitur Cassii et 
Labieni maleficia ira et odio inimicorum paulo inflatius 
adaucta esse. Attamen pro comperto teneo eos homines, 
proterva*. Iingua3 et procacitati nimise deditos, minime dignos 
esse, quorum nos misereat; neque in eorum calamitate 
reperias, unde Augusti severitatem graviter incuses. Non 
tamen, ut quidam ex veteribus mentitusest, dici potestsub 
divo Augusto hominibus verba quandoque molesta fuisse, 
nunquam pcriculosa^^ quum in Cassium et Labienum 
propter verba saevitum sit. 

1. Seneca, De Benef., iii, 27. 

III 



De Tiberio ceteri$que imperatoribus Juliis. 

Tiberius, quem Augustus sibi in imperii successionem 
ordinaverat, is fuit quem Tacitus ipse vix perspexerit; 
homo dissimulatissimi ingenii, qui aliud sentiebat animo, 
aliud ore loquebatur, neque ea quae cuperetprae se ferens, 
neque ea quae diceret cupiens ; periculosum erat intel- 
lexisse quae vellet, non intellexisse periculosius*; durus 
praeterea, vultu atrox, qui vel optima moleste peragebat*. 
Tiberius tamen, per magnam principatus partem, impe- 
randi instituta, quae Augustus ei tradiderat, diiigenter cus- 
todivit, eam vocem circumferre solitus : « Oderint, dum 
probent^ ! » Quum enim eum minime gratum Romani ha- 
berent, ac prope aversarentur, non cuipare poterant quod 
improbe rempublicam administraret, ac dominatu male 
uteretur. 

Paucos honores et modicos accepit, se dominiim aut pa- 
irisB patrem^ neque imperatorem nisi a militibus, appeliari 
non passus. Si cum privato causam haberet, res apud ju- 
dices in foro disceptabatur ; magistratus, magna cum re- 
verentia, colebat*; nihil suapte auctoritate agebat, sed 
omnia negotia cum senatu communicabat ; proposita sua 
in medium sententia, cuivis senatorum dicendi potestas 
erat, nec querebatur, si adversus placitum suum decerne- 
retur ; quum a Quinto Haterio dissentiret : « Ignoscas, ait 

1. D. Cass., Lvri, 1. 

2. Tacit., Annal.j iv, 7. 

3. Sueton., Titer., 59. 

4. Tanta erat consuliim anctorilas, « ut legali ex Africa adierint eos, querenles 
trahi se a Csesare ad quem missi forent; nec mirum, quum palam esset ipsuin 
quoque eisdem assurgere et decedere via. » (Suet., Tiberiiis, 31.) 

Tiberius, si quid adversum te liberius, sicut seuator, 
dixerim. » Ne provinciae novis vectigalibus premerentur 
providebat, quia oves suas « tonderi, non deglubi » 
oportebat * . 

Diu Tiberius non permisit quemquam eo crimine in 
judicium agi, quod liberiore sermone usus esset, \el ali- 
quid acerbius in principem scripsisset; subinde jactabat 
(( in civitate iibera linguam mentemque liberas esse de- 
bere ». Se ob acta sua culpari non metuebat, ac dicebat : 
(( Si quidam aliter locutus fuerit, dabo operam ut rationem 
factorum meorum dictorumque reddam ; si perseveraverit, 
invicem eum odero. » Firmus adversus malevolos de se 
suisque rumores et maledicta, carminaque famosa quibus 
petebalur, vel contemnebat injurias, vel dissimulabat, nec 
uUam hujusmodi accusationem exerceri patiebatur, quam- 
vis, oa in re. Augusti memoriam offendi non sineret. Senatu 
nonnuilos qui petulanter in Tiberium dixerant reos ex lege 
majestatis posci flagitante, id se facturum negavit : « Non 
tantum otii, inquit, habemus, ut implicare nos pluribus 
negotiis debeamus; si hanc fenestram aperueritis, nihil 
aliud agi sinetis; omnium enim inimicitia) hoc praetextu ad 
vos deferentur. » Si quid contra se improbe scriptum os- 
tenderetur, nihil illud curae habebat, (( quasi ab impatien- 
tibus remediorum, ac non tam ex animi sententia quam 
bile et stomacho fingerentur* ». Senatus tamen C. Comi- 
nium, equitem romanum, probrosi in principem carminis 
convictum, majestatispcBnis damnavit; Tiberius vero ipsi 
veniam condonavit'. 

Tiberiani principatus nonus erat annus; neque, ut supra 
memoravi, princeps civili comitate erat et vultu benignus, 
sed plerumque horridus et injucundus. Optima tamen im- 

i. Suet., Tib., 26-32; Tac, Annal., iv, 6 el 7; V. Paterc, ii, 126; Dio 
Cassius, Lvii, 7 sqq. ; etc 

2. Sueton., Tih., 28 et 59; D. Cassius, lvii, 9. Cf. Suet., Jhid., 31 et 32; 
D. Cass., Lvii, 2; Tacit., Ann., i, 73 et 74; ii, 34 et 50; iv, 6; Senec, De 
Clem., I, 1; etc. 

3. Tac, Ann., iv, 31. 

perandi consilia retinebat, donec, Druso Caesare exstincto, 
morem in deterius rautaret^ Drusns enim, ut multi crede- 
bant, palris acerbitatera mitigabat. Li\ia Augusta super- 
erat, ultimum contra principis iram perfugium, quia 
Tiberius matrem observabat ; Sejanusque ipse non aude- 
bat Liviae auctoritati contradicere* ; ubi ea defuncta est, in 
ssevitiam Tiberius abire ccBpit; denique, Sejani malis ar- 
tibus detectis, omnes jam timuit et suspectos habuit*. 
Attamen fatendum est, vel in primis tiberianae potestatis 
annis, lege majestatis quosdam occisos aut relegatos esse. 
Nam Pompeio Macro prsetore eum consulente « an judicia 
majcstatis cogi juberet », respondit exercendas esseleges, 
prsecipue asperatus, quia epigrammata, incertis aucto- 
ribus, in ipsum vulgata erant*. Lutorii cladem ibi edisse- 
ram, qua) ad rem nostram pertineat, ut intelligatur quam 
inepte immanis lex majestatis esset. 

Lutorius Priscus, eques romanus, post Germanici 
obitum, versus ediderat quibus hujus viri suprema cele- 
braverat. Id carmen plausu maximo, quemadmodum ratio 
teraporis postulabat, exceptum est, ac Tiberius, quiiuctum 
ingentem palam affectabat, quanquam Germanici mortem 
inter prospera ducebat^ Priscum pecunia donavit. Paulo 
post, quum Drusus Caesar, Tiberii filius, gravi morbo con- 
flictaretur, Priscus decessum alterum, et alterara conci- 
lianJi favoris occasionera, praeraiaque raajora odoratus, ne 
Drusi mors se iraparatura reperiret, horainis segrotantis, 
neque taraen raorituri, funebrem laudationem scripsit 
imraature; Drusus enira ex morbo convaluit. 

Priscus vero, nedum carraen jara sibi periculosura de- 
leret vel celaret, eo iraprudentiae venit, ut in dorao 
P. Petronii, corara ferainis iilustribus, incautus recitaret. 
Id crirainis Prisco a delatoribus objectura, quod « nefaria 



1. Tac, Annal.^ iv, 1 et 7. 

2. Tac, Idid., v, 3. 

3. Cf. Suet., Tiber.^ 61. 

4. Suet, Ibid.f 58; Tacit., Annai., r, 72. 

\oce mentem suam et aures audientium, » atque impio 
augurio polluerit. Haterius Agrippa, consul designatus, 
censuit nefariam Lutorii Prisci temeritatem ultimo expian- 
dum esse supplicio, ceterique capitis sententiam dixerunt. 
Quod vix credas in maxima etiam horum temporum adula- 
tione ! unus tantum et alter inventus est, qui judicaret in 
Lutorii vecordiam satis animadverti, si, bonis publicatis, 
pelleretur in exsilium. Ductus est igitur in carcerem Priscus, 
ac more majorum interfectus, antequam Tiberius eaquae 
facta erant moneretur. Id « solitis ambagibus apud sena- 
tum incusavit, quum extoileret pietatem quamvis modicas 
principis injurias acriter uiciscentium, deprecaretur tam 
praecipites verborum poenas, laudaret Lepidum », qui sen- 
tentiam minus asperam dixerat, « neque Agrippam argue- 
ret. » Haec sunt Taciti verba^ Si vero Dioni Cassio potius 
credideris, Tiberius gravissime tulit senatores hominem 
haud ignobilem, capitis arcessitum, tam propere necavisse ; 
ideoqtie Tiberius edixit ne quis postea damnatus a senatu, 
ante diem decimum, supplicio afficeretur, neve sententia 
prius publicaretur, quam absens etiam imperator de ea 
cognoscere, et judicium ferre posset*. 

Quod si, injussu principis ac contra ipsius voluntatem, 
lex majestatis ad tantam crudelitatem deflectijam posset, 
quo animo accepta est, ubi ex Tiberii libidine atque saevitia 
novas vires assumpsit ! Tum senatores ex primoribus collo- 
quiorum ventos colligere, in circulis sermones observare, 
intra laquearia se abstrudere, murorumque rimis aures 
admovere, ut imprudentium verba captarent, infimas exer- 
cere delationes, pars cupiditate allecti ac mereede quadru- 
platorum, pars ad se principi ventitandos, plerique qua- 
dam accusandi contagione infecti, vel ad sui suorumque 
tutelam, ne quis, eos majestatis arguendo, praeveniret*. 
Rei damnatique alios invicem traducebant; feminse delatae 

\, Tac, Ann.y iir, 49-ol. 

2. D. Cass., Lvii, 20. 

3. Tac, Ann., iv, 69; vi, 7. 

sunt, quse filiorum suoriim necem flevissent ; periculo erat 
proavum inter Pompeianos numerare, nativitatis diem at- 
que horam suspectam habere, apudque astrologos futurum 
indagare. Tiberius explorabat quae in foro, in conviviis, in 
recitationibus, contra se dicta esscnt aut scripta. Erat cc ac- 
cusandi frequeuset pene publica rabies, quae omni bello 
civili gravius togatam civitatem confecit. Excipiebatur 
ebriorum sermo, simplicitas jocantium ; nihil erat tutum; 
omnis saeviendi placebat occasio. Pavens civitas; congres- 
sus, coUoquia, notae ignotaeque aures vitari; etiam muta 
atque inanima, tectum et parietes, circumspectabantur*. » 
Yetercs ofi^ensiones, jocique litteratorum hominum longo 
jam silentio sepulti, rursus exulcerati, pro capitali crimine 
ad senatum deferebantur. 

Scriptores enim Tiberius praecipuo odio insectatus, Se- 
leucum grammaticum a contubernio abegit, ac deinceps, 
ut sibi ipse manus afferret compuiit, propter leviores inju- 
rias; ac Zenonem sophistam Cinariam relegavit, quiaille 
principem facete perstrinxerat^ Sabinus in vincula pro- 
jectus est, atque mox occisus, cadaverque ejus ad Gemo- 
nias abjectum^ quod epigrammata in principem factita- 
visset\ Paconianus strangulatus est in carcere, ^Elius Sa- 
turninus de Rupe capitolina praecipitatus ; nam uterque de 
Tiberio famosa carmina composuerat*. In crimen majes- 
tatis vocatus est Cremutius Cordus qui, editis de belio civili 
annahbus, Brutuni et Cassium ultimos Romanorum dixisset, 
atque Augusto parcas admodum laudes dedisset, quamvis 
ipse Augustus^ ante paucos annos, Cremutii annales reci- 



1. Seneca, De Benef.^ ni, 26; Tacit., AnnaL^ iv, 69; Cf. /6trf., iii, 49; vii, 
10; D. Cass., lvii, 19 et 22; lviii, 1; Siiet., Tiber., 61; Aur. Victor, Epi- 
lome, 2; elc. 

2. « Zenonem exquisitius sermocinantem quiim (Tiberius) interrogasset quae- 
nam ilia tam molesta dialectos esset, et ille respondisset Doridem, relegavit 
Cinaiiam, exisliraans exprobratum sibi vetcrem secessum, quod dorice Rhodii 
loquantur. » (Suet., Tiber., 56.) 

3. Vide Zonar., Annal., xi, 2. Idem forsan ille est ac Sabinus Asellius a 
Suetonio memoralus, Tiber., 42. Cf. Senec. Rhet., Suas.^ 2. 

4. Tacit., Annal.j vi, 39; Suet., r/6., 61; D. Cass., lvii, 22. 

tatos audiisset. Ille curia egressus, \itam incdia finivit; 
librique ejus sediiibus ac triumviris cremandi traditi 
sunt*. Mamerco crimini fuit i4/m/mtragoediam scripsisse, 
in qua probris Agamemnona lacessebat ; ea Tiberius 
contra se dicla ratus, dixit : « Ego sane ilium Ajacem 
fieri cogam! » Mamercumque, re vera, manu sua mori 
adegit*. Litterae Tiberii, missae ex Capreis, ad senatum de- 
tulerunt Sextum Vestilium, virum pra^torium, quondam 
Druso^ principis fratri, gratissimum, .quemque ipse Tibe- 
riusin familiarium cohortem receperat. Majestatis eum ac- 
cusatores reum fecerunt, quod famosilibelli de Caii Caesaris 
Caligulae impudicitiis auctor esset, vel auctorem esse vulgo 
ferretur. Yestilius, criminispavidus, sibimanu senili atque 
incerta ferrum conscivit, venisque obligatis^ per epistolam 
Tiberii deprecatus est iram, donec, durioribus rescriptis ex 
ipso acceptis, venas iterum praecideret^ 

Attamen saevitiae Tiberii remissiones erant, placebatque 
interdiu a caedibus quicscere ; tum senatus obsequium, 
ardensque ad ulciscendas principis inimicitias studium 
nutu et voce Tiberius cohibebat. lile vero, etiam dum 
scribendi liberius dicendique peccatum immanissime pu- 
niebat, affectabat tamen se Augusti vel reipublicae injurias 
vindicare, suas despicere, neque velle de se tantummodo 
jactata verba in judicium vocari\ Lucius Sejanus, MVii 
frater, in Tiberii ludibrium, qui calvitio affligeretur, per 
calvos histriones et scurras ludos cdiderat, spectatoresque 
a quinque millibus puerorum ad cutem tonsorum cum faci- 
bus in domos suas reduci jusserat; hunc tamen Tiberius 
impunitum dimisit^ Fulcinius Trio contumeliosum, ut 



1. Tac, Annal.y iv, 34 et 35; Su3t., Tiber., 61 ; D. Cass., lvii, 24; Quin- 
lil.,X, I, 104; Seneca, Cons. ad Marciam, 1 et22. Cf. Senec. Rhct., Siias., 7; 
Plut., Brutits, 44. 

2. Vide supra, Parle l^, § 7o. 

3. Tacit., Annal., vi, 9. — Cf., de Julio Montano, Senec, Episl.j 122 : 
" Julius Montauus, poela, amicitia Tiberii uotus ac frigore. » 

4. D. Cassius, lvii, 9. Gf. Tacit.,^nn., ii, 50. 

5. D. Cass., LV11I, 19. 

tunc ssBpius usurpatum, testamentum scripsit, quo « multa 
et atrocia in Macronem ac praecipuos libertorum composuit, 
ipsi fluxam senio mentem, et continuo abscessu velut exsi- 
lium objectando. » Ilaec tamen Tiberius recitari permisit, 
suae infamiae contemptor, vel ut ostenderet quanta patientia 
libertatem alienam, suasque privatas injurias toleraret*. Imo 
vero, per speculatores inquirens quae de se in malam par- 
tem dicebantur, vel in circulis occulte recitabantur, ea 
quandoque, nedum prudenter dissimularet, palam profe- 
rebat ; ac si quis damnatorum, per libellos theatri parieti- 
bus affixos, principem omni probro laceraverat, id in pu- 
blicas tabulas inserebat, quasi sibi ipse conviciari liberet*. 

Ut mos erat novis imperatoribus, Caius Ccesar, sub initio 
dominatus, miram benevolentiam et conciliandae civium 
gratiae studium singulare prae se tulit; relegatos restituit in 
patriam ; actiones laesa) majestatis^ quibus urbem maxime 
vexatam videbat, abolevit, promisitque se impietatis cogni- 
tiones nunquam habiturum, ac libellos nomina eorum 
continentes quos Tiberius ad senatumtraduxerat,congestos 
exussit^ Quin etiam Labieni, CremutiiCordi, Cassii Severi 
historias et orationes senatus consuitis de medio sublatas, 
legi, atque in lucem iterum proferri permisit, (( quando 
maximc sua interesset, ut facta posterorum memoriae, in- 
corrupta fide, traderentur* ». Quumque libelhis ei ofiferre- 
tur, quo certus fiebat quosdam ipsi insidias parare, hunc 
rccipere noluit, quia sibi conscius erat nihil deliquisse cur 
cuiquam odio esset^ 

Sic voto omnium et amore imperium adeptus, parum 



1. « An scelerum Sejaiii diii nescius, mox quoquo modo dicla vulgari ma- 
lebat, vcritalisque, cui adulatio officit, per probra sallem gnarus fieri. » {Tac^ 
AnnaL, vi, 38.) 

2. D. Cass., Lvii, 22; Suei., 7/6., 66. — SiCpe lamen islai contumelia» 
anxiam Tiberii conscientiam exagitabant, ac pr% pudore eas diligentissine ce- 
labat. 

3. Sueton., Caligula^ 15; D. Cass., lix, 6; Joseph., Antiquit, jud.y 
xvni, 7. 

4. Suet., Ibid.^ 16. 

5. Ibid., 15. 

diu rempublicam feliciter gessit, donec morbo correptus et 
mente pene captus*, in omne deliramentum abiret. Quid 
enim sani ex eo speres qui se cum Luna rem habere, se 
Jovem esse vel Junonem credebat, habitu quoque, pro 
sexus conditione, mutato, ac coelo succensebat^ si suis pan- 
tomimisobstrepebat'.Saevitia5moxomnideditus,nullumju- 
dicii modum neque ritum habuit; cives etiam claros dam- 
navit ad bestias, misit ad metalla, cavea coercuit, stigmate 
notavit, medios serra partitus est% quaj suppliciorum ge- 
nera, vel majoribus ignota erant, vei scelestis reservata*. 

Carinatem Secundum, rhetorem, non alia de causa in 
exsilium pepulit, quarn quod contra tyrannos^ ut apud 
scholasticos receptum, declamasset^ Atellanae auctor 
in medio amphitheatro, propter ambiguos jocos, cre- 
matus est*. Occidit Caius et Julium Canum, ex stoicis 
philosophis, quo nullus, ut Seneca refert, dintius philo- 
sophatus est; quum enim ad supplicium duceretur, « quis 
esset post mortem animarum status » cum Antiocho Seleu- 
ciensi sermones conferebaf. Annajus ipse Seneca pene 
interiit, non ullo suo peccato^ sed quod causam, apud 
senatores, coram Caio Caesare, splendidius egisset^ Domi- 
tius Afer Nemausensis, inter ea tempora celeberrimus 
orator, periculo proximus, mirabiiiter evasit. Quum Caius, 
qui se magnum esse oratorem persuasum habebat, longam 
adversus Domitium accusationem recitaret, ille, in tanto vitae 

1. Suet., Caligula^ 14 et 51. Cf. 22 : « Hacleniis de principe; reliqua ut 
de moQstro narranda sunt. » 

2. Suet., Calig., 22; Josephus, Anliq. jwL^ xix, 1; Seneca, De Ira, 
1, 16; etc. 

3. Suet, Ibid., 27 sqq. et49; D. Gass., lix, 10, 18, 22 et 26; Seneca, Ibid., 
III, 18-20; DeBenef., iv, 31. 

4. Tali denique imperio Iradili sunt Romani, ut Tiberii acta, quanlumvis 
visa essent molestissima, tamen a Caligula) facinoribus lanto intervallo dis- 
crepabant, quanto Augustus Tiberio melior habilus esset. (Vide D. Cass., 

LIX, 5.) 

5. D. Cass., Lix, 20. 

6. Sueton., Calig., 27. 

7. Seneca, De Tranq. animij 14. Cf. Plut., apud Syncell., Chron.j ad 
ann. 37. 

8. D. Cass., Lix, 19. 

discrimine, praesenti animo usiis est et consilio. Nihil enim 
Afer contradixit, neque se defendit, sed eloquentiam Caii 
se mirari, atque oratorem magis quam Ca^sarem metuere 
simulans, humi se prostravit, Caligulamque, tanquam 
dicendi maximum magistrum, adoravit. Caius vero gavisus, 
ratusque Domitium a se orandi virtutibus superatum, statim 
ab ira resedit*. 

Ciaudio imperatori neque aifectus, neque odia in quem- 
quam fuere^ nisi iiidita et jussa^ . Timidus et ignavior, 
valetudine parum firma, uxoribus et libertis parebat, quo- 
rum nutu prsefecturas, exercituum imperia, honores, sup- 
plicia quoque et venias largitus est^ Plura tamen moderate 
et clementer fecit, quoties sui juris fuit. lis liberatis qui, 
causa majestatis, in carcere detinebantur, Pugionem et 
Gladiuin igni abolevit; hi vero erant indices, in Caii 
secretis reperti, de viris illustribus quos Caligula neci 
destinaverat*. 

Multos tamen ipse, prae nimia animi imbecillitate, occidit, 
vel occidi passus est^ Si quem enim ejus liberti perditum 
volebant, periculorum metu ei injecto, facultatem quos 
vellent interimendi accipiebant, donec Claudium, sibi red- 
ditum, facti poeniteret. Satis constat quid de Silano actum 
sit, quemadmodum Messalina et Narcissus, re composita et 
partibus inter divisis, affirmaverint sibi, per somnia, obver- 
satum esse Siianum principi manus inferentem, ita ut 
Claudius tremebundus eum statim ad mortem adigeret®. 



1. D. Cass., loco cit. Cf. Zonar., AnnaL^ xi, 5. — Defunctis quoque invi- 
debat. «Cogitavit de Homeri carminibus abolendis. Sed ct Virgilii et Titi Livii 
scripta et imagines paulum abfuit quin ex omnibus bibliothecis amoveril. » 
(Suet., Calig.^ 34.) — « De juris quoque consultis, quasi scientiai eorum omnem 
usum aboliturus sa^pe jactavit. » [Ibid.) 

2. Tacit., Annal.y xii, 3. Cf. Suet., Claudius, 29. 

3. Suet.. Claud., 29 : « De nece consularis viri renuntiante centurione fac- 
lum esse quod imperasset, negavit se quidquam imperasse, et nihilominus 
reni comprobavit, aflirmantibus libertis officio milites functos, quod ad ul- 
tionem imperatoris ultro procurrissent. » 

4. Suet., Calig.y 49; D. Cass., lix, 26. 

5. Seneca, Apokol., 14; Suet., Ciaud., 29; Tac, Agric, 4; etc. 

6. Suet., Ibid., 37. Cf. 29, 

Neminem vero ex scriptoribus vel litterarum professoribus 
referunt a Claudio vexatum fuisse, quanquam contumelise 
in eum proferrentur*, nisi quod Galiicum oratorem, qui 
principem in dicendo multum offenderat, in Tiberim pro- 
jici jussit*. 

Nero in clementia paulo diutius quam in ceteris virtu- 
tibus perstitit. Britannico fratre per venenum sublato, 
Agrippinaque atrociter interempta, moderationem tamen 
in reipubiicse administratione aliquandiu retinebat, ac pri- 
vatorum caedibus abstinebat ; imo, post perpetratum matri- 
cidium, clementiammajorem affectavit, virosque ac feminas 
nobiles, olim ab Agrippina in exsilium pulsos, patriae red- 
didit^ Quum summum imperium, Britannici injuria, inva- 
sisset, statim professus est, ut civium benevolentiam asse- 
queretur, se juxta Augusti prcnecepta imperaturum, nuUaque 
odia, nec ultionis cupidinem allaturum*. 

Quod poliicitus erat Nero praistitit ; neque ullam vel cle- 
mentiae vel comitatis exhibendse occasionem praetermisit*, 
Seneca et Burrho ad id eum impellentibus, ac lenitatis glo- 
riam praidicantibus, senatuque maximis laudibus concio- 
nes excipiente, quibus princeps juvenis se clementem fore 
promittebat*. Supra memoratum est legem majestatis tum 
primum sub Nerone revixisse, quum probrosi versus in 
imperatorem ab Antistio praetore facti essent, atque inter 
epulas recitati. Antistium, ob hujusmodi crimen delatum 
ad senatores, quidam censuerunt, praetura pulsum, more 
majorum necandum esse. At Poetus Thrasea, senatui pro- 
batissimus, necdum principi invisus, Neroneprius laudato, 



1. D. Cass., Lx, 29; Suct., Claud., 15 et 38. 

2. D. Cass., LX, 33. 

3. Id vero faciebat, ut Tacitus refert, « quo gravaret invidiam matris, eaque 
demola, auctam lenitatem suam testificaretur ». {Annal.i xiv, 12.) 

4. Suet., Nei^Oj 10; Tacit., AtiJial.y xiii, 4. 

5. Suet., loco cit. 

6. Suet., loco cil.; Tacit., Annal.^ xiii, 2, 10 et 11; D. Cass., lxi, 3. 
Cf. Senec, De Clem.^ i, 1 : « Scribere de clemenlia, Nero Caesar, institui, ut 
quodam modo speculi vice fungerer, et te tibi ostenderem perventurum ad vo- 
luptatem maximam omnium ; etc. ». 

ac pratore correpto, facile obtinuit ut ultimum supplicium 
arceretur, ac mitior sententia praevaleret. Multi etiam credi- 
derunt « haud perinde exitium Antistio, quam imperatori 
gloriam quaeri; ut condemnatus a senatu^ intercessione 
Iribunitia morti eximeretur ». Adeo neroniana^ ciementiae 
adhuc fideserat* ! 

Mox vero mansueti viri personam abjecit, atque in omne 
saevitiae genus se praecipitem dedit, ut nuUus posthac adhi- 
beretur a delectus aut modus interimendi quoscumque 
libuisset, quacumque de causa; statuit ut lege majestatis 
facta dictaque omnia, quibus modo delator non deesset, 
tenerentur^ ». 

Fabricius Veiento accusatus quod tcstamentum compo- 
suisset, ac contumeliae manifestus, Itaiia expulsus est*. 
Novius Priscus, propter Senecae amicitiam, Paconius, Cor- 
nutus philosophus, Helvidius Priscus, Thraseae gener, ac 
soceri libertatis imitator, Verginius rhctor, quia eloquen- 
tia, Musonius Rufus, quia praeceptis sapientia3 juvenes ad 
se allicerent, in exsilium fugati sunt*. Annaeus Lucanus, 
principi importunus, ul qui elegantius quam Nero versus 
facerct, atque imperatoris familiares famoso libello vexa- 
visset, recitationibus et causarum patrocinio prohibitus 
est; ac deinceps, pisoniana^ conjurationis signifer factus, 
mori jussus est\ Nero Senecam ipsum, inter fallacia ami- 
citiae signa odiosum^, quod juventutis suae educatorem, 
nunc vero flagitiorum quasi judicem et exprobratorem 
extimescebat, jam antea veneno frustrapetitum, tandem 
interfecit''. 

Rubellium Plautum, stoicum virum, indicto judicio tru- 

!. Tacit., Annal.y xiv, 48 et 49. Cf. xvi, 21. 

2. Suet., NerOj 32 et 37. Cf. Tacit., Annal., xv, 71, et passim. 

3. Tac, lOid.y xiv, 50. 

4. Tacit, Annaf.y xv, 71 ; xvi, 33; Histor.^ iv, 6; D. Cass., lxii, 27 et 29; 
S. Jer., Chron.f ad annum 68; Philostr., Vi(a Apollon.^ iv, 35; elc. 

5. Vifa Luc; Tac, Annal., xv, 70; elc 

6. Vide Suet., Nero^ 35; Tacit., Atinal.y xiv, 56. 

7. Seneca, antequam moreretur, librum emendavit qui, si incidisset in ma- 
nus principis, metus erat ne mullis vitaj discrimen faceret. 

cidavit, dubiae fidelitatis, apud imperatorem, suspectum^ 
ideo quod, assumplis philosophorum placitis, veterum Ro- 
manorum mores servaret*. « Ad postremum, Nero virtu- 
tem ipsam exscindere concupivit, interfecto Thrasea et 
Barea Sorano, olim ulrisque infensus, et accedentibus 
causis in Thraseam : quod de senatu egressus est, quum 
de Agrippina referretur* ; quodque Juvenalium ludicro 
parum exspectabilem operam prsebueral ; die quoque quo 
praetor Autistius, ob probra in Neronem, ad mortem dam- 
nabatur, mitiora censuit, obtinuitque ' ; et quum deum 
honores Poppseai decernerentur, sponte absens, funeri non 
interfuit. » Ea criminaCapitoEpriusqueMarcellusdelatores 
fovebant et augebant : Thraseam enim nunquam pro saiute 
principis sacra persolvere ; stoicosque istos semper tetri- 
cum vultum affectare. Baream Soranum praicipue oppres- 
sit cliens ejus Egnatius Celer, auro corruptus ut patronum 
suum accusaret, quamvis ipse stoicorum severitatem osten- 
taret*. 

Remissius tamen cum Montano actum est, probae juven- 
tutis et honesti ingenii viro, cui crimen erat contumeliose 
quaidam de Ca3sare scripsisse^; patris precibus redditus 
est^ idque tantummodo in Montanum decretum est, ut 
reipublicae honoribus arceretur^ 

Quum Nero plurimum potentia floreret, tum potissimum 
in eos saeviit quos civitatis hostes ac suos appellabat. Quando 
Soranum et Poetum Thraseam perdere in animo concepit, 
delectuni est isti facinori tempus quo Tiridates, Armeniae 



1. Tacit., AnnaL, xiv, 57-59. Cf. xiv, 22 : « Placila majonim (Plautus) 
colebat, habitii severo, casta et secreta domo. »> 

2. Cf. Annal.j xiv, 12. 

3. Ibid.^ XIV, 48. 

4. D. Cass., Lxii, 26; Tacit., AnnaL, xvi, 21 sqq.; Suet., Nero^ 37; Plut., 
Praec. ger. reip.y 13; Juven., i, 33 et Scholia ibid., iii, 116 : 

Stoicus occidit Baream, delator amicum, 
Discipulumque senex. 

5. Id esse verum Tacitus videtur negare. 

6. Tacit., AnnaLy xvi, 28, 29 et 33. 

regnum accepturus, Romam venit, ac frequentissima turba 
et ingenti ludorum apparatu urbs tota percrebuit, « ut ma- 
gnitudinem imperatoriam, quasi regio facinore, ca^de insi- 
gnium virorum ostentaret* », quos natalium splendor, 
amplae divitiae, eloquentiae cultus et doctrinse, magni nia- 
gistratus, dignos faciebant, in quos summa potestas ma- 
gnifice saeviret. 

Ubi vero res ei maie cesserunt^ et competilores in 
Gallia Hispaniaque surrexerunt, invidia vero crevit ex fru- 
menti caritate, ac coepit cerdonibus esse timendus^^ tunc 
patientissime maledicta et convicia tuiit, neque in ullos 
lenior factus est, quam qui principem dictis aut famosis 
carminibus incesserent. Palam eum contumeliis vehemen- 
lissime lacerabant ; hgec graece et latine passim in columnis 
proscribebantur : « Tres matricidae : Orestes, Nero, Alc- 
rnmn, » Puerulus expositus est cum ea tabula : « Non te 
enutrio, ne tu quoque matrem occidas! » Culeum statuae 
Neronis affixerunt, digni quippe qui, culeo insutus, parri- 
cidarum poenas solveret. Quum Gallos Julius Vindex ad 
arma vocavisset, adscriptum est parietibus (igallum can- 
tando Neronem excitasse », ac, per noctem, jurgia simu- 
lantes, vindicem poscebant. Quin ct carminibus eum pro- 
scindebant, his versibus multisque aliis in foro positis : 

Dum lendit citharam noster, dum cornua Parthus, 
Noster erit Paean, ille 'Exaxfi^AeTTj^. 

Neque horum auctores requiri passus est, ac forte deprehen- 
sos, vel incolumes dimisit, vel ab eis levissimam tantum 
poenam exegit. Isidorus cynicus ei conviciabatur, histrio 
atellanicus senatum ad populi romani ultionem vocabat ; 



1. Tacit., AnnaL, xvi, 23. Cf. Suet., NerOj 36 : « Stella crinita, quae summis 
poteslatibus exitium portendere vulgo putatur, per conlinuas noctes oriri cob- 
perat. Anxius (iXero) de ea re, ex Babilo astrologo didicit solere reges talia 
ostenla caede aliqua Uluslri expiare, atque a semet in capila procerum de- 
pellere. » 

2. Haec sunt verba Juvenalis d^ Domitiano, Sat.^ iv, 153. 

Nero satis habuit eos Italia submovere * . At \indictam in 
diem opportunum protrahebat^ intra se animo supplicia 
atrocissima parans, speransque fore ut totam urbem fundi- 
tus evertere, feras in piebem immitterc, ac senatores om- 
nes uno convivio necare posset*. Sed priusquam haec belle 
et mire instructa exsequeretur, ipse interemptus est. 

!. Suet., Nero^ 39 et 45; D. Cass., lxi, 16. 
2. Suef., Ibid., 43. 

IV 



De Flaviis. 

Nemo erat qui, quum in pessimi principis locum succe- 
deret, non a splendidis promissionibus honestisque factis 
potestatem ordiretur ^ Galba, omnium consensu, fuit vir 
tolerabilis, atque capax imperii^ nisi imperasset^ , Eos 
qui sub Nerone delationem acerbissime exercuerant poenis 
affecit, ac laesae majestatis crimine in exsilium actos revo- 
cavit *. Eisdem Otho bona reslituit, apud senatum benigne et 
clementer locutus est, ac multa populariter fecit*. Ipse 
Viteliius imperandi modestiam affectavit, sermone leni et 
placido usus est, procerum ac plebis benevolentiam captavit, 
atque Helvidii Prisci, novissime ab exsilio reducis, et contra 
principis sententiam in senatu dicentis, liberam vocem 
aequo animo toleravit*. 

Vespasianus, natura humanissimus, postquam Romam 
venit, se comiter erga omnes gessit, atque omnium fere 
gratiam sibi comparavit; ita prseteritarum inimicitiarum 
immemor, ut Vitelliifliiamhonestissime maritaret^ Eratveri 
patientissimus ; amicorum cavillationes, atque hostium, si 
qui erant, maledicta indulgenter ferebat; facetus ipse. 



1. Recle dicebat Montanus orator « optimum esse, post malum principem, 
diem primum. » (Tacit., Histor.^ iv, 42.) 

2. Ibid., I, 49. 

3. Zonar., Annal.^ xi, 14. Cf. Plut., Galba, 17. 

4. Plut., Otho, 1 et 3; Dio Cassius, lxiv, 8. — Idem vero Neronis statuas 
restitui passus est; imo, ut quidam tradidenmt, Neronis cognomen assurapsil. 
(Suet., Otho, 1.) 

5. Tac, Ibid., u, 91. Cf. D. Cass., lxv, 7. — Non diu in illa clementia 
perstitit. (Suet., Vitell.y 14.) 

6. D. Cass., Lxvr, 10; Suet., Vespas.^ 14 : « Offensarum et inimicitiarum 
minime memor et exsecutor, » 

urbange dicacitatis, et qiii scribentium contumelias joco 
retundere, quam poenis ulcisci mallet. Causidicorum 
figuras, ayMuiJ.xzx et obliqiia dicta, poetarumepigrammata 
argute repungebat^ Maternus tragicus, iu suo Catone^ 
versus recitaverat qui Vespasianum perstringere vide- 
bantur^; nihil tamen inde damni cepit. Si verofamosos de 
se libellos in vulgus spargi, velparietibus apponi audivisset, 
ipse, sine ira et offensione, sed civili animo et benigno, 
aiia proscribebat^ quibus de suis actis ad populum refe- 
rebat, ac ostendebat qu^intum utilitatis ex principatu 
respublica accepisset^ Denique omnes fere in co consen- 
tiebant : nulium fuisse romanum principem, sub quo 
loquendi vel scribendi amplior libertas facta essel*. 

Quid est ergo cur Vespasianus, quum is esset quem 
diximus, philosophos omnes, prseter Musonium, Italia 
pepulerit? Quanquam res subobscura est attamen haud 
temere arbitror, Suetonio quidem et Dione Cassio aucto- 
ribus, principem eo modo adductum esse ut sapientise pro- 
fessores ejiceret. 

Post Neroncm eversum, quidam ex stoico grege spera- 
verant fore ut antiquus reipublicae status restitueretur. 
Quando igitur Vespasianus, Vitellio ab antonianis copiis 
devicto, ex Oriente in Italiam regressus est, Romae stoicos^ 
nonnullosque ex primoribus civitatis qui stoicorum os 
nomenque sumebant, mussitantes reperit, strepentes inter 
se, multa in principem occulto deblaterantes. Mox auda- 
ciores ad arrogantiam, Vespasiani lenitate, facti, eum 
palam maledictis insequi, et, specie philosophiae, in princi- 
patum invehi, jus imperii imminuere, turbare plebem^ 
atque animos in variam sententiam distrahere. Cynicae 
secta3 professores, stoicis affines, more canum, principem 

1. Dialog. Orat., 8; Suet., Vespas.y 13 et 22; Anr. Victor, Epitome^ 9. 

2. Vide siipra, Parte I^, § l^. 

3. Dio Cassius, lxvi, 11. Cf. Aur. Vict., Cxsares^ 9 : « Flectere potius ma- 
luit quam excrucialos delere. » 

4. Suet., Vesp.^ 15; A. Victor, loco cit.; Tacit., Hist., ly, 42; Dial. Ora- 
tor., 17; etc. 

allatrabant, ac Diogenes in theatnim \eniebat hominum 
frequentia refertum, convicia in eos evomens. 

Quod vero multo gravius erat, viri honestissimi ac pro- 
batissimi, multum apud civitatem valentes auctoritate, 
quosque Neronis invidia sanctiores fecerat, Vespasianum 
importuna temeritate consectabantur. Hostilius quidam 
unius potestatem, ut reipublica) nocivam, impugnabat, ac 
recepto rerum statui haud convenientia disserebat. Deme- 
trius quoque principi non assurgebat, ac transeuntem 
salutare dedignabatur. Priscus Helvidius, Vespasianum 
Romam regressum e Syria privato tantum nomine vocavit, 
quasi eum negaret esse imperatorem, atque illius potestati 
non pareret. Is a pueritia in stoica disciplina versatus, ma- 
gnanimoque spiritu, at qui famse appetentior esse vide- 
retur*. Thrasese soceri loquendi libertatem semulabatur, 
parum opportune, quum Vespasianus longeNeroniabsimilis 
esset ; neque Thrasea in Neronem quidquam contumeliose 
dixerat vel egerat, sed principis facinora et flagitia tantum 
probarc noluerat; at Helvidius Vespasiano debitos honores 
denegabat, ac, quamvis prsetor esset, in suis edictis nullam 
de imperatore mentionem habebat, concitabatque plebem. 
Imo Vespasianum in senatu altercationibus insolentissimis 
adoriebatur, ita ut ille quondam e curia confusus exiret, 
ac diceret : a Aut mihi meus fiiius successor erit in impe- 
rium, autnemo*. » 

Haec quidem Dio ac Suetonius. Qux si vera sunt % Vespa- 
sianus, quamvis adversus injurias patiens esset, omnesquc 
moderate tractaret, non potuit tamen ut hostes pubUcos 
non habere Heividium ceterosque ejus arrogantia) imita- 
tores, qui se turbulentos ac novarum rerum fautores profi- 
tebantur. Mucianus prajterea, qui principi fortissimus in 
capiendo imperio adjutor fuerat, ejus animum a philosophis 

1. Cf. Tacit., Ilistor.^ iv, 6. 

2. Suet., Vesp., 15. 

3. Jd vero nos in siispicioneni inducit ea non plane esse vera, quod Tacilus, 
non facliosam contumaciam, sed tantummodo paulo immodesliorem libertatem 
in Helvidio reprehendit. 

alienabat : quippe id geniis hominum superbia intumescere, 
cuilibet essc incommodos, et quidquid cst reliquorum 
hominum aspernari; ubi unusquivis, vel e turba fullonum, 
barbam promisit, graecoque pallio indutus est, slatim se 
Socratem alterum esse credit, atque grandiores spiritus 
sumit; si quis est dives, hunc raptorem; si pauper, ser- 
viiem ; si formosus, libidinosum appellant. 

His igilur permotus Vespasianus, Diogenem, unum e 
sordidis cynicis, contra se clamitantem virgis cecidit, 
Heramque capite truncavit. Demetrium et Hostiiium in 
insulas deportavit, ac Demetrio nondum post damnationem 
a conviciando quiescenti, dixit : « Nihii quidem omittis, 
ut ego te occidam ; ego vero non committam ut canem 
conficiam latiantem. » Priscum Helvidium prius relega- 
tum, ac postea etiam interfici jussum, a magni sestimavit 
servare, missis qui percussores revocarent; et servasset, 
nisi jam periisse falso nuntiatum esset*. » 

Suetonius de Tito novum quiddam atque antea inaudi- 
tum memorat. Post Neronis excidium, multi accusare 
aggressi sunt delatores, qui mte7' adversa temporum 
crant^ , Helvidius Priscus, in primis, ubi ex exsilio rediit, 
Eprium Marcellum, Thrasese accusatorem, occisionis detu- 
lit, ac Musonius Rufus aciionem apud senatores in Celerem 
inchoavit, a quo Barea Soranus proditus erat^ At Vespa- 
sianus hujusmodi accusationes compescuit, ne odia inva- 
lescerent, monuitque sermone benigno « de abolendo dolore 
iraque, et priorum temporum necessitatibus* ». Delationis 
quidem lucrosa ct sanguinans eloquentia^ desiit, at ipsi 
delatores pocnis immunes abierunt. nia3 vero veteres inimi- 
citia3 sub Tito renovatae sunt, neque is impedivit quomi- 



i. Siiet., Vesp., 13 et lo; D. Cass., lxvi, 12, 13 et 15. Cf. Epictet., Dis- 
sert., I, II, 19 et 20. 

2. Sueton., Tilus^ 8. 

3. Tacit., Uislor., iv, 6 et 10. 

4. Tacit, Ibid.y iv, 44. 

5. Dial Orat., 12. 

nus accusatores punirentur, Multos ex illis « in foro 
flagellis ac fustibus ca^sos, ac no\issime traductos per 
amphitheatri arenam, partim subjici in servos, ac venirc 
imperavit, partim in asperrima insularum invehi^ » 

Domitianus, sub prima dominationis initia, eo usque se 
a csedibus abhorrere professus est, ut parum abfuerit quin 
ediceret ne ipsi boves immolarentur ; inter amicos dicere 
soiitus : « Qui delatores non castigat, irritat. » At proti- 
nus furor accusandi rursum exarsit. Per multos annos, 
nullus fere dies a capitali sententia cessavit ; quisquis 
paulo licentius scribebat aut loquebatur in judicium cor- 
reptus est a Palfurio Sura, ab Armiilato, a Latino archi- 
mimo, principi familiaribus, atque a Publio Certo, Regulo, 
Massa Bsebio, MetioCaro% Catulioque illo Marcellino qui, 
c( luminibus orbatus, ingenio sa3vo mala caecitatis addide- 
rat ; non verebatur, non erubescebat, non miserebatur ; 
quo saepius a Domitiano, non secus ac tela, quae et ipsa 
caica et improvida feruntur, in optimum quemque contor- 
quebatur^ » 

Domitiano nuUus, apud Romanos, tyrannus atrocior fuit. 
Non plures quidem homines quam Tiberius vel Caligula 
inique occidit; at crudelitas ejus nescio quid ignavi, fla- 
gitiosi sordidique afifectavit. Non vultum illum modestum, 
os verecundum, ac ruborem « quo se contra pudorem mu- 
niebat* » tolerabant, neque in deos simulatam pietatem, 
quasi participes iinmanitatis immortales ipsos adhiberet. 
Hunc invidia, hunc avaritia, hunc praesertim omnium metus 
ssevum fecit ; adeo pavidus et anxius, ut minimis quidem 
suspicionibus cominoveretur, vinctos etiam, eorum recep- 



i. Sueton., TituSy 8. 

2. Plin., Epist.y i, 5; vi, 2; vr, 33; x, 13; Tacit., Agric^ 45; Schol. ad 
Juven., I, 33: iv, 53 sqq. 

3. Piin., Epist.y iv, 22. Cf. Juven., iv, U6 sqq. 

4. Tacit., Agric^ 45; Suet., Domit.^ 18 : « Fuit vullu modesto niborisque 
pleno... Commendari se verecundia oris adeo sentiebat, ut apud senatum sic 
quondani jactaverit : « Usque adhuc certe animum meum probastis et vuUum. » 
Cf. Plin., Paneg. Traj., 48. 

tis in manum catenis, audiret^ atque intra a^des palatinas, 
vei domum albanam abstrusus degeret; iilam « immanis- 
sima belluaplurimo terrore munierat, quum, velut quodam 
specu inclusa, nunc propinquorum sanguinem lamberet, 
nunc se ad clarissimorum civium strages caDdesque profer- 
ret, Obversabantur foribus horror et mina^, et par metus 
admissis et exclusis. Ad haec, ipse occursu quoque visuque 
terribilis, superbia in fronte, ira in oculis^ femineus pal- 
lor in corpore, in ore impudentia multo rubore sufTusa. 
Non adire quisquam, non alloqui audebat tenebras semper 
secretumque captantem, nec unquam ex solitudine sua 
prodeuntem, nisi ut solitudinem faceret*. » 

Nero saltem, dum sternebat proceres, plebeculse gratus 
erat et acceptus ; neque Tiberius invidia meriti vel pecu- 
niae aviditate^ cives abstulit, sedspecie boni publici abusus, 
ac Sejani dolis exacerbatus. Domitianus autem, callida et 
inopinata ssevitia*, quemque honestissimum aggressus est. 
Nunquam tanta consternatio animorum fuit, quum pavens 
ac moDsta esset civitas, atque absentes etiam et inauditi ad 
mortem vel ad exsilium damnarentur, quumque coUoquia 
privata observarentur a speculatoribus*, ac Corellius qui- 
dam, Plinii Secundi amicus, uxorem ipsam dimitteret e 
cubiculo, inspectaretque parietes, si quando cum familia- 
ribus suis sermones securos volebat conferre^ Tum timere 
et periclitari tota vita fuit innocentium ; tum periculosum 
erat quidquam in scriptis librisve edidisse, nisi foedis Domi- 
tiani laudibus conspergeretur. 

Nihil vero minus ferendum videbatur, quam quod Domi- 
tianus immanissimam suam ssevitiam colore quodam hu- 



\. Suet., t)omii.^ 14; Plin., Paneg. TraJ., 82. 

2. Paneg. Traj., 48. Cf. 49. 

3. P. Orosiiis, Hist., vii, 10. 

4. Suet., Domit., 11 : « Aclorem summarum pritlie quam crucifigeret, in cu- 
biculum vocavit, assidere in toro juxla coegit, securum hilaremque dimisit. » 

5. Plin., Epist.^ iv, 11 ; viii, 14; etc. ; Paneg. Traj., 44; 45; 95, et passim; 
Dio Cass., Lxvii, 3 et 12; Juven., iv, 37; 150 sqq. ; elc. 

6. V\in., Epist., i, 12. 

manitatis ac modestiae praetexeret, iiec ullum hominem 
ultimo supplicio afficeret, quin prius de sua clementia dis- 
seruisset, et questus esset de misera sui ipsius conditione, 
ut qui, coactus necessitate, poenas repuguans invitusque 
exigeret. Domitiani carnificinae subministri ad senatum, 
tanquam impietatis reos, nonnullos adduxerant, qui nescio 
quid contumeliae adve^^sus majestatem principis admi- 
sissent ; imperator vero patrum concilio adstitit, ac prae- 
fatus « se iila die experturum quam senatui carus esset », 
sic obtinuit ut capite damnarentur. Dein, quasi ab atro- 
cissima poena, prae nimia sua mansuetudine, abhorreret, 
ac nihil a se longius abesset quam crudelitas, intercessit 
ut lenior fieret sententia, hisque verbis concludendo ora- 
tionem absolvit : « Permittite, Patres conscripti, a pietate 
vestra impetrari, quod scio me difficulter impetraturum, 
ut damnatis liberum mortis arbitrium indulgeatis. Nam et 
parcetis oculis vestris, et intelligent me omnes senatui in- 
terfuisse^ » 

Patres in curiam vocabantur, ut stultissimas accusa- 
tiones audirent. Satis erat « a quolibet accusatore quale- 
cumque factum dictumque objectari* ». Quidam impietatis 
rei facti sunt, propter eam causam quod Caesaris gladia- 
tores odissent, ac offendissent numen Domitiani, cujus 
pugiles non venerarentur. JElius Lamia, ob veteres jocos, a 
delatoribus correptus est. Sallustio Lucullo, Britanniae 
legato, capitale crimen illatum est, quod lanceas ex sup 
nomine luculleas appeliari tulisset ; Metio Pomposiano, 
quem rerum potiturum apud vulgus fides erat, quod ducum 
couciones, ex Livio depromptas, circumferret, ac depic- 
tum terrarum orbem^ in cubiculi parietibus, haberet. 

Quid libertatis scribentibus superesse poterat? Attamen 
Martialem dixisse non puduit : 

Sub quo libertas principe taata f uit * ? 

1. Plin., Epist.f I, U. 

2. Ibid., 12. Cf. Plin., Epist., vni, 14; Paneg. TraJ.^ passim. 

3. Mart., v, 19. 

7 

lis quidem maxima quoquo modo adulandi licentia fuit 
poetis, pecunia Domitiani ac benevolentia donalis, oiiva et 
quercu cinctis in agone capitolino ludisque albanensibus, 
quibus labor unus erat Dacici et Germanici^ triumphos 
falsoslaudasse, Caesaris aedificia, spectacula, leones, epulas, 
Earinos quoque celebrasse*. 

Multis coeptum est consilium, ut suumingenium in umbra 
sepelirent. Loquendi audiendique non tutum erat commer- 
cium, quum a delatoribus recitationes, circulorum collo- 
quia, sermones amicorum captarentur. Senatus erat trepi- 
dus et elinguis^ nemo in curia « hiscere audebat, praeter 
miseros iilos qui primi interrogabantur ; ceteri defixi et 
attoniti, ipsam illam mutam ac sedentariam assentiendi ne- 
cessitatem, quo cum dolore animi, quo cum tolius corporis 
horrore, perpetiebantur*! » Ne forense quidem patroci- 
nium exsperspericulifuit; Plinius, causam apud centum- 
viros agens, atque a Regulo delatore laccessitus, difficulter 
evasit*. Non jam dicendi magistris copia supererat ut, pro 
more, tyrannos in schoiis inseclarentur, quasi dicta in 
Phalaridem de Domitiano intelligi deberent ; Maternus enim 
sophista occisus est, quod, inter declamandum, tyrannis 
maledixisset^ Domitianus interfecit Helvidium filium, qui 
Domitiani divortium, in scenica fabula, sub Paridis et 
OEnones personis significasse videretur ; item Hermogenem 
Tharsensem, quia, in historiis ab ipso conscriptis, quaedam 
principem forte attingerent*. 

At ipsum libere scribendi periculum quasdam illecebras 

1. Nam ea cognomina Domitianns sibi adscripserat. 

2. Statiiis et iMarlial., passim; Sil. Italic, Pun.^ iii, 606 sqq. ; Quint., x, 
1, 91 ; IV, PraBf. ; Josephns,Ft7fl, 16; etc. Cf. Plin., Paneg. Trajani^ 54 ; « Quis 
jam lociis roisero) aduiationis manebat ignarus, qnum laudes imperatorum lu- 
dis etiam et commissionibus celebrarentur! » 

3. Plin., Paneg. Traj., 76. Cf. Epist., viii, 14. 

4. Epist., I, 5. Cf. III, U; Pan. Traj., 95. 

5. D. Cass., Lxvii, 12. Cf. Plin., Paneg. TraJ,, 47 : « Quem honorem di- 
cendi magislris habes ! Ut sub le spiritum receperunt studia qux priorum tem- 
porum immanilas cxsiliis puniebat! » 

6. Suet., Domit.j 10. — Servi litlerarii, qui eas historias litteris manda- 
verant, cruci affixi sunt. 

habebat, ac reperti sunt qui conviciis in principem eo 
minus abstinuerint, quo magis constaret Domitianum vel 
minimos de se jocos molestissime ferre. Se staturaprocera, 
grandibus oculis commendari credebat, suam pulchritu- 
dinem inepte venditans, eumque Homeri locum subinde 
jactans : 



Ou^ ^P^iGt; olo; xdyu) xaTvdi; te jieyai; ts i ; 



Quum vero postea calvitio factus deformis, libellum 
tamen De Cura capillomm edidisset, facetiis dedit occa- 
sionem muitorum qui, ut eum excruciarent, calvos in suis 
scrmonibus carminibusque per ludibrium lacessebant*. 
Ridiculumedictumpromuigaverat, quo vinearum maximam 
partem excidendas vel exstirpandas esse pra)scripserat. 
Statim vero libelli per urbem cum grsecis versibus sparsi 
sunt, quorum sensus erat : cc Quamvis me ad radicem exter- 
mines, satis tamen uvarum feram, ut te, Caesar, conspergam 
mactandum*; » hisque minis perterritus, suum de vineis 
edictum exsequi non ausus est. 

Sed acerbissimae Domitiano cum phiiosophis inimicitise 
fuerunt, atque infestissimis utrinque animis atrociter pu- 
gnatum est. Ipse Tacitus non infitiatur quin stoici se arro- 
gantius gererent, atque inani libertatis jactatione famam ac 
mortem provocarent; id vero pra^cipue in Agricola socero 
laudat, quod, omisso fastu verborum et superbia, modera- 
tionem et prudentiam prae se tulerit, temperamentumque 
adhibuerit inter abruptam contumaciam et deforme obse- 
quium^ viam securam, honestam tamen, secutus : a Sciant, 
inquit, quibus est moris ilhcita mirari, posse etiam sub 
malis principibus magnos viros esse, obsequiumque ac 
modestiam, si industriaac vigor adsint, eo laudis excedere. 



t. Homer., Uias^ xxi, 103. 

2. Suet., Domit.j 18. 

3. Suet., Ibid., 14. 

quo plerique per abrupta^ sed in nullum reipublicse usum, 
ambitiosamorte inclaruerunt*. » 

Inter eos stoicos qui sanctissima apud sectam nomina 
Thraseae et Helvidii Prisci pio cultu venerabantur, nonnulli 
consuetudine eorum quondam usi erant. Arulenus Rusticus, 
vir immodici animi, acerrimus ad subeunda pericula, 
nimiusque forsan in quserenda gloria, Thraseae adfuit deli- 
beranti cum amicis an senatum, majestatis reus factus, 
adiret, obtuUtque se sententiae senatorum intercessurum; 
nam tunc plebis tribunus erat. At Pcetus Thrasea, laudata 
quidem juvenis virtute, eum dehortatus est ne intercederet, 
quippe nihil reo profuturus esset, sibi ipsi ingens vitae dis- 
crimen gratis faceretS 

Quum prope urbem antonianae ac flavianae copise in eo 
essent ut cum vitellianis manus consererent, delectus est a 
senatu Arulenus, qui tunc praetor esset, ut exercitus ad 
concordiam mitigaret, pacemque suaderet. At extremis 
pericuiis obversatus est, comitibus passim disjectis, uno ex 
lictoribus interfecto, ipsoque praetore vulnerato*. Sub 
Flaviis, magnam Rusticus animi et linguae libertatem osten- 
tavit ; adeo ut, quum phiiosophum audiret, litteras princi- 
pis interea acceptas non prius aperiret, quam philosophus 
dicendi finem fecisset*; quod muitis paulo arrogantius 
factum visum est. 

Domitiano praecipue incommodus fuit, quia e(filo70(fel^ . At 
philosophari tunc erat egisse quidquid delatoribus ac 
Caesaris adulatoribus dispUcuisset : ut, si quis sacrificiis 
pro salute Domitiani non interesset, si conspectum ejus li- 
menque vitaret, si os severum haberet ac frontem censo- 

1. Agricola^ 42. Cf. Annal.^ iv, 20; Dial. Orat., 41. — Jam antea Se- 
neca philosophus eos objurgaverat viros stoicos, quibiis immodesta loquendi 
libertas periculi causa fuit, ac Lucilium suum monuerat, ut, non aliter quam in 
navigando procellam, potentium iram declinaret. [Ep. ad Lucil.f 14 et 103; 
De Otio Sap., 3.) 

2. Tacit., Annal.f xvi, 26. 

3. Tacit., Hist., iir, 80. 

4. Plut., De Curiositatey 15. 

5. D. Cassius, lxvii, 13. 

riam, si priscos mores vel antiquam Quiritum libertatem 
importunius commemoraret. Illud vero maximum Aruleno 
crimen erat quod Poetum Thraseam Ilelvidiumque palam 
coUaudaret, eosque venerabiles viros appellaret, imolibrum 
edidisset quo,modo oratorio, Thrasese dicta gestaque des- 
cripserat. Id causa fuit cur accusatores Arulenum impie- 
tatis traducerent, ac sententiam mortis ex senatoribus per- 
territis expromerent, libro quoque Rustici, Roma) et per 
provincias, exusto^ 

Herennium Senecionem simili crimine corripuit Metius 
Carus ; nam de vita Helvidii Prisci libros Senecio compo- 
suerat. Pro defensione dixit se id fecisse rogatum aFannia, 
Helvidii uxore; quam etiam Metius majestatis poposcit. 
Illa, ut erat yera Thraseae filia, Metio minaciter interroganti 
non timiditate muliebri respondit, neque negavit se scrip- 
turo vitam Helvidii Senecioni commentarios porrexisse. 
Eam tamen interficere non ausi sunt; sed, publicatis ejus 
bonis, in exsilium acta est. Herennium poenis ultimis 
affecerunt, librosque, propter a necessitatem et metum 
temporum », senatus consulto aboleverunt^ 

Aruleno et Senecione occisis% Domitianus quidquid phi- 
losophise nomen aut mores assumebat acriter exagitavit. 
Plures, ob stoicae disciplinae professionem, supplicio ne- 
cavit ; alios relegavit, vel urbe et Italia per edictum sub- 
movit*. Nonne Vespasiani patris ante oculos exemplum ha- 
bebat, qui philosophos extruserat, ac nihilominus mode- 
rati viri famam laudemque adeptus erat? Artemidorum 
igitur, Mauricum, Metium Modestum, Plinio Secundo 
amicitia conjunctissimos, Calenum, Telesinum^, qui sub 



1. Tac, Agric, 2 et 45; Sueton., Domit., 10; Plin., Epist., i, 5; iii, 11; 
D. Cass., loco cit, 

2. Tacit. et Dio Cass., lociscit.; Plin., locis cit. et Epist., vii, 19. Cf. Ibid., 
IV, 7 ; VII, 33. 

3. Si Suetonio credas, ex Aruleni crimine Domitianus occasionem sumpsit 
philosophos omnes urbe expellendi. {Domit.^ 10.) 

4. Suet. et D. Cass., locis cit. 

5. Ex Philostrati testimonio parum certo {Vita Apoll., vn, U), Telesinus 

Nerone consulatum gesserat, Epictetum ac Dionem Chryso- 
stomum Roma ejecit. Neque feminis illustribus, Arriae et 
Gratillae pepercit. Multi philosophi adeo expaverunt ut, 
habitumutato, librisque suis deletis,in extremam Galliam, 
aut in Getarum flnes aufugerent^ 

Pauci vero fuerunt sectaj stoicse pene desertores, qui 
temporum infelicitati parere, tyrannique scelera consensu 
vel silentio approbare quam exsulare potius habuerunt*; 
philosopho Deciano Martialis miram prudentiam, per irri- 
sionem, gratulatus est, quodque Thrasea) et Catonis placita 
sic sequeretur, incolumis tamen ut esse vellet, nec strictos 
in gladios nudo pectore incurreret^ ! 

Phiiosophorum ejectio bonis omnibus indignationem 
movit, atqueipse Tacitus, quanquam, ut supradixi, stoico- 
rum pervicaciam vituperabat, tamen, paucis post annis, 
quum jam sub Trajano secure loqui liceret, vehementer 
invectus est in principem immanem, qui sapientiae doc- 
tores expulisset, iie qiiid usquam honestum occurreret^ . 
Quid enim tristius, in humanis consiliis, esse potest, quam 
homines probos propter nomen suum vel opiniones pro- 
scribi? Rebus quoque veris fabulse deinceps additse sunt de 
philosophorum Domitiauique inimicitiis, idque praesertim 
relatum est : ApoUonium scilicet Thyana^um, quum Ephesi 
apud populum concionaretur, ea ipsa hora qua Domitianus 
a Stephano ceterisque conjuratis pugione occisus est, ut 



edicto volens cessit, « exsulare potius ut philosophus, quam ut consularis Roiiia& 
remanere satius habens ». 

1. Tacit., Agric.j 45; Philostr., Sophistx^ i, 7; VHa ApolLy loco. cit. et 
VIII, 7; Dio Chrysost., Oration., xiii; Plinius, Epist., i, 5; iii, U; Paneg, 
TraJ.j 47; Lucian., Peregr., 18; S. Jer., Chron.j ad annos 89 et 93; SuU 
picia, Sat.j 37 : 

Studia et sapiens hominum nomenque genusque, 
Omnia abire foras, atque urbc excedere jussit. 

2. Philostr., Vita Apoll., vii, 4, 

3. Epigramm.j i, 9. 
4 Agricolay 2, 

postea certo compertuai, repente constitisse, atque oculis 
ad Italiam conversis, exclamavisse : cc Macte, Stephane! 

Bene, Stepliane! Tyrannum percussisti sauciasti 

interfecisli* ! » 

1. Philostr., Vita ApolL^ vui, 26; Zonar., Annal., xi, 19. Cf. id quod Phi 
lostratus in Vita Apollonii, iv, 44, ingeniose magis quam vere nairat. 

§ V 

De Antoninis ac prsecipue Hadriano 

Suetonius meinoriaB prodidit, in ultimo Cxsarum arti- 
culo, Domitianum excogitasse, per somnia, se post cervicem 
aureum gerere gibbum, indeque portendisse meliores post 
se futuros esse imperatores, ac feliciorem fore reipublicae 
statum, « sicut sane bre\?i e\'enit, abstinentia et modera- 
tione insequentium principum* ». jEtatem enim aggre- 
dimur longa pace animoruminsignem, qua^ vix scriptorum 
calamitates edisserenti quidquam dicendum relinquat. 

Ubi primum Domitianus concidit, ac summa rerum Nervae 
moxque Trajani in manus venit, omnia studia paulo libe- 
riora, « quae priorum temporum immanitas exsiliis puniebat, 
spiritum, et sanguinem, et patriam receperunt* ». Ex- 
stincta quadruplatorum delatione, exsules in civitatem ac 
bona sua restituti sunt% Nervaque jurejurando affirmavit 
se nunquam uUum e senatoribus in causam majestatis de- 
laturum*. Neque plerisque satis fuisset, diutina servitute 
fractis et contusis, libertatem recuperasse, nisi etiam dede- 
coram libertatis intemperantiam ostentassent, ac defunc- 
tum tyrannum, modo pene adoratum, omni conviciorum 
genere lacerassent. Multi enim ex iis etiam qui maxime Do- 
mitiani crudelitatis fautores fuerant, simui atque eum esse 
interemptum rumor per urbem increbuit, in curiam con- 
currentes, assurgentesque in mortuum principem, scalas ad 
publica monumenta apponi, et imagines ejus detrahi con- 



1. DomitianuSt ult. 

2. Plin., Paneg. Trajani, 47. 

3. Paulus Oros., Hist., vu, 11. Cf. Zonar., AnnaL^xi, 20; etc. 

4. Dio Cass., Lxvni, 2. Cf. lxviii, 5. 

fringique jussenint^ « Juvabat illidere solo superbissimos 
vultus, instare ferro, ssevire securibus, ut si singulos ictus 
sanguis dolorque sequeretur; nemo fuit tam temperans 
gaudii, quin instar ultionis videretur cernere laceros artus, 
truncata membra, truces horrendasque imagines abjectas, 
excoctasque jflammis*. » 

li vero quibus spiritus excelsiores erant, quique ea 
turpia, viro indigna, aspernabantur, passim in senatu^ 
clamoribus incompositis, magnoque verborum strepitu, 
quisque parentem oppressum aut amicum vindicantes, de- 
latores accusabant, his tamen intactis quos opes, loquendi 
facultas, magna chentela, accepti honores a periculo defen- 
debant*. At multi ex minoribus delatoribus in naves exar- 
matas rapti sunt, ac jfluctibus permissi, ut si cui eorum 
procella) pepercissent, is in saxa et Httora inhospitalia 
pulsus, ibi duram vitam degeret*. PUnius Secundus libros 
de Ultione Helvidii filii composuit, orationibus recollectis 
et editis, quas de ea re apud senatum habuerat ; ahisque 
studium fuit ut occisos relegatosve scriptis vindicarent, 
aut Domitiani ceterorumque malorum principum memo- 
riam urgerent, atque prseterita pericula, securitate jam 
recepta, tute retractarent^ 

Postquam Domitianus, sub umbra servandae auctoritatis, 
tot et tanta facinora commiserat, intellexit Trajanus nihil 
fore mehus, ac si cc augeret faciiitatem imperii, et res ohm 
dissociabiles, principatum ac libertatem » conciliaret^ 
Attamen in vere sediliosos non moUior fuit, et plures 
qui in se conspirassent, ad senatum detulit puniendos''. 



1. Suet., loco cit. 

2. Panegyr. Trajani^ 52. 

3. Plinius, Epist.y ix, 13 : « Primis diebus redditaB libertatis, pro se quisque 
inimicos suos, duntaxat minores^ postulaverant simul et oppresserant. » 

4. Paneg. Traj.^ 34. Cf. 35 : « Juvabat prospectare stalim a portu sparsa 
navigia, et agere principi gratias, qui ultionem hominuui terrarumque diis 
maris commendasset. » 

5. Ibid.^ 53; Epist., v, 5. 

6. Tacit., Agricola, 3. Cf. Plin., £pw^., vni, 14; Paneg, Traj., 78. 

7. Dio Cassius, lxviii, 18. 

At Yerba et scripta neglexit, et quorumdam jocis punctus, 
istud nihili fecit. Natura lenissimus, bene affectatus erga 
omnes, nulli formidabilis, amari se magis quam metui 
gavisus, ipse neminem timebat^ Cuilibet sentiendi quae 
vellet, et qua^ sentiret dicendi copia erat : « Nunc liberius, 
ait Plinius, ideoque etiam libentius scribitur* ; » ipseque 
Martialis, quanquam immodicus Domitiani adulator fuerat, 
fatebatur tamen scribendi libertatem, olim pene amissam, 
a Nerva et Trajano instauratam esse : 

Licet toto nunc Helicone frui; 
LoTngi terga dedere metus^. 

Quis unquam Tacitus, Suetonius, Juvenalisve sub Domi- 
tiano esse potuisset? Quis libero animo, ac sincera fide, 
bella civilia, quibus Flavii principes ad imperium evecti 
erant, conscripsisset * ? 

Hanc placabilem ac lenissimam reipublicae adminis- 
trandserationem adhibuerunt ii optimiprincipes,quoSi4n^o- 
ninos appellare consuevimus. Antoninus Pius, vir pronis- 
simus ad indulgentias^ , usque eo mitis fuit, ut quum, ob 
inopiam frumenti, lapidibus a plebecuia peteretur, maluerit 
iratos placare, quam gladio seditiosos plectere ; quumque 
quidam homines causa majestatis ad supplicium posceren- 
tur, qusestionem compresserit, negaveritque a poenis im- 
perium sibi esse auspicandum^ 

1. D. Cass., Lxviii, 6 et7; Aur. Victor, Caesares, 13. 

2. Epist.yiu^ 18; Tacil., Hist., i, 1. 

3. Epigramm., xii, 6. Cf. x, 72 : 

Frustra Blancliliic venilis ad me, 
Attritis miserabiles labellis, 
Dicturus Dominum Deumque non sum : 
Jam non est locus hac ia urbe vobis; etc. 

4. Scholia ad Juven.^ ii, 99. 

5. Capitol., Anton. Pius^ 10 : « Quum Marcus (Aurelius) raortuum educa- 
torem suum fleret, vocareturque ab aulicis ministris ab obstentatione pietatis, 
ipse (Antoninus) dixit : « Permillite illi ut homo sit; neque enim vel philoso- 
phia, vel imperinm tollit affectus. » 

6. Aur. Victor, Epitome^ 15; Zonar., Ann.^ xii, 1. Cf. Capit., Anton, 
PiuSj 1. 

Marcus Aurelius rursum, cavillationibus perstrictus, 
quia stoicaj disciplinae, plus quam imperatori concessum, 
sese tradiderat, atque in scena ipsa a Marullo mimographo 
gravissime lacessitus, injuriam impune accepit* ; reprehen- 
sus est etiam ab amicis quod in suos hostes facilior esset, 
atque auctoritatem in^contemptum adduceret ; Marcus vero 
respondebat « non quidquam esse quod imperatorem roma- 
num melius commendet quam clementiam ; hanc Csesarem 
deum fecisse ; hanc Augustum consecrasse * ^) . 

In eo felicissimo quinque bonorum imperatoimm, ut 
dicunt, saiculo, solus omnium Hadrianus aliquid moles- 
tiae philologis hominibus attulisse interdum videtur. Ferunt 
enim sophistas ac grammaticse philosophiaeque doctores ab 
Hadriano vexatos esse. Quum enim se nihil ignorare profi- 
teretur, et cujusvis arte aliqua jflorentis pravus esset atque 
invidus obtrectator, nonnuilos dignitate amovit, vel quoquo 
modo perdidit, ne ipse cuiquam impar esse videretur. 
Dionysium Milesium , celeberrimum rhetorem , ac Favo- 
rinum Areiatensem plurimum exagitavit, ipsis discipulos 
subtraxit, eorumque loco sophistas minime pares suppo- 
suit, Heliodorum prsesertim, cui Dionysius : cde Hadrianus 
honoribus, te divitiis donare potest, non eloquentia; » 
eumdem vero Heliodorum, postea invisum factum, impe- 
rator libellis famosis lacessivit'. 

Absit tamen ut atrociora fuisse credamus ea Hadriani 
psedagogorumque jurgia^ inter se non de republica, sed de 
antiquitatibus romanis vel grammatica dissidentium. Favo- 
rinus quidem id mirandum in vita sua esse gloriabatur, 
quod cum principe Hadriano controversiam habuerat^ 
ac tamen vitae discrimen effugerat, amicisque dicebat : 
c( Grave est cum homine triginta legiones habente dissen- 
tire* ! » At Favorinus, ut erat Galius ac paulo sui jactan- 

c 

1. Capit., Anton, Philos., 8, 12, 22 et 29. 

2. Vulc. Gallicanus, Avid. Cass.y 8 et 11. Cf. Ibid.y 12 et 13; Capit., Ant. 
PhiL, 12et24; etc. 

3. D. Cass., Lxii, 3; Philostr., Vitae Sophist.yi^ 8; Spart., Hadrian.,, 15. 

4. Philostr. et Spart., locis cit. 

tior, se in magno periculo fuisse animo conceperat. Non 
est sane dubium quin Hadrianus, homo versatilis ac mul- 
tiplex, c( severus, Isetus, comis, gravis, lascivus, tenax, 
1 iberalis, simulator, verus, saevus, clemens, et semper in 
omnibus varius* », ssepe dicendi magistris, philosophis, 
grammaticis ac poetis, quorum tamen pra^cipue consue- 
tudine gaudebat% molestus atque importunus fuerit, eos 
acriter reprehenderit, qusestiunculis obtuderit, improbis 
Iseserit jocis, imo paucos eorum cathedra depulerit*. At 
nequaquam credam ultra in litteratores sa3vitum esse. 
Nemo est ceteroquin ex romanis principibus de quo inter 
historiae scriptores minus conveniat. Etenim laudant Ha- 
drianum quod cives moderate tractavit, se afifabilem omni- 
bus praebuit, nec aegre tulit eos qui ipsum correxissent, 
vel aspera contra se dixissent, atque, quum imperium 
adeptus esset, ea voce inimicum est ultro allocutus : 
Evasisti! eumdemque vituperant, quod ApoUodorum ar- 
chitectum, propter jocos veteres, inique hecavit*. Spartia- 
nus tradit^ Hadrianum tantum clementiae studium prae se 
tulisse, ut, quum, siib primis imperii diebus^ admonitus 
esset Baebium ipsi insidias struere, noluerit tamen eum 
poenis majestatis affici. At contra Dio Cassius auctor est® 
Hadrianum, propter caedes nobilium virorum initio princi- 
patus occisorum, odia suscepisse ! 

Quidquid de Hadriano disputari potest, compertum est 
tamen litterarum professionem, per centum annos pene 
integros, a Trajani principio ad Antonini phiiosophi exi- 



1. Spartian., Hadrian.^ 14. Cf. A. Victor., Epit.f 14 : « Varius, multiplex, 
multiformis. » 

2. Spart., jElius Verus, 3. 

3. Spart., Hadrian., 16 et 20; Philostr., Sopkist., i, 8; Dio Cassius, 
loco cif. ; A. Victor, loco cit, 

4. Spart., Hadr.^ 17 et 20 ; D. Cass., lxix, 4 et 6. 

5. HadrianuSy 5. 

6. D. Cass., Lxix, 2et23. Cf. Aur. Victor., Ceesares^ 14; Spart., Hadrian., 
20 : « Marius Maximus dicit eum natura crudelem fuisse, et idcirco multa pie 
fecisse, quod timeret ne sibi idem quod Domitiano accidit, eveniret. » 

tum, a metu solutam fuisse, ac servitute immunem. At mi- 
nime miror, si imperatorum cum scriptoribus atque ora- 
toribus inimicitise fere exstinctae sunt. Praeterquam enim 
quod, in eo beato saeculo, principes clementissime et pa- 
tientissime rempublicam gesserunt, nihil erat cur homines 
litterati inveherentur in viros sapientes, moderatos, civium 
parentes, non dominos, a diis romano imperio ad id prae- 
fectos, ut, pro virili parte, felicitatem omnibus pararent. 
Quid vero culpae est Trajano atque Antonino Pio, si jejunam 
querelarum materiam exilesque criminandi causas usitatis 
theatri jocis, conviviorum circulorumque conviciolis, cau- 
sidicorum ac sophistarum figuris, philosophorum objurga- 
tionibus, historicorum maledicentise reliquerunt? 

§ VI 



De principibus qui post Marcum Aurelium 

imperium obtinuerunt. 

Marcus Aurelius filio suo auctoritatem longo jam usu 
atque omnium civium in Antoninos caritate stabilitam tra- 
didit. Aliquandiu enim Commodus, nactus imperium, hoc 
populi studio et benevolentia in Marcum patrem usus est, 
invitique eum Romani odio habere coeperunt, etsi multa 
certaque indicia erant Commodum longe aliter ac paren- 
tem imperaturum. 

Quum tamen timidus esset, simplex, neque calUdus, ac 
suis familiaribus pareret*, laudabiies propemodo mores 
retinuit, donec secum habuit, atque in consiliis capiendis 
assumpsit probatissimos senatores, quos pater monitores 
ei moriens dederat*. At mox principi ta^dio fuerunt stoici 
isti graves ac jurisconsulti, qui, quum ad assentationem 
parum eruditi essent, imperatoris libidinibus non inser- 
viebant. Aures igitur et mentem ad Perennium, homi- 
nesque juniores et minime tristes advertit, qui Commodo 
suaserunt ut, reiicta omni verecundia, spretisque bono- 
rum querimoniis, gladiatoria certamina capesseret. Ut 
enim Nero citharistam et comoedum, Caligula vero cir- 
censem aurigam, ita Coramodus, cum vulgi laudibus et 
approbatione, gladiatorem egit'. 

Mox ad cdBdes auri cupiditate impulsus est, adeo ut 



1. Dio Cassius, lxxii, 1. Cf. Zonar., xii, 4. 

2. « Patris ministeria seniora submovit, amicos senes abjecit, etc. » (Lam- 
pridius, Commodus^ 3.) 

3. Herodian., Hist,, i, 47. 

(( Domitiano crudelior * » haberetur. Delatores , quorum 
exitiale negotium jampridem intermissum erat, rursus 
tunc latrocinari, vitam omnium publicam privatamque ex- 
plorare, sermones, suspiria, silentium ipsum aucupari, 
quemque ditissimum ad senatum trahere. Multi ergo viri 
nobiles, praedae causa% trucidati sunt a Commodo, eorum- 
que bona publicata. Neque vero his pepercit qui principem 
dictis scriptisve ojffendissent, quorum plures in arena feris 
objici jussit. Mimi deportati sunt, quia Commodum infa- 
mavissent; homini cuidam id tantum crimini fuit, Suelonii 
Tranquilii librum de vita Caligulae legisse, quia Commodus 
« eumdem diem natalem habuerat, quem et Caligula' ». 

Sed quanquam non sine magno periculo quidquam du- 
rum de Commodo scriptitabatur, carmina tamen in impe- 
ratorem invisissimum injecta sunt*. Quum magni aesti- 
maret se llerculem appeliari, versus per ludibrium scripti 
sunt, quos de graeco illepide quidem et frigide in hunc 
modum conversos habemus : 

Commodus Herculeum iiomen haberecupit; 
Anloniui uomen non putat esse bonum, 
Expers humani juris et imperii, 
Sperans quin etiam clarius esse deum, 
Quam si sit princeps nominis egregii; 
Nou crit iste deus, nec tamen ullus homo*. 

Qui sermones in circulis conserere solebant, Pertinacem 



1. Lampr., Comm., 19 : « Sacvior Domiliano, impiirior Nerone. » — Tam 
absurda tamen Lampridius de Commodo jactavit, ut caute sit accipiendum 
quidquid ille de Marci Anrellii filio scripsit. 

2. Imperatorum avaritia sxpe accusatores excitavit. Nam mali principes, 
voluptatibus, spectaculis, a^dificiorumque impensis exhausli, cives opulentissi- 
mos, quolibet crimine conGclo, interficiebant, ut eorum divitias corripereut ; 
fama fuit Caligulam, quum comperisset Junii Prisci facultates non t^ntas fuisse 
ut occideretur, dixiise se a Prisco deceptum. (D. Cass., lix, 18. Cf. Suet., 
Domit.j 12; Herod., Hist., i, 23; etc.) 

3. Lamprid., Comm., 3 et 10. 

4. If/id., 13 ; « Versus in euni multi scripli sunt, de quibus etiam, in opere 
suo, Marius Maximus glorialur. » Erat autem Marius Maximus historiarum 
scriptor, ut his temporibus, notabilis. 

5. Lamprid., Anion. Diadum., 7. 

facete chrestologiim appellarunt, ut qui bene loqueretur, ac 
male faceret ^ Attamen bonorum animos, post Commodi 
interitum, recrea\?it, majestatis qusestiones penitus tulit, 
delatores punivit, promisit neminem deinceps accusandum 
esse, quod in principem liberius dixisset vel scripsisset, 
magnamque spem fecit fore ut clementer ac moderate rem- 
publicam gereret^ At nece improvisa cito ablatus, quid 
pro imperii felicitate potuisset non apparuit. 

Septimius Severus Pertinax satis laudabiliter imperavit; 
aspere tamen et ingrate cives tractavit, qui crederet Ro- 
manos non sine flagellis gubernari posse ^ Quamvis favo- 
rem populi captaret, ac suam clementiam praedicaret, 
multos atrociter necavit*, poenisque eos afifecit, quiliberius 
lingua uterentur; occisi sunt enim qui modice ac benigne 
in principem jocati erant, ut : « Ecce imperator vere nomi- 
nis sui, vere Pe7'tinax, vere Severus^. » 

Bassianus Antoninus, Caracalla cognomine appellatus, 
infausta litteris tempora reduxit. Speculatores circummit- 
tebat, qui sermones omnium subauscultarent, ut, si quid 
adversus principem diceretur, vel in coetibus recitaretur, 
statim acciperet, sui injurias atrociter ulturus*. Samnoni- 
cus Serenus poeta inter coenandum est occisus; interfecit 
quoque Priscum Thraseam, virum genere et doctrina in- 
signein, et eos qui Getse nomen, in comoediis aut carmini- 
bus, pronuntiaverant, quasi Bassiano, Getse fratris exstinc- 
tori, impium facinus exprobrassent'' ; Papinianum occidit, 
ut ferunt quidem, quod Caracallam fratricidam excusare 
noluisset^ 



1. Capitol., Pertinaxj 13. 

2. Capitol., Ibid.^ 6 et 7; Dio Cassius, lxxv, 5; Herod., ii, 16. 

3. D. Cass., Lxxv, 8; Eutrop., viii, 10; Herod., iii, 26; Julian., CaesareSy 
lOetll. 

4. Spartian., Sept, Sev., 12 et 13. Cf. D. Cass., lxxv, 9. 

5. Spart., Septim. Sever.^ 14. 

6. D. Cassius, lxxvii, 17. 

7. D. Cass., Lxivii, 5 et 12; Spartian., Carac.j 4; Herod., iv, 11. 

8. Spart., Sept. Sever.y 21. Cf. Carac, 4 et8; A. Vict., Caes.^ 20; Zozimus, 
I, 9 ; etc. 

Alexander vero Severus * tantae mansuetudinis fuit, ut 
nocentissimis quoque vitara indulserit, ac familiares ei cle- 
mentiam immodicam objecerint, dictitantes eum, nimia sua 
lenitate, auctoritatem contemptibiliorem fecisse, atque vim 
principatus enervasse*. Quum aliquis eum carmine cavil- 
latus esset, Alexander, ut erat homo facetus atque in jocis 
dulcissimus, versiculis tantummodo contradixit^ At litte- 
ratis hominibus non modo pepercit; eos etiam reformi- 
davit, c( ne quid de se asperum scriberent. Eos adesse 
jubebat ; singula quseque, quae publice privatimque age- 
bat, se ipse docente, volebat addiscere, si forte ipsi non 
adfuissenl, eaque petebat, ut, si vera essent, in litteras 
mitterent*. » 

Quantum libertatis, sub ultima imperii romani saecula, 
scriptoribus relictum fuerit expiorare non aggrediar. Tam 
pauca enim documenta reperio, tamque incerta et sus- 
pectis orta fontibus, ut quid consilii contra scribentium 
licentiam ceperint horum temporum principes dicere ne- 
queam. Exstiterunt procul dubio qui imperatores petulanter 
incesserent : eorum vero nomina perierunt, nisi quod licentiae 
theatralis, poetarumque dicacitatis aliqua, apud auctores, 
indicia raro inveniuntur^ 



1. De Macrino, vide praesertim Capit., Macrin.^ 11-13. Cf. D. Cass., Lxxvni, 
12; Herod., v, 2. — De Heliogabalo nihil reperio quod ad litteras attineat. 

2. Lamprid., Alex. Sev., 20. Cf. Herodian., vi, 3 et 18. 

3. Lamprid., Ibid.^ 38. 

4. Ibid.y 3. 

5. Vide Partem /am, passim. 

GONGLUSIO 



Philosophi, Neronis praesertim atque imperatorum Fla- 
viorum diebus, \ehementiore studio ac parum modesta li- 
bertate in Caesares eruperunt. Dicendi praeceptores, dum 
inter discipulos declamant, in tyramios debacchati sunt, 
nominaque Bruti et Catonis, principibus odiosa, incom- 
mode retractarunt ; neque in senatu oratores, aut in judi- 
ciis causidici verba facientes, abstinuerunt quin de poten- 
tibus multa temere jacerent. li vero qui res gestas memoriae 
tradiderunt, ita infesto saepe liberove animo acta populi 
romani, virorumque illustrium vitam scripserunt, ut apud 
imperalores ofiFensionem susceperint, mendaciis non semel 
veritati admixtis. Libelli probrorum pleni, testamenta 
famosa, maledicentissimi dialogi, epistolae fictae mentitaque 
edicta aut senatus consulta circumferebantur. Res tamen 
praecipue adversus Csesares carminibus acta est. Nam quoti- 
diana epigrammata, menippese satirae, argutae cantiienae 
improbique versiculi per doctorum circulos evulgabantur, 
aut in publicis monumentis proscribebantur, In theatro 
quoque, ubi efifrenata esset histrionum licentia,acerbissimis 
dicteriis principes fatigatos esse ex historia accepimus. 

Quomodo vero se imperatores cum scriptoribus gesserint 
satis disseruimus. Longa est suppliciorum series, quae de 
litteratis hominibus sumpta sunt. Ut eos enim omittam 
quibus una tantum poena fuit interdici contubernio et con- 
victu Caesaris, vel prohiberi quominus sua carmina in 

piiblico recitarent, alii multi poenis gravioribus affecti sunt. 
S^penumero libri seditiosi, per aedilium ac triumvirorum 
ministeria, jure et judicio cremati sunt. Homines sordido 
loco natos, servos librarios qui librum famosum litteris 
exscripserant, histriones abjectissimos virgis caedi, cruci 
affigi, projici ad bestias, vel medio in amphitheatro com- 
buri principes jusserunt. Si quem vero pluris faciebant, 
hunc relegatione mulctabant, ubi degeret arctius custo- 
ditus, intestabilisque, acjure eivitatis diminutus*. Scripto- 
res quoque securi percussos fuisse, laqueo strangulatos, 
vel de saxo capitolino praecipitatos, ac postea unco tractos 
ad scalas gemonias, comperimus. Quibusdam, hisque pri- 
moribus urbis, datum est liberum mortis arbitrium^ ut 
domi, atque inter parentes et amicos, modo quem elegis- 
sent, vitam finirent ; idque inter magnas Csesaris clemen- 
tiashdiiehaXur^. 

Ha3C quidem ex lege majestatis aut ex arbitrio suo Tibe- 
rii Neronesque fecerunt. Res tamen vere, atque ut sunt, 
nou ex opinione prsesumpta et falsa a^stimanti, visum sane 
fuerit plerosque principes, quorum in manu summa aucto- 
ritas fuit, non inclementi animo imperii gubernacula trac- 
tasse. Ea non saepius interciderunt acerbissima tempora^^ 
quando omnia metu « trepida et confusa erant, voluptates 
ipsse timebantur, lingua sollicite custodienda erat, terror 
et misera iila ex pericuhs facta prudentia cives monebat 
ut a republica oculos, aures, animos averterent* ». Annos 
pessimi dominatus ac teterrimse servitutis, a pugna apud 
Actium usque ad Commodi imperium, haud multum ultra 
triginta recenseas ; nam Tiberius, Caius, Nero ac Domitia- 
nus vel fehcia, vel tolerabilia initia habuerunt. Neque mali 
principes quidquid vellent agebant ; omnium enim, vulgi 
prffisertim, opinionem non minimi habebant. Imo vero 



1. De relegalis et deportatis vide Dig., L. XLVIII, T. XXIL 

2. Tacit., Annaf,, xi, 3; xvi, 33; Suet., Domil.^ 11 ; Vita Lucani; etc. 

3. Seneca, Cons. ad Marc, 22. 

4. Seueca, De Ciem., i, 26; Plia., Paneg. Traj., 66. 

senatores ipsos, etiam terrore attonitos, atque ad oranem 
servitutem paratos*, verebantur tamen et extimescebant ; 
Vitellius, adulandi callidus, ut se Neroni probaret, illi dice- 
bat : cc Es mihi, CsBsar, invisus, quod es unus e senatori- 
bus* ! » Nero ipse, ubiipsius fortuna labi coBpta est, atque 
ad angustias redactus est, contumelias eorum patientis- 
sime tulit, quos antea summis suppliciis, sine dubio, puni- 
visset*. 

Sed qui res scripserunt multi sunt in narrando, si quis 
principum in litteratos homines crudeliter ssBviit, silentio 
pene praetereunt clementiam, quae ad scribendi.laudem 
parum proficit. Ut enim in pace armorum, ita in civium 
securitate sub optimo principe, nihil est quod legentium 
animos commoveat ; eo accedit ut de beata illa et huma- 
nissima Antoninorum aetate pauciora monumenta tradita 
sint. ninc factum est ut multi crediderint, hodieque cre- 
dant nuUum, sub Csesarum dominatione, scriptoribus 
locum fuisse, nisi serviendi et adulandi conditionem acci- 
perent, neque uiiam liberiorem vocem toleratam esse. Non 
negamus fuisse tempora infausta, quibus nihil, nisi aut 
servitus, aut silentium, aut summum periculum scriben- 
tibus parabatur* ; sed ssepius licitum fuit ut quidquid fere 
sentires ore libero diceres. 



1. Tacit., Annal., iii, 65. 

2. D. Cassius, lxiii, 15. Cf. Suet., Nero, 37; Juven., iv, 73; etc. 

3. Vide supra., Parte /i», § 3o. 

4. Vide praeserUm Plin., Pan, Trajani, passim. 

